
PREFAŢĂ 


Cartea publicată de Editura Corint vine să completeze 
o literatură relativ limitată, aflată la dispoziția cititorului 
român. Alături de traducerile unor lucrări datate, majori- 
tatea în prima jumătate a secolului al XX-lea, nu multe 
sunt lucrările care să-l inițieze pe cititor — altul decât spe- 
cialistul în ştiinţe sociale — în problematica foarte vastă a 
societăţilor tradiţionale contemporane. Problematică 
extrem de complexă şi tematică cel putin delicată. Evoluţia 
gândirii academice asupra clasificării societăţilor umane, a 
grupurilor mai mult sau mai puţin extinse este lungă şi 
întortochiată, căci se amestecă deopotrivă fapte etno- 
grafice, concepții ştiinţifice, impresii mai mult sau mai 
puțin obiective, considerente politice foarte actuale şi, nu 
în ultimul rând, concepţii cu privire la însăşi societatea 
europeană. Cazul prezentat de autor este, poate, cel mai 
relevant. 

Brazilia a fost cunoscută în primul val de descoperiri 
geografice, inițiat de către europeni la sfârşitul secolului al 
XV-lea. În 1500, Pedro Alvarez Cabral descoperă Brazilia, 
iar trei decenii mai târziu începe colonizarea acesteia, o 
dată cu expediţia lui Alfonso de Souza (1530-1532). Din 
secolul al XVI-lea şi până la abolirea sclaviei (în 1888), 
aproape şase milioane de sclavi au fost aduşi să lucreze 
pe plantaţii. Această dramatică modificare a structurii 
etnice prin colonizare a fost „completată” prin distrugerea 
populațiilor autohtone. Uneori întâmplător, alteori planifi- 
cat, dezastrul s-a datorat fie endemiilor declanşate fără 

voie de europeni (boli pentru care autohtonii nu aveau 
anticorpi naturali), fie distrugerii resurselor de hrană, prin 
defrişări şi vânătoare. De-a lungul timpului, structura 
etnică a Braziliei s-a schimbat radical. Spre deosebire de 
alte state latino-americane, unde populația autohtonă a 
avut o contribuție importantă la geneza naţională, în 
Brazilia autohtonii au avut un rol mai restrâns, fiind izolaţi, 
prin dificultatea şi vastitatea teritoriului, de noii veniți, dar 
şi prin distanța culturală mult mai mare. 

Din punct de vedere geografic, Brazilia reprezintă un 
spațiu destul de monoton. Teritoriul brazilian este dominat 
de jungla amazoniană (56% din teritoriu) şi de Podişul 
Mato Grosso, în timp ce vârful cel mai înalt (Pico de 
Neblina) atinge 3 014 m. La nivel climatic, Brazilia este 
mult mai diversificată, având atât zone cu climat tropical, 
cât şi regiuni cu climă temperată. Combinată cu o 
suprafață imensă (peste 8,5 milioane km?), această climă 
face ca diferenţele dintre aşa-numitele „economii naturale” 
să fie foarte diferite. Poate aici se află una din cauzele 
supraviețuirii selective a diferitelor grupuri autohtone din 
Brazilia. Zona costieră şi de podiş a fost mult mai devreme 
în atenţia coloniştilor decât zona amazoniană. Alături de 
cafea şi trestie de zahăr, Brazilia este unul din marii pro- 
ducători de carne din lume, dar relativ recent a devenit un 
exportator semnificativ de lemn şi de minereu (accesul 
dificil la asemenea resurse este unul dintre factori care au 
întârziat această evoluţie). Zona industrială este mai 
degrabă limitată la coasta atlantică şi la câteva insule gru- 
pate în zonele cu resurse minerale. Chiar dacă Brazilia 
pare a fi o poveste de succes (cel putin în termeni occi- 
dentali), economia este fragilă. Scăderea preţului cafelei 
sau al altor resurse produse de această țară poate duce 
oricând la declanşarea unei crize economice. Căci Brazilia 

pare a fi o țară „în doi timpi” Alături de o modernizare şi 
dezvoltare în sens occidental, cea mai mare parte a teri- 
toriului rămâne un spaţiu al economiilor* non-industriale. 
De aici şi permanenta dezbatere despre aceşti aşa-zişi 
„primitivi” 

Evident, a discuta despre oameni şi lucruri aflate peste 
mări înseamnă, de multe ori, a stabili un dialog între pro- 
priile valori şi paradigme şi „străini” Privirea celui ce ana- 
lizează alte societăţi este determinată de paradigma cul- 
turală în care s-a format, de educația, valorile şi interese- 
le sale. Aceasta este şi situaţia raportului dintre europeni 
şi locuitorii autohtoni ai Americii. Căci, la o privire mai 
atentă, o bună parte a atitudinii intelectuale europene faţă 
de locuitorii autohtoni ai Americii de Sud se datorează 
înseşi conflictelor de idei din spaţiul european. Imaginea 
europeanului despre „primitiv” sau „sălbatic” (ghilimelele 
trimit nu la un citat, ci la relativitatea şi inadecvarea aces- 
tor termeni) este rezultatul criticii europene asupra 
Europei**. Când, în secolul al XVIII-lea, iluminiştii creau 
imaginea unui „sălbatic nobil” — necorupt de proprietate, 
de ierarhii sociale, capabil de gesturi altruiste şi cu o 
morală de neclintit — de fapt realizau o critică a epocii de 


“Preferäm pluralul, căci grupurile sunt destul de specializate la 
nivelul obţinerii hranei şi foarte diverse la nivelul culturii. Punctul de 
legătură dintre acestea o reprezintă, aşa cum bine a subliniat autorul, 
valorile şi raportul pe care aceste grupuri îl au cu mediul înconjurător. 

** Fenomenul nu este nou. Dacă este să-l credem pe F. Hertog, 
Herodot şi-a imaginat sciţii ca o imagine în oglindă a grecilor din sec. al 
V-lea î.Hr. Alături de textul scris, imaginea reprezintă un mijloc chiar mai 
puternic de vehiculare a unui imaginar despre alte lumi şi alţi oameni. 
Bestiariul medieval analizat, printre alţii, de către Baltrusaitis stă la 
baza unor reprezentări de fiinţe fabuloase pe care le întâlnim în unele 
scrieri timpurii despre lumile de dincolo de mări. De aici şi până la exce- 
lenta locuitorilor acelor locuri — şi să nu uităm că excelența este la fel 
de străină omului ca şi răul absolut — nu este decât un pas. 


geneză a lumii moderne care, asemenea oricărei tranziţii, 
se caracterizează poate, în primul rând, prin fluiditatea 
categoriilor morale. Reprezentanții unei elite intelectuale 
preocupate de progres, înțeles ca o contestare a regulilor, 
ca ordonare logică şi inteligibilă a ceea ce vedea ochiul 
uman, îşi puneau problema ființei care urma să profite de 
pe urma acestui progres. Plasarea în antiteză a locuitoru- 
lui din lumile extraeuropene cu europeanul nu ducea, de 
multe ori, la o analiză favorabilă europeanului. Dar aceas- 
ta ținea, în egală măsură, de critica socială a iluministilor. 
Pe scurt, ,sälbaticul” imaginat de europeni are aceeaşi 
legătură cu realitatea ca şi, în timpuri antice, amazoanele 
de la nordul Mării Negre. Desigur, ne putem gândi că, 
totuşi, în acel secol al XVIII-lea se nasc şi primele teorii 
economice moderne, care dau o justificare unui tip (par- 
ticular) de progres, cel bazat pe acumulare materială. 
Dar schimbarea majoră o reprezintă secolul al XIX-lea. 
Cunoscut ca „secol al naţiunilor”, el duce imaginarul euro- 
pean un pas mai departe. Perioadă extrem de dinamică 
din punct de vedere economic, cultural, ideologic şi politic, 
secolul al XIX-lea realizează prima mare distorsiune a 
imaginii societăților extraeuropene. Mânaţi de succesul 
industrial şi politic, europenii au generalizat ideea de cul- 
tură şi civilizaţie din spațiul european, considerând-o ca 
singura valabilă. Mai mult, au considerat, pentru a-l 
parafraza pe Kipling, că aceasta este povara omului alb: 
asumându-şi sacrificiul şi greutăţile colonizării, acesta va 
aduce cultura şi progresul (civilizaţia) tuturor popoarelor 
„sălbatice”, deci „primitive” Argumente mai mult sau mai 
putin academice au slujit aceste idei. Preistoria ca dome- 
niu de cunoaştere istorică tocmai se născuse şi nu 
arareori lucrări savante încercau să demonstreze 
echivalenta primitiv arheologic — primitiv contemporan. 

De altfel, chiar utilizarea acestui termen păcătuieşte prin 
echivoc; primitivismul este, în limbaj comun, opus 
evoluţiei, civilizaţiei. Urmele societăților din preistoria 
Europei au o asemănare cu societăţile non-industriale*** 
actuale, dar aceasta nu înseamnă că vreunele sunt „primi- 
tive”. Marshall Sahlins afirma că există două căi spre 
bunăstare: a dori mult şi a produce mult, sau a dori putin 
şi a produce puţin. Dacă prima opțiune (căci, în fapt, 
despre opțiuni este vorba) este calea europeană, cea de 
a doua este calea societăților non-industriale. Putem să 
adăugăm şi faptul că ultimele sunt condamnate de resurse 
şi de tehnologie la soluţii economice care să ducă la 
menținerea unui echilibru foarte delicat între resursele 
disponibile şi numărul de locuitori pe km?. A progresa pe 
calea europeană înseamnă dispariția relativ rapidă. 
Epuizarea resurselor prin suprapopulare este un perma- 
nent pericol pentru aceste grupuri umane. Supravietuirea, 
astfel, este mai degrabă o problemă de solidaritate şi de 
abilitate socială decât de excelență tehnologică. Altfel 
spus, supraviețuirea este dată de solidaritatea dintre indi- 
vizi de capacitatea de comunicare dintre aceştia. 
Presupusa „lene” a autohtonilor (fie ei din America de Sud 
sau din Africa) este, de fapt, timp alocat principalului 
instrument de obținere a hranei, anume cooperarea dintre 
membrii grupului****. Aceasta nu înseamnă că nu există 
-+**Termenul de societăţi nonindustriale pare a fi cel mai neutru din 
punctul de vedere al asocierii dintre un termen şi încărcătura sa va- 
lorică. 

****Studii relativ recente par să demonstreze faptul că, cel putin 
pentru preistoria arheologică, două au fost motivele progresului: dorinţa 
de a elimina riscurile legate de asigurarea hranei (de unde şi apariţia 
agriculturii) şi aceea de a obţine bunuri rare, care să fie folosite ca “indi- 


catori sociali” ai excelentei posesorului (de unde şi apariţia structurilor 
sociale complexe). 


concurenţă, că nu există o subtilă ierarhie, sau — mai grav 
— că nu există proprietate. Dimpotrivă, proprietatea, păzită 
cu gelozie, este folosită pentru a face daruri care se vor 
reîntoarce la donator cu dobândă (nimeni nu se gândeşte 
să nu dea înapoi, căci şi-ar pierde prestigiul şi ar fi izolat); 
chiar dacă nu imediat, în orice caz, atunci când donatorul 
are nevoie. Aspectul de gratuitate este doar o fațadă 
necesară în cadrul acestor grupuri, în care toată lumea 
cunoaşte pe toată lumea, iar valoarea individuală este 
rezultatul opiniei celorlalti. Acest caracter public al soci- 
etätilor nonindustriale a fost, până relativ de curând, igno- 
rat — nu se încadra în schemele conceptuale ale europe- 
nilor. De-abia schimbările dramatice din secolul al XX-lea 
şi modernizarea sociologiei şi antropologiei culturale au 
dus la relativizarea conceptelor europocentrice şi la 
reevaluarea acestor grupuri umane. Mai mult, proprietatea 
este nu numai materială, aşa cum o văd, încă, mulţi 
europeni. Există şi proprietatea „intelectuală” (dreptul de a 
participa la ceremonii, de a cânta anumite cântece), dar şi 
o proprietate mai degrabă uzufructuară; de altfel, conflic- 
tul dintre colonişti şi autohtoni a pornit şi din această con- 
fuzie a europenilor în legătură cu proprietatea. Absența 
simbolurilor de proprietate pe model european i-a făcut pe 
aceştia să creadă că nu există proprietate. Nimic mai fals, 
căci studii dedicate altor regiuni şi altor populaţii au arătat 
că relaţia intimă dintre populaţiile nonindustriale şi terito- 
riul acestora este o formă de proprietate. Încă M. Mauss, 
la începutul secolului al XX-lea, atrăgea atenţia asupra 
faptului că pentru aceste populaţii individul este „o fiinţă 
întreagă” doar atunci când trupul, spiritul şi proprietatea 
sunt una (toată teoria darului şi a reciprocitätii se bazează 
pe această perspectivă). 

Secolul al XX-lea a adus cu sine şi alte probleme. 
Globalizarea economiilor naţionale — declanşată mult mai 
devreme decât se bănuieşte — a dus la o concurență 
acerbă între state, prea puţin interesate de prezervarea 
tradițiilor atacate de eficiența economică. Dar există spe- 
ranță. Apariţia asociaţiilor care promovează echitatea în 
comerțul internaţional (asigurând un pret mai bun pentru 
produsele, în general agricole*****, ale populațiilor non- 
industriale) sunt o formă de propagandă utilă şi de 
conştientizare a occidentalilor de faptul că dezvoltarea în 
sens industrial nu este singura cale posibilă şi că pluralis- 
mul politic începe cu pluralismul cultural. Conservarea 
identităţii culturale a acestor grupuri umane nu este numai 
un element de interes academic, ci şi o modalitate de a 
face educaţie generaţiilor care urmează, chiar şi dacă ne 
gândim că lumea europeană mai are foarte multe de 
învăţat de la aceşti oameni despre relaţia cu natura şi cu 
propriii semeni. 


Carol Cäpitä 


*****Desigur, aceasta se datorează şi atenţiei sporite acordate în 
plan internaţional produselor ecologice şi prezervării naturii. 

CUVÂNT ÎNAINTE 


Titlul acestei lucrări se referă la ansamblul popoarelor 
autohtone din Americi, care sunt ataşate la acelaşi sistem 
de valori şi care fac parte din aceeaşi civilizație amerindi- 
ană, din Alaska până în Ţara de Foc. 

Fie că sunt culturile trecutului pe care etnocentrismul 
european — după ce le-a distrus prin genocid — condes- 
cind să le numească „marile civilizaţii” aztecă, mayaşă şi 
incaşă. 

Fie că sunt anticele „culturi amazoniene”! şi cele ale 
Marilor Câmpii ale Americii de Nord, ale căror vestigii le 
studiază arheologii. 

Fie că sunt, în fine, popoarele autohtone actuale, 
supraviețuitoare sau înfloritoare atunci când mediul — în 
principal, pădurea amazoniană — sau o protecţie reală şi 
eficace — cum este aceea a parcului Xingu din Brazilia — 
le permite să rămână libere şi autonome, departe de dis- 
trugătoarea „pace albă” impusă de civilizaţia occidentală 
(cf. Robert Jaulin). 


Subtitlul — Popoarele autohtone în Brazilia — reflectă 
conţinutul principal: istoria şi situaţia actuală a acestor 
populaţii şi valorile acestora. 

Această carte mică datorează mult, pe de o parte, 
lucrărilor istoricilor şi cronicarilor portughezi şi brazilieni, şi 
— pe de altă parte — lucrărilor antropologilor, în special lui 
Claude Lévi-Strauss, Darcy Ribeiro şi Robert Jaulin. Le 
adresez mulţumiri, ca şi editorilor lor din toată lumea. 


1 Henri Lehmann, Les civilisations précolombiennes, Paris, PUF, 
col. „Que sais-je?”, nr. 567, ed a X-a, 1994. 

INTRODUCERE 


Ce este o civilizaţie? 


Civilizaţia noastră occidentală trebuie să înceteze să 
aibă pretenţia de a fi Civilizaţia, sub pretextul că este 
purtătoare de progres tehnic. 

Căci trebuie să admitem că o civilizaţie nu se defineşte 
doar prin cultura materială şi prin tehnici, ci cu precădere 
prin valorile la care este ataşată. 

Si să admită, în consecinţă, diversitatea valorilor şi a 
civilizațiilor pe Pământul nostru. 

După Survival: „Indienii din Amazon, boşimanii din 
deşertul Kalahari (Africa de Sud), inuiţii din Arctica — 
numiţi altădată eschimoşi —, aborigenii din Australia sunt 
dependenţi cu toţii de pământul lor pentru hrana, medica- 
mentele şi viaţa spirituală — pentru însăşi viaţa lor.” 

lată patru exemple de popoare autohtone, primii 
locuitori ai continentelor american, african, arctic şi ocea- 
nic. Ei au propria civilizaţie, fiindcă au propriul lor sistem 
de valori şi propria concepţie despre lume, la fel de 
respectabilă ca şi a noastră. 

Şi dacă admitem că indienii au o civilizaţie diferită de 
cea luso-braziliană, occidentalizată, vom fi de acord cu cei 
doi intelectuali brazilieni care au făcut această afirmaţie în 
ultimii ani. 

Afro-brazilianul Amilcar Alencastre declara, în 1974, la 


2 Asociaţia internaţională pentru apărarea popoarelor autohtone. (N.a.) 

Colocviul de artă africană din Dakar: „Expresia America 
Latină nu acoperă nici o realitate; ceea ce există este o 
Americă indiană în totalitatea ţărilor hispano-americane. 
În ceea ce priveşte Brazilia, aceasta este într-adevăr o 
ţară afro-indiană.” 

Cât îl priveşte, istoricul brazilian José Honório Rodrigues 
a scris că: „Suntem o Republică metisă din punct de vedere 
etnic şi cultural, nu suntem europeni şi nici latino-americani, 
suntem occidentalizati, aborigenizati sau tupinizati, africa- 
nizati şi avem trăsături orientale puternice."3 


I. „Civilizaţia”, concept occidental 


Mediile utilizează pe larg noţiunea de civilizaţie unică, 
prin opoziţie cu o natură considerată sălbatică: se spune 
că ne întoarcem la „civilizaţie” după o excursie în natură, 
la ţară. Occidentul pune în opoziţie natura cu spaţiul 
urban sau naturalul cu tehnica. 

Acesta opune în mod frecvent pe „civilizaţi” — trăitori 
într-un stat de drept — „sălbaticilor”, care trăiesc în 
„triburi”, deci popoarelor autohtone legate intim de natură. 

La fel, în etnocentrismul occidentalilor, opoziţiile dintre 
popoarele „civilizate” n-ar fi decât conflicte etnice, în timp 
ce africanii sau amerindienii, de exemplu, ar fi încă la 
nivelul războaielor tribale. 

Rasism, animal monstruos! 

Acest concept de civilizaţie unică a fost creat în 
favoarea expansiunii europene pe alte continente, în urma 
căreia ceea ce era civilizația europeană a devenit — ca 
urmare a colonizării de populaţie europeană în afara 
Europei — civilizaţia occidentală. 

3 Amilcar Alencastre,... La Diaspora Negra (Comunicare, p.6-7, 


Colocviul Négritude et Amérique Latine, Dakar, 7—12 ianuarie 1974) şi 
José H. Rodrigues, citat de A. Alencastre, ibid. (N.a.) 

Înaintea acestei expansiuni, europeanul cunoscuse 
epoca marilor defrişări din secolele XI-XII şi învățase să se 
lupte împotriva naturii, să se teamă de aceasta, să încerce 
să o domine prin fondarea de cetăţi şi oraşe. 

Marea majoritate a populaţiei rămăsese rurală până în 
secolul al XIX-lea, dar intelectualitatea, în principal 
urbană, deci din ce în ce mai mult „burgheză”, domina 
gândirea europeană. 

Societatea feudală nu era percepută atunci decât ca 
supraviețuirea popoarelor autohtone care trăiseră altădată 
— asemenea popoarelor numite autohtone actuale — în 
armonie cu natura şi neputând să o domnine cu ajutorul 
tehnicilor tradiționale. 

La sfârşitul Evului Mediu, anul 1492 a inaugurat con- 
tactul dintre două civilizaţii: civilizația europeană, pe de o 
parte, şi civilizaţia amerindiană, pe de altă parte. Dar acest 
şoc a fost un avans al „civilizaţiei” împotriva sălbaticilor, 
buni sau răi? 

În realitate, a fost un contact între societăţi europene în 
căutare de pieţe de desfacere şi de materii prime pentru 
manufacturile lor, pe de o parte, şi popoarele autohtone, 
pe de altă parte. 

Apoi, în secolele XVI-XVIII, a urmat şocul celei mai 
feroce colonizări, propulsată de motorul economic al mer- 
cantilismului, şi anume căutarea miticelor metale 
preţioase din Zipanguf, din timpul călătoriei lui Marco 
Polo, în secolul al XIII-lea. Apoi, cel mai puternic, mai 
redutabil decât armele de foc, a fost motorul ideologic al 
„evanghelizării” creştine a popoarelor — declarate de la 
început ,pägâne” 


4 Denumirea europeană medievală pentru China. (N. trad.) 

Secolul al XIX-lea a fost secolul „burghezilor cuceritori”, 
moştenitori ai Revoluţiei de la 1789, al industrializării şi 
urbanizării Occidentului, graţie progreselor tehnice şi acu- 
mulărilor de capital, pe care colonizarea „de peste mări” 
le-a permis. 

O nouă ideologie se naşte în acel moment, cea a progre- 
sului — rezultat al progresului tehnic — declarată unilateral 
de către occidentali legea progresului universal al umanităţii. 

Această lege afirma că umanitatea a trecut prin mai 
multe stadii ale unui progres continuu de la preistorie până 
în era industrială, stadiul suprem al evoluţiei, după con- 
ceptia occidentală, cum nu se poate mai etnocentristă. 

Astfel, comparând situaţia materială a populațiilor din 
preistorie cu cea a populațiilor de peste mări — singura 
constatare pe care europenii secolelor XVI-XIX erau capa- 
bili să o facă — părea logic să clasifici pe primii şi pe 
următorii în aceaşi categorie, prima a evoluţiei, şi să ie- 
rarhizezi societăţile în inferioare şi superioare. Aceasta 
permitea justificarea dominaţiei societăţilor mai „evoluate” 
din Europa — „avansate”, spunem astăzi — asupra soci- 
etätilor nonoccidentale. 

Legea evoluției cerea ca umanitatea să treacă de la 
stadiul de vânători-culegători la era industrială; aceasta a 
fost impusă tuturor şi domină încă în scumpele noastre 
capete blonde. Mai grav, aceasta a fost inoculată „elitelor” 
occidentalizate din ţările Lumii a Treia sau din cele de 
Sud, în funcţie de denumirea actuală. 

Ceea ce europenii „descoperiseră” încă din secolele 
XVI-XVIII şi numiseră sălbatici deveneau acum primitivi, 
căci trăiau „încă”, se spunea, în primul stadiu al umanităţii 
(vezi titlurile revelatoare ale operelor lui L. Lévy-Bruhl 
(1857-1939): Sufletul primitiv, Mentalitatea primitivă, 
Funcţiile mentale în societăţile inferioare). 


II. Culturi şi civilizaţii 


În acea perioadă, studiile de istorie antică s-au dez- 
voltat sub impulsul egiptologilor şi arheologilor occidentali; 
încetul cu încetul, a fost concedată civilizațiilor nonocci- 
dentale o anumită recunoaştere. 

Cu toate acestea, a fost exagerat privilegiată ceea ce 
Alfred Métraux numea civilizația materială: obiectele, 
tehnicile şi vestigiile arheologice monumentale — compa- 
rabile cu cele ale civilizaţiei occidentale —, ignorându-se, 
prin etnocentrism, valorile proprii ale acestor civilizaţii. 
Occidentul nu se interesa, astfel, decât de ceea ce 
numea, prin referință la marile realizări materiale ale 
Egiptului antic sau ale epocii precolumbiene din America, 
„marile civilizaţii” 

Henri Lehmann, în volumul propus în bibliografie, a 
avut meritul de a insista asupra multiplicitätii civilizaţiilor 
„mijlocii” şi chiar de a evoca, doar în două pagini — mult 
prea pe scurt, fiind arheolog şi nu etnolog —, „civilizațiile 
amazoniene”, ale căror vestigii materiale sunt foarte rare, 
situaţie de înţeles, ascunse în sânul unei naturi puternice 
şi invadatoare, aşa cum sunt aceste civilizaţii. 

Cu toate acestea, culturile amazoniene sunt astăzi cele 
mai vii, în măsura în care pădurea sălbatică a putut şi mai 
poate să le protejeze şi să le permită existenţa ca atare. 
Bineînţeles, contactul cu „societăţile nationale” ale 


5 Termen care, în viziunea autorului, semnifică civilizaţia creolă, 
născută din combinaţia dintre tradiţia hispanică şi/sau lusitană (por- 
tugheză) şi tradiţiile locale. Constiinta unei identități diferite de cea a 
metropolei a apărut în America Latină la sfârşitul secolului al XVIII-lea 
şi începutul secolului al XIX-lea, în parte şi datorită situaţiei din Europa, 
unde războaiele napoleoniene retrasau harta politică europeană. 
(N. trad.) 

diverselor state din America de Sud a devenit inevitabil la 
acest sfârşit de secol al XX-lea. 

Aceste culturi — şi nu civilizaţii — sunt cele care ne per- 
mit astăzi să înțelegem şi să ne apropiem cu umilinţa şi 
curiozitatea umanistului de cunoaşterea valorilor amerindi- 
ene. 

Într-adevăr, trebuie să distingem între cultură şi civi- 
lizatie. Ambiguitatea provine din utilizarea singularului: în 
timp ce germanii utilizează conceptul „Kultur”, ceilalţi 
europeni preferă să folosească cel derivat din latinescul 
civis — creat de enciclopediştii secolului al XVIII-lea — şi 
anume conceptul de civilizație. Conţinutul termenului de 
Kultur sau de civilizaţie este mult mai vast, mult mai gene- 
ral decât cel de cultură. 

În mod obişnuit, vorbim în sensul cel mai strict de expre- 
sia culturală a unui popor: limba sa, literatura, artele culte 
sau populare şi, într-un sens mai larg, includem riturile vieţii 
cotidiene, obiceiurile şi cutumele, miturile, credinţele şi 
cunoştinţele, precum şi — pentru a fi la zi — mentalitätile. 

În concepţia curentă, o civilizaţie şi-ar întinde domeniul 
nu numai la cultură, aşa cum este definită mai sus, ci şi la 
toate aspectele politice, economice şi sociale pe care 
sociologia şi antropologia ar avea ambiția să le studieze 
din diverse motive. Acest domeniu cultural lărgit nu este 
suficient pentru a defini o civilizaţie; este fals să vorbim de 
civilizaţia americană sau de civilizaţia franceză sau brazi- 
liană. Ceea ce înţelegem prin acestea sunt în realitate cul- 
tura anglo-americană sau luso-braziliană; în ceea ce 
priveşte cultura numită franceză, trebuie — pentru a fi 
corecti — să vorbim de culturile Franţei. 

Europa etniilor sau a popoarelor cuprinde o mare 
diversitate de culturi, mult mai mare decât cea a Europei 
naţiunilor, constituită foarte recent. 


De exemplu, în cadrul naţiunii franceze coexistă cultura 
dominantă oïl şi culturile specifice ale popoarelor alsa- 
cian, basc, catalan, corsican, breton, flamand şi occitan, 
aflate la periferia sau pe pragul zonei antice de locuire a 
poporului franc, ea însăşi situată grosso modo la nord de 
Garonne şi de Masivul Central. Franța pluralistă — titlul 
cărţii electorale din 1981 a lui F. Mitterand — rămâne încă 
o realitate de construit. 

Situaţia este similară şi pentru alte naţiuni europene, 
aflate acum în ghearele conflictelor etnice din interior. 

Toate aceste etnii, care sunt popoarele reale ale 
Europei şi care îi dau bogăţia culturală, au, cu toate aces- 
tea, moduri de viaţă, instituţii şi mentalități destul de 
apropiate, chiar dacă limbile şi culturile lor sunt, de cele 
mai multe ori, diferite. Recunoaşterea şi respectul mutual 
față de identitățile lor condiţionează pacea continentului 
european în secolul al XXI-lea. 

Dacă de la un capăt la altul al Europei, modurile de 
viaţă, limbile — deci, culturile — sunt diferite, care este 
situaţia valorilor? 


III. Care valori? 


Aceste instituţii, moduri de viaţă şi mentalități europene 
sunt relativ apropiate, căci sunt legate prin acelaşi sistem 
de valori, valori comune ansamblului de popoare 
europene. Se poate astfel vorbi de o singură civilizaţie. 

Până în secolul al XVI-lea, aceste valori au fost 
comune mai multor culturi europene şi putem vorbi din 
acel moment de civilizația europeană. 

6 Autorul face referinţă la cele două dialecte medievale care au for- 


mat limba franceză, anume „langue d'oc” în sudul Franţei (de unde şi 
numele regiunii Languedoc) şi „langue doi!” din zona de nord. (N. trad.) 

Expansiunea europeană care a marcat istoria lumii 
contemporane a avut ca rezultat constituirea de noi naţiuni 
născute peste mări din colonizarea impusă Americilor şi 
Oceaniei. S-a convenit să se includă aceste noi pământuri 
situate la vest — împreună cu Europa însăşi — în ansam- 
blul occidental, altfel spus Occidentul. 

Instituţiile şi modurile de viaţă, valorile societăţii domi- 
nante sunt în bună măsură aceleaşi în America şi în 
Europa, la fel ca şi în Oceania, în „societăţile naţionale” 
postcoloniale, născute, majoritatea, la începutul secolului 
al XIX-lea: braziliană, australiană, canadiană sau altele. 

În acest sens, se vorbeşte de America „Latină” — ter- 
men pe care îl resping pe bună dreptate amerindienii şi 
afro-americanii —, căci limbile, instituţiile şi valorile domi- 
nante ale Americii, alta decât cea anglo-saxonă, sunt de 
origine mediteraneană şi latină. 

Aceste valori de origine europeană ale celor două 
Americi sunt străine popoarelor autohtone şi — într-o 
mare măsură — afro-americanilor. 

Din contră, acestea sunt comune tuturor ţărilor care se 
revendică de la civilizația occidentală. 

Putem enunta următoarea propoziţie: culturile diferite, 
dar relativ apropiate prin valorile pe care le vehiculează, 
se afiliază aceleiaşi civilizaţii. 

În America, până în epoca mai recentă, în care imi- 
graţia a căpătat un aspect mai masiv ca urmare a 
migraţiilor provocate de sporul demografic şi de mizeria 
proletariatului industrial european —, a doua jumătate a 
secolului al XIX-lea şi începutul secolului al XX-lea — 
populaţia europeană era foarte mică. 

Aşa-zisa Americă Latină nu ar fi putut exista fără populaţia 
de sclavi africani deportaţi la est de Anzi şi fără autohtonii 
din Mexic şi până în Chile, în ţările din zona Cordilierilor. 

În ciuda genocidului pe care l-au suferit aceştia, în 
ciuda sclavajului africanilor, culturile originale şi valorile 
specifice au supravieţuit şi s-au adaptat, evoluând în civi- 
lizaţii originale. 

De-a lungul secolului al XX-lea, antropologii au încercat 
să se despartă de etnologia colonială, tot aşa cum misio- 
narii creştini au tendinţa de a evolua de la ideologia şi 
practica imperialistă a evanghelizării coloniale către 
înţelegerea şi cunoaşterea popoarelor şi a propriilor lor 
religii? 

Într-adevăr, etnologii sau antropologii au făcut, prin 
multiplele lor studii, să progreseze ideea de multicultura- 
litate ca bogăţie a umanităţii. Progresul cunoştinţelor lor şi 
difuzarea acestora din ce în ce mai largă ne fac astăzi să 
nu folosim decât pluralul: culturi şi civilizații. 

Valorile populațiilor autohtone au rezistat în măsura în 
care societăţile lor au funcţionat ca atare, de manieră 
autonomă, chiar şi în cazurile în care aceste populaţii, ca, 
de exemplu, bororo din Amazon, au fost decimate. 

Valorile populațiilor deportate — sclavi africani sau 
descendenţi ai acestora, care au construit Brazilia colo- 
nială şi imperială — au supravieţuit, grefate fiind pe ceea 
ce a continuat să existe din civilizaţia neagră originală a 
Americii. 

În rezumat, în sânul sau la periferia societăţilor 
naţionale din America coexistă nu numai culturi şi popoare 
distincte, ci chiar trei civilizaţii diferite, care se sprijină pe 
trei sisteme de valori proprii. 

În Brazilia, deci, coexistă civilizaţia amerindiană, civi- 
lizatia afro-braziliană şi civilizaţia occidentală, în varianta 
sa culturală luso-braziliană, dominantă. 


7 Cf. Robert Jaulin, La paix blanche. Introduction à l'ethnocide, Ed. 
du Seuil, 1972. (N.a.) 

PARTEA ÎNTÂI 


ISTORIA 
Capitolul I 


POPOARELE AUTOHTONE 
DINAINTE DE BRAZILIA 


I. Un mozaic de popoare 


Numărul locuitorilor autohtoni la 1500, pe teritoriul actual 
al Braziliei, se estimează a fi fost în jur de cinci până la 
şase milioane de „americani”, din cele 100 de milioane de 
„amerindieni” care ar fi populat continentul în momentul 
intruziunii europene (1492-1500), pe care europenii se 
încăpăţânează s-o numească „descoperirea Americii” şi 
s-o comemoreze; în mod ruşinos, o cucerire şi un genocid 
sunt rebotezate ca „întâlnirea dintre două lumi” 

Insă pământurile americane erau locuite, în realitate, 
de către populaţii de origine asiatică sau oceanică, mai 
precis polineziană, cu 30 până la 40 000 de ani înaintea 
erei noastre, altfel spus, de la începutul lungii şi celei din 
urmă glaciaţii care a precedat neoliticul. Ipoteza originii 
americane a indienilor, deşi astăzi s-a dovedit a fi neînte- 
meiată, nu este însă cu totul de lepădat. 

Ipoteza cea mai larg acceptată, privind popularea 
preistorică a viitoarei Americi, este aceea a pluralitätil 
migraţiilor oamenilor către America, aşa cum a fost dez- 
voltată de Paul Rivet, în Les origines de l'homme ameri- 
cain (1943).8 
8 Annette Laming-Emperaire (anii 1970) şi mai recent Nicole Guédon, 
în statul brazilian Piani (rămăşiţe omeneşti datate din anii 50 000 î.Hr.), 
au efectuat noi cercetări în acest domeniu. (N.a.) 

S-a admis de multă vreme faptul că prima migraţie de 
amploare, la sfârşitul cuaternarului, a avut loc prin strâm- 
toarea Bering şi suita insulelor Aleutine. Era logic să se 
creadă că grupurile de oameni-vânători porniţi în 
urmărirea vânatului, provenind din partea orientală a Asiei 
— din Siberia până în China —, s-ar fi putut aventura în 
Alaska prin istmul de gheaţă care acoperea, pe atunci, 
strâmtoarea, cu putin înainte de dezghet®. 

În zilele noastre, specialiştii împing data primelor 
migrații la 30 sau 40.000 de ani înaintea erei noastre. 
Traseele maritime au apărut mult mai târziu: melanezienii, 
indonezienii şi polinezienii, cu toţii navigatori, se pare că 
s-au alăturat populațiilor de vânători şi/sau de agricultori. 

Cea mai bună dovadă a diversităţii migraţiilor ar fi, în 
opinia lui Paul Rivet, mulţimea extraordinară a culturilor şi 
a limbilor. 

S-a convenit să se numească „autohtoni” popoarele şi 
populaţiile care nu erau, la origine, de prin părţile locului, 
dar care au devenit băştinaşe de-a lungul mileniilor scurse 
după sosirea lor aici. 

În jurul anului 1500, o mare parte a teritoriului brazilian 
de astăzi era acoperită de o imensă pădure în Amazonia 
şi de o pădure atlantică, despărțită de cea dintâi de platoul 
central, a cărui vegetaţie era deja mai putin luxuriantă. În 
schimb, în sudul acestui platou, pădurea atlantică şi 
pădurea de tip amazonian se înmănuncheau şi alcătuiau 
un singur bloc, impenetrabil. 


9 Cea de-a patra eră glaciară, Würm, cuprinde trei stadii, începând 
aproximativ cu 60.000 de ani înaintea erei noastre, pentru a se încheia 
pe la anii 13.500 şi având un maxim de glaciaţie pe la anii 18.000 înain- 
tea erei noastre. (N.a.) 

Bineînţeles, densitatea populațiilor autohtone era mult 
mai puţin importantă pe majoritatea suprafeţei teritoriului, 
prin excelenţă forestier, decât în Anzii incaşilor şi în ţările 
aztecilor şi mayaşilor sau chiar decât în preeriile Americii 
de Nord. 


Situaţia în jurul anului 1500. — Reconstituirea disper- 
siei comunităţilor este extrem de anevoioasă, pe de-o 
parte din pricina mobilităţii grupurilor, manifestate deja din 
epoca precolonială, iar, pe de altă parte, din cauza inter- 
ventiei europene, care a provocat profunde tulburări în 
societăţile amerindiene. 

Numai clasificarea lingvistică pe familii de limbi amerin- 
diene permite, astăzi, să se pună un pic de ordine în 
cunoştinţele pe care le avem despre grupurile şi comu- 
nitätile de odinioară. 

Patruzeci de familii lingvistice au fost stabilite de către 
specialişti, printre cele o mie cinci sute de idiomuri exis- 
tente în epocă. Harta etno-istorică întocmită de Curt Unkel 
Nimuendaju în 1944, pe baza acestor 40 de familii de 
limbi, reprezintă o lucrare uriaşă a unui etnolog autodi- 
dact, cu o practică de patru decenii pe teren, dar care nu 
avea să fie publicată decât în anul 1980. 

Alte popoare au fost cunoscute abia după 1944: în 
total, 1300 până la 1400 de popoare au fost mai mult sau 
mai puţin identificate, dintre care acelea vorbitoare de 
limbi distincte, necuprinse între cele 40 de familii, şi, mai 
ales, uriaşa mulţime a celor 590 de popoare vorbitoare de 
limbi necunoscute de către specialişti. 

Harta 1 precizează distribuţia în spaţiu a principalelor 
familii lingvistice: 

— marea familie tupi-guarani; 

Popoarele autohtone dinainte de Brazilia 


După Atlas Historico do Brasil, de M. de Albuquerque et al., 1978, 
cu amabila autorizaţie din partea FENAME-MEC (FAE). 

— marea aglomerare de popoare din familia lingvistică 
gé, de pe platoul din nord-estul brazilian; 

— în Amazonia, spre nord: aglomerările etniilor ale căror 
limbi sunt clasate în familiile karib şi arawak, iar, la sud de 
Amazon, populaţiile tupi. Tot aici figurează, de asemenea: 

— familiile pano şi tukano, din vestul Amazoniei; 

— familia kariri, din nord-est; 

— grupul nediferentiat al graiurilor tapuya, diferite de 
tupi, conform definiţiei tupi, din sud-est. 


1. Popoarele din familia lingvistică tupi-guarani. — 

Aceste popoare au fost cele dintâi care au suferit şocul 
invaziei, al „evanghelizării” etnocide şi al cuceririi. 

Adevărul este că sursele portugheze referitoare la 
amerindieni sunt cele din timpul primelor cuceriri. Ele scot 
în evidenţă popoarele tupi, cele dintâi expuse contactului 
cu colonializatorii — iată de ce limbile lor au fost primele 
cunoscute. 

Se constată că, printre limbile cunoscute — izolate sau 
regrupate în familii, vorbite de 1307 popoare —, tupi şi 
guarani erau folosite de către 270 de popoare, comunităţi 
sau grupuri, ceea ce însemna mai mult de 20%. 

O parte dintre aceste popoare, de limbă tupi, erau 
instalate de un secol sau două de-a lungul întregului litoral 
atlantic, unde au suferit primul şoc al invaziei europene. 

Cealaltă parte, tot de limbă tupi, populase deja 
Amazonia, unde se situa, probabil, focarul originar, în 
sudul Amazonului, înainte de dispersie. Unul dintre aces- 
te popoare (amoypira), care migrase, se oprise la 
jumătatea drumului, pe malurile fluviului Sâo Francisco. 

În sfârşit, al treilea ansamblu de popoare, de limbă 
guarani, ocupa întreaga parte de miazăzi a viitoarei 
Brazilii, inclusiv o fâşie de litoral, la sud de Rio. 

Alfred Métraux, autor al unei duble teze, în 1928, 
despre „civilizaţia materială” şi despre religia acestor 
popoare tupi, a studiat viaţa lor materială în ans amblu, în 
mod exhaustiv, după sursele administrative coloniale şi 
descrierile călătorilor, misionari şi cronicari ai epocii. 

Astfel, se pare că expansiunea acestora pe o bună 
parte din teritoriul „brazilian” precolumbian, departe de a 
corespunde unei pofte de cuceriri — pe care occidentalii 
s-au grăbit să le-o atribuie încă o dată în mod etnocentric 
— se datora, mai degrabă migraţiilor religioase, stârnite 
de căutarea lor metafizică a Tărâmului fără de durere 
(temă pe care Hélêne Clastres a studiat-o amănunţit, în 
lucrarea sa despre guarani). Trebuie să adăugăm că 
aceste migrații continuă si la ora actuală, la fel precum, 
neîndoielnic, n-au încetat nici o clipă s-o facă, de-a lungul 
întregii epoci coloniale. 

Este adevărat că orice migraţie colectivă determină 
ocuparea de noi teritorii, câteodată deja ocupate de către 
alte grupuri de oameni. Fără nici o îndoială, popoarele tupi 
sau guarani au migrat către litoral, alungând populaţiile 
preexistente spre interiorul continentului, cu puţin timp 
înainte de sosirea europenilor, în secolul al XVI-lea. 

Totodată este evident că sosirea europenilor albi pe 
litoral a provocat noi migrații, împingându-i înapoi pe tupi, 
care fugeau de cucerire, de sclavia portugheză, de 
„aldeias” ale iezuiţilor şi de şocul microbian, reluându-şi 
drumul spre vest, traversând litoralul septentrional şi văile 
amazoniene, şi, de asemenea, fără îndoială spre sud şi 
Paraguay. Mstraux citează exemplul surprinzător al unui 
popor de 10.000 de locuitori tupinamba, care a parcurs 
acest traseu în jurul anului 1540 şi n-a ajuns în Peru, în 
1549, decât într-un număr de circa 300 de supraviețuitori. 

De fapt, aceste migrații au declanşat ceea ce Métraux 
numeşte „guaranizare”10, — adică asimilarea lingvistică 
şi/sau culturală a altor popoare de către tupi-guarani. 

„Guaranizarea” se explică prin statutul colonial al limbii 
artificiale care se va impune. Limba dominantă în Brazilia 
colonială — pe atunci limitată la fâşia litoralului răsăritean, 
populată de diversele populaţii tupi-guarani — era, 
aşadar, tupi. Ea a devenit //ngua geral, lingua franca, vor- 
bită, desigur, atât de misionarul cât şi de colonistul por- 
tughez, din secolul al XVI-lea până în secolul al XVIII-lea. 
Sau mai degrabă misionarul va crea un nou fel de limbaj, 
contopind elementele disparate de origine tupi, pentru 
propriul uzaj şi pentru coloniştii de toate rangurile. 

Realitatea lingvistică şi culturală era mult mai diversă, 
deosebit de complexă în această mare familie cu două 
subfamilii: una tupi, cealaltă guarani şi nişte limbi consi- 
derate impure. 

Fiecare dintre aceste popoare avea limba sa etnică şi o 
cultură proprie, dar mai păstra şi un fond de înţelegere 
reciprocă, bineînţeles, datorită căruia se apropiau şi se vor 
apropia întotdeauna comunităţile aşa-numite tupi-guarani, 
existente încă şi în zilele noastre. 

Harta 2 delimitează aria de extindere maximă a 
popoarelor acestei mari familii lingvistice, la începutul 
secolului al XVI-lea, fără să însemne că respectiva deli- 
mitare semnifică ocuparea simultană a întregului teritoriu, 
dată fiind mobilitatea acestor popoare. 

lată ceea ce ne informează mărturiile epocii, conform 
lui A. Métraux: 


„Migraţiile postcolumbiene ale popoarelor tupi-guarani au 
avut, aşadar, trei cauze: dorinţa de a scăpa de sclavie, speranţa 


10 Alfred Métraux, La civilisation matérielle des tribus Tupi-Guarani, 
Geuthner-Champion, Paris, 1928. (N.a.) 

Popoarele din familia fupi-guarani 
Alfred Métraux, op. cit., p. 10 (harta 2), p. 312: „Din punct de 
vedere ştiinţific, un singur punct rămâne cert:... o distribuţie orientală 
şi septentrională... se cuvine să plasăm... centrul de dispersie al 
poporului tupi-guarani... în aria delimitată la nord de către Amazon, la 
sud de către Paraguay, la est de Tocantins şi la vest de Madeira.” 

de a atinge «pământul unde nimeni nu moare» şi înclinația spre 
hoinăreală şi război, existentă la această rasă. Remarcăm, de 
asemenea, că aceste migrații s-au efectuat rapid, cu toate că au 
străbătut, uneori, spaţii imense. Expansiunea guaranilor în 
America de Sud a avut un caracter cu totul deosebit de cea a 
popoarelor arawaki, cărora Max Schmidt le-a cercetat înain- 
tarea sigură şi lentă, pe continent... Prima migraţie tupi despre 
care posedăm nişte documente este aceea a poporului tupina. 
Aceasta se pare că s-a produs în cursul secolului al XV-lea. 

Seminţia aceasta, venită din zona sertão", a invadat ţinutul 
de coastă a statului Bahia, de unde i-a alungat pe cei dintâi 
locuitori, pe tapuya. Indienii tupina au fost, la rândul lor, goniti 
către interiorul continentului de un nou val de invazie, al popu- 
latiei tupinamba..."!2 


Întregul litoral atlantic, de la gurile de vărsare ale 
Amazonului până la viitorul Rio de Janeiro, era ocupat de 
marile „naţiuni” tupi, începând cu tupinamba de la nord, 
aşezată între fluviile Pará şi Parnaiba, până la tamoyo, din 
regiunea meridională, continuând cu potiguar, care trăia 
între fluviile Parnaiba şi Paraiba din nord, apoi cu kaeté, 
stabilită în perimetrul dintre acest fluviu din urmă până la 
marele Rio Sâo Francisco. Locuitorii tupinamba se 
regăseau de pe coasta nordică a viitoarei Bahia şi până la 
Camamu, la sud de Recôncavo. Acolo, se învecinau cu 
tupinikinii, ale căror teritorii se întindeau de la sud de 
Bahia — unde au debarcat portughezii în 1500 — până la 
nord de Espirito Santo. 

În Amazonia, pe versantul din emisfera sudică şi pe 
malul drept al Amazonului — leagănul probabil al mari; 


1 Zonă semiaridă, putin populată, din nord-estul Braziliei, unde 
ocupaţia predominantă a locuitorilor este creşterea animalelor. 
(N. trad.) 

12 La civilisation materielle..., op. cit., p. 291. (N.a.) 

seminti tupi, dacă nu cumva chiar al marii seminții guarani 
— popoarele tupi ocupau valea Amazonului până la actu- 
alul Peru şi pe cele ale afluenților săi meridionali cei mai 
importanţi (Madeira şi Tapajós), dar şi văile marilor fluvii 
Xingu, afluent al Amazonului, şi al Araguaia-Tocantins, 
care se varsă în enormul estuar al Amazonului. 

La sud, până la Argentina şi Paraguay, se afla dome- 
niul popoarelor de limbă guarani, care şi-au menţinut de 
atunci o oarecare densitate a populaţiei şi, care au 
supravieţuit, în parte, colonializării şi şocurilor microbiene 
şi misionare. 


„În secolul al XVI-lea — după A. Métraux — guarani se sta- 
biliseră pe întreaga coastă a Atlanticului, de la Barra de 
Cananéia până la Rio Grande do Sul... Totuşi în bazinul fluviului 
Parană populaţia guarani se pare că a avut cea mai mare den- 
sitate..., satele guaranilor se înşiruiau fără întrerupere pe 
ambele maluri, ... pe toţi afluenții fluviului Paraná... 

Ar fi greşit să credem că guarani ocupau, numai ei, întreaga 
regiune. Printre ei mai trăiau şi alţi indieni, pe care îi desemnau 
sub numele colectiv de guayana. Aceştia din urmă nu posedau, 
totuşi, un teritoriu determinat; erau răspândiţi în toată această 
regiune, în care constituiau pătura populaţiei cu cea mai mare 
vechime. Numai pe cursul mijlociu al fluviului Iguasu alcătuiau o 


masă ceva mai compactà.”13 


2. Popoarele din familia lingvistică gé. — În lucrarea 
Tropice tristet, Lévi-Strauss preciza situaţia la vremea 
respectivă a seminţiilor ge şi tupi. Aceasta din urmă ar fi 
fost „rapid lichidată de către colonizatori”, în vreme ce 


13 La civilisation materielle..., op. cit., p. 35-38. (N.a.) 

14 Tristes Tropiques, Ed. Plon, 1955 (traducerea românească 
s-a publicat sub titlul Tropice triste la Ed. Ştiinţifică, Bucureşti, 1968). 
(N. trad.) 

popoarele gg, pentru că fuseseră împinse în interiorul con- 
tinentului tocmai de către tupi, au fost protejate de distanţa 
faţă de zona litorală a Conquistei. În acest mod, popoarele 
din familia gé, locuind în interiorul Braziliei — şi în special 
pe marele platou din Nord-Este!5 — rezistaseră cu mult 
mai bine colonializării portugheze, în ciuda tuturor acelor 
„bandeiras” de aventurieri din Säo Paulo. 

Savantul omite, cu toate acestea, popoarele tupi ama- 
zoniene, care ar fi putut trăi în interiorul continentului sau 
s-ar fi putut refugia în apropierea ținutului locuit de 
popoarele din aceeaşi familie lingvistică. 

Populaţiile amoypira, despre care am mai amintit, se 
opriseră, în drumul lor de migraţie spre est, pe malurile flu- 
viului São Francisco — de aici, abia în secolul al XVII-lea 
vor fi alungaţi de cuceritorii europeni. 

Şi alte semintii, printre aceste popoare, trăiau presărate 
de-a lungul întregului curs al Amazonului şi al marilor săi 
afluenţi, precum Tapajós şi Xingu. 

Începând din anii 1940, Lévi-Strauss s-a străduit să 
infirme teza din lucrarea americană Handbook of South 
American Indians, potrivit căreia ge ar fi fost popoare mar- 
ginale. În opinia sa, ge ar fi fost chiar „un element-pivot” în 
această parte a Americii. 

Care sunt aceste popoare de limbă gs, dintre care 
unele au fost gonite de pe coasta atlantică spre interiorul 
continentului de către popoarele tupi în drumul lor spre 
est, spre „tărâmul fără de durere”? 

Un anumit număr dintre ele se regăseşte pe harta etno- 
istorică a lui Nimuendaju, stabilite la mică distanţă de 
litoral, de la sudul Bahiei până la nord de Rio, regrupate 


15 Nord-Este, regiune a Braziliei, spre Atlantic, alcătuită din nouă 
state: Algoas, Bahia, Ceara, Maranhâo, Paraiba, Pernambuco, Piaui, 
Rio Grande do Norte şi Sergipe. (N. trad.) 

sub numele de „botocudos” — termenul folosit de către 
portughezi pentru a denumi popoarele care opuneau 
rezistenţă cuceririi şi sclaviei. Uneori, documentele folo- 
sesc termenul de tapuya, extins chiar şi la tupi înşişi. 

Se pare că, într-adevăr, tapyia (cuvântul tupi) desemna 
aceste popoare nontupi, dintre care unele vorbeau o limbă 
din familia ge. 

Acest lucru îl confirmă şi un istoric din Bahia, Carlos 
Ott'6: „Botocudos aparţin celei mai arhaice specii 
omeneşti de indiani din Brazilia, ai căror strămoşi au fost, 
probabil, hoardele primitive care s-au răspândit de-a lun- 
gul lanţului muntos din apropierea litoralului sudic — Serra 
do Mar” 

Chiar şi aşa, este dificil să afirmăm astăzi apartenenţa 
tuturor indigenilor botocudos familiei de limbă ge. 

Aria de dispersie a popoarelor ge este, dimpotrivă, mai 
omogenă pe marele platou tropical, care se întinde între 
regiunea amazoniană şi litoralul atlantic, de la nord-est 
spre centru-vest. 

Din acest ansamblu geografic, compact pe hartă, nu se 
distinge mare lucru despre situaţia popoarelor la anul 
1500 şi mai înainte de această dată. Familia lingvistică gé 
regrupa, pe atunci, 106 populaţii cunoscute. 

Antropologul Lévi-Strauss a ştiut să pătrundă dincolo 
de cultura materială a acestor popoare gé, de altfel, atât 
de săracă, în opinia sa, în comparaţie cu acelea ale tu- 
pi-guarani, cărora Métraux le descrie bogăţia materială. El 
le-a studiat structurile sociale în această parte central-ori- 
entală a Braziliei — unde mai locuiau la vremea lui şi mai 
locuiesc încă şi în zilele noastre — şi a reliefat complexi- 
tatea vieţii lor sociale şi religioase, bogăţia culturală a unor 
popoare ca sherente, apinayé sau bororo. 


16 Carlos Ott, Pre-historia da Bahia, p. 16. (N.a.) 

Cei 12 000 de bororo şi miile de kayapo aparţin familiei 
lingvistice gé, după Lévi-Strauss, în vreme ce Nimuendaju 
le clasează pe primele în familia otuke. 

După părerea lingvistului H. Wilbert, de la Institutul 
Caribe din Venezuela, domeniul gé cuprindea, în realitate, 
trei familii de limbi într-un ansamblu aşa-numit macro-ge: 
familia akroa (4 limbi), familia kayapo (2 limbi) şi marea 
familia apinaye (7 limbi), aşadar un ansamblu de 13 limbi. 


3. Popoarele de limbă arawak şi de limbă karib din 
Amazonia. — Aceste două familii lingvistice regrupează 
etnii despre care se crede că sunt orginare fie din împre- 
jurimile Anzilor, din vestul Amazoniei, fie din insulele 
Caraibe şi din America Centrală atlantică. 

Cum este vorba despre navigatori cu multă experienţă, 
şi unii şi ceilalţi, cea de-a doua ipoteză pare a fi cea vala- 
bilă — în acest caz, migrațiile, întinse pe secole de-a rân- 
dul, poate chiar milenii, şi, în perioada relativ recentă, 
provocate de către invazia europeană, i-au îndreptat către 
refugiul amazonian. 

Potrivit primei ipoteze, mai puţin plauzibile, ei ar fi 
migrat până în Arhipelagul Antile, în diverse perioade. 

În orice caz, popoarele arawak, a căror prezenţă, ates- 
tată cel mai de timpuriu, este şi cea mai masivă în aceste 
insule aşa-numite Caraibe (echivalentul francez pentru 
Karib), au fost cele care au suferit din plin primul genocid, 
în urma incursiunilor ucigaşe ale fraţilor Columb, din 1492 
până în 1504, şi a succesorilor acestora. La nord de 
Amazon, ei le-au cedat practic locul popoarelor karib — 
iată de ce îi regăsim, pe harta 1, la graniţele Amazoniei, 
dispersati. La sud de Amazon, ei au fost goniti de către 
popoarele tupi amazoniene. 

Dimpotrivă, ei au dăinuit pe Insula Marajó şi în Amapá, 
situate la gurile de vărsare ale Amazonului, ca şi la nord-est 
de Roraima şi pe cursul superior al Amazonului, chiar şi în 
zonele cele mai izolate. Aici se mai întâlnesc încă şi astăzi 
popoare arawak, marginalizate. 

Populatile karib sunt, probabil, originare din regiunea 
Orinoco şi de pe litoralul Guyanelor. Ca şi tupi, mult mai în 
sudul litoralului, în momentul cuceririi europene, acestea 
au fost considerate drept popoare în expansiune şi, ca 
atare, socotite cele mai „sălbatice” — noi am spune, 
astăzi, xenofobe. 

Pe harta 1, a distribuţiilor etniilor în jurul anului 1500, 
teritoriile ocupate de aceste popoare închipuie o masă 
compactă în tot nordul Amazonului. Prezenţa atestată în 
perioada colonială a unor grupuri karib în apropiere de 
São Francisco, pe de-o parte, şi, în prezent, în văile ama- 
zoniene meridionale ale râurilor Xingu şi Guaporé, pe de 
altă parte, sugerează faptul că popoarele karib, după ce 
le-au invadat pe cele arawak, au fost înghiţite, la rândul 
lor, de către tupi, în valea Amazonului. 


4. Celelalte popoare amerindiene aparţineau restu- 
lui de 36 alte familii lingvistice sau erau limbi aşa-numite 
izolate. Cele mai multe dintre ele vorbeau nişte limbi 
rămase necunoscute. 

Dincolo de aceste patru familii lingvistice principale, pe 
care tocmai le-am descris, trebuie să se ţină cont şi de 
familiile pano, tukano şi kariri, numărând 65 de etnii sau 
comunităţi în prima familie, 40 de etnii în cea de-a doua şi, 
în sfârşit, 24 în familia kariri, care grupează popoarele 
locuitoare pe atunci în interiorul regiunii Nord-Este şi care 
erau în contact cu popoarele potiguar, din familia tupi. 

Alte familii lingvistice erau reprezentate de numeroase 
comunităţi, precum guaykuru (40 popoare), zamuko (27 
popoare), botocudos (27), katukina (26), mashakari (26), 
chapakura (23), mura (21) şi alte opt familii de limbi, 
regrupând între 10 şi 20 de etnii fiecare, plus alte vreo 
cincisprezece familii de limbi vorbite de circa nouă 
popoare. Ele nu sunt menţionate pe hartă pentru a n-o 
aglomera!?. 

În ceea ce le priveşte pe celelalte populaţii, s-au mai 
identificat 590 de alte limbi, deşi în zilele noastre sunt 
necunoscute, atât din lipsa unor studii cât şi pentru că 
grupurile respective au dispărut fără a lăsa urme. 

Să luăm un exemplu de pe harta lui Nimuendaju: grupul 
yuma este prezentat pe malurile râurilor Rio Unini şi Rio 
Purus, în Amazonia Occidentală; pe Rio Unini, mic afluent 
meridional al lui Rio Negro, el însuşi afluent important pe 
malul stâng al Amazonului, această etnie era menţionată 
în 1787. 

În schimb, un prim teritoriu yuma, abandonat, fusese 
localizat pe malul drept al râului Purus, pe cursul inferior, 
la mică distanţă, în sudul cursului Amazonului, fără speci- 
ficarea vreunei date, ca apoi un alt teritoriu yuma să fie 
regăsit mai la sud, în vecinătatea afluenților care alcătu- 
iesc râul Purus, abandonat şi acesta, căci, la vremea 
respectivă (1944), yuma se reîntâlnea pe malurile unuia 
dintre afluenții lui Purüs — Ipixuna sau Paraná — într-o 
regiune mai puţin accesibilă, un refugiu. 


17 Cf. harta lui Nimuendaju din 1944, editată în 1980 de către IBGE 
— Institutul Brazilian de Geografie şi Statistică — pentru mai multă pre- 
cizie. (N.a.) 

II. Primele mărturii europene 


1. Popoarele de coastă. — Portughezul Pero Vaz de 
Caminha, în anul 1500, era cronicar al escadrei de o mie 
cinci sute de oameni comandati de Pedro Alvares Cabral, 
alcătuită din unsprezece corăbii mari (naus) şi din două 
mai micute. Cabral avea misiunea oficială de a merge în 
Indii, la puţin timp după periplul lui Vasco da Gama, din 
1497, reîntors în 1499. Această a doua expediţie avea, 
totodată, misiunea secretă de a sonda pământurile necu- 
noscute de la vest, înainte de a reapuca pe calea, deja 
frecventată, spre Capul Bunei Speranţe din sudul Africii. 

Pământul Vera Cruz („Adevărata Cruce”) — cel dintâi 
nume al Braziliei — a fost descris de Caminha în 
scrisoarea sa către regele portughez: acest pământ era 
cel din ansa lui Porto Seguro (în sudul statului Bahia de 
astăzi), unde portughezii găsiseră un loc sigur (seguro) ca 
să se aprovizioneze cu apă şi lemn. 

Caminha a fost primul martor european, din zorii seco- 
lului al XVI-lea, care ne-a lăsat o descriere minuțioasă a 
înfăţişării amerindienilor 8, întâlniți pe acest litoral oriental 
al ținutului arborelui de acaju sau al arborelui de jar. 


18 Scrisoarea către rege (al Portugaliei), a lui Pero Vaz de Caminha 
(1500). Erau „nişte tineri bine făcuţi... unele fete, foarte tinere şi foarte 
frumoase, ale căror plete foarte negre li se revărsau pe umeri; părţile 
lor ruşinoase erau atât de proeminente şi atât de tari, iar părul ce le 
acoperea atât de curat, încât ele nu se simțeau deloc ruşinate de fap- 
tul că noi le priveam îndelung... Unul dintre ei, un bătrân venerabil, 
avea în chip de haine de sărbătoare nişte pene lipite pe tot corpul... unii 
purtau pe cap pene galbene, alţii pene roşii, alţii pene verzi” O căpete- 
nie „îi îndemna cu străşnicie să rămână la distanţă... acesta era înar- 
mat cu arc şi săgeți şi pictat cu vopsea roşie pe tot pieptul, pe umeri, 
pe şolduri, pe coapse şi pe picioare, până la călcâie... Nu cultivă nimic 
şi n-ai să vezi pe la ei nici boi, nici vaci..." (N.a.) 

Primele două secole de colonizare n-au dus lipsă de 
cronicari: misionarii sau călătorii, francezi (Jean de Lévy, 
André Thevet, Claude d'Abbeville, Yves d'Evreux), por- 
tughezi (Gabriel Soares, Fernão Cardim, Pero de 
Gândavo, Antônio Vieira), germani (Hans Staden, pri- 
zonier al indienilor tupinamba), olandezi, catolici, precum 
iezuitul basc Anchieta, şi protestanți. 

Însă, pentru ultimul sfert din veacul al XVI-lea dis- 
punem, după Alfred Métraux, nu doar de scrierile unui 
martor activ, un colonist din Bahia, ci mai ales ale unui 
„Spirit stiințific surprinzător pentru epoca sa” 

Stăpân al mai multor mori, aşadar stăpân de sclavi, 
negustor, bijutier în căutare de metale şi pietre prețioase, 
navigator, Gabriel Soares de Sousa ne-a lăsat o lucrare 
valoroasă atât prin descrierea naturii cât şi a oamenilor 
locului". 

În prima parte — Roteiro da Costa Brasilica —, el trece 
în revistă Brazilia, cât era de cunoscută pe atunci, adică 
regiunea litorală a pădurii atlantice sau „mata, unde se 
înfiintaserä deja primele „engenhos” sau mori de zahăr. 

Ocuparea litoralului, de la Belém, din nordul amazonian 
până la Sâo Vicente, de la sud de Rio, a fost, de fapt, rea- 
lizată între 1532 şi 1616. 

În ceea ce priveşte teritoriul din interior, acesta nu era 
folosit decât ca teatru al incursiunilor fugare, al raziilor, 
căci încercările de populare colonială n-au fost duse la 
bun sfârşit decât încetul cu încetul, depinzând de 
înaintarea crescătorilor de vite trimişi de stăpânii morilor 
de zahăr şi de rezistența încrâncenată a popoarelor 
amerindiene la ocupaţia străină. 

Gabriel enumeră popoarele cunoscute şi mai ales pe 
acelea de limbă tupi, de la potiguar, pe litoralul Nord-Estei, 


19 Gabriel Soares de Sousa, Tratado descritivo do Brasil, 1587 (N.a.) 

până la karijo, de pe litoralul meridional. Sursele, ne spune 
el, provin „din informaţiile obţinute de la indienii foarte 
bătrâni”, de-a lungul deceniilor precedente. 

Potrivit acestor informaţii, regiunea cea mai apropiată 
de litoral era populată, în vechime, de către „tapuya, care 
fuseseră alungaţi din regiunea Bahia şi de pe teritoriile din 
apropierea oceanului de către un alt popor duşman, care 
venise din sertão, atras de reputaţia ținutului îmbelşugat 
şi-al mării, şi-anume tupina€..., care a luat în posesie 
aceste pământuri timp de mai mulţi ani, continuând 
războiul contra indienilor tapuya, primii ocupanti ai coas- 
telor atlantice”20. 

Apoi, a venit rândul acestor tupinas — povesteşte el —, 
să fie goniti înapoi spre sertăo de către alte popoare tupi, 
şi-anume tupinamba??. 

lată descrierea acestui popor, de curând instalat pe 
coastă şi care, prin urmare, s-a ciocnit cel dintâi de cuce- 
ritorii europeni: „Tupinamba sunt oameni de statură potri- 
vită, cu pielea arsă de soare, zdraveni la trup şi sănătoşi, 
cu fete foarte vioaie şi veseli; toţi au dinţi buni, albi, 
mărunți şi niciodată cariaţi; picioarele lor sunt bine făcute, 
iar tălpile, mici; pletele lor sunt întotdeauna dichisite; prin 
alte părţi ale trupului nu le place să aibă păr, pe care şi-l 


20 Traducerea: C. Cròs — Caminha şi G. Soares. (N.a.) 

21 „Care s-au strâns dincolo de fluviul São Francisco... şi au coborât 
spre ţinutul Bahiei pentru a-l cuceri, declarându-le război indienilor 
tupinae, cei care îl stăpâneau pe atunci; le-au distrus satele şi 
plantațiile, ucigându-i pe toţi cei care opuneau rezistenţă, până când 
tupinaé au părăsit pământurile de lângă mare, apoi s-au întors în 
sertäo, lăsând locul gol în mâna duşmanilor tupinamba. Si tupinaé a 
trebuit să se bată din greu şi împotriva duşmanilor tapuya, cu care au 
dus o luptă crâncenă pentru a-i goni şi mai spre interiorul ținutului, ca 
să se depărteze ei de tupinamba, care-şi păstrau stăpânirea pe partea 
litoralului.” (N.a.) 

smulg de cum le apare; sunt oameni foarte viguroşi şi 
foarte harnici; sunt buni războinici şi viteji, în felul lor, ade- 
sea vicleni; se dau în vânt după lucruri noi şi după cele 
foarte senzuale; sunt neîntrecuti pescari şi vânători, şi 
buni cultivatori.” 

Aşadar, descrierea pe care le-o face este foarte favo- 
rabilă, dar este urmată de o analiză foarte minuțioasă a 
certurilor şi a violenţelor care se pare că izbucneau între 
ei atât de uşor, din cel mai neînsemnat motiv, spune el, 
lucru de care s-au folosit în voie cuceritorii. 

Se poate desena, astfel, harta popoarelor cunoscute 
de către portughezi la 1587, mulțumită expunerii etno- 
grafice a lui Gabriel Soares de Sousa: 

— Cel mai la nord de Bahia, capitala colonială, se află 
poporul potiguar — al cărui teritoriu se întindea peste 
întreg litoralul provinciei, de la Paraiba până la Ceará — 
Soares nu îi cunoaşte încă pe kairi din sertăo, fiindcă încă 
nu se stabilise un contact cu interiorul continentului22. 

— Vecinii poporului potiguar de la sud erau indienii 
kataé, despre care autorul ne spune că erau duşmanii 
acestuia şi al portughezilor — kata locuiau pe litoral, de 
la fluviul Paraiba până la Rio Sâo Francisco, dar şi spre 
interior, unde se aflau în conflict cu tapuya. Aceştia din 
urmă, ca şi omologii lor din Bahia, fuseseră alungaţi spre 
inima continentului de către popoarele tupi, precum kataë 
şi tupinamba de la marginea Bahiei. 

— Primilor li se dusese vestea de faimoşi războinici, 
fără îndoială pentru că li se opuneau portughezilor — de 


22 „Dincolo de fluviul São Francisco, indienii potiguar se războiau, 
venind cu bărcile lor contra indienilor tupinamba, care trăiau pe celălalt 
mal, cărora le invadau teritoriul, luându-i sclavi pe mulţi, pe care apoi îi 
mâncau fără să-l crute pe vreunul.” (N.a.) 

unde şi abundența de războaie şi de scene de caniba- 
lism23, care deveniseră aproape un ritual la aceşti croni- 
cari, episoade mult exagerate, fiindcă ele serveau sco- 
purilor cuceritorilor. 

— Întreg nordul Bahiei, inclusiv Sergipe, a cărui 
cucerire nu va începe decât în 1589, era ocupat de către 
tupinamba, împărţiţi, după cum ne spune Gabriel, între cei 
care se instalaseră între Säo Francisco şi Rio Real, şi 
duşmanii lor, cei care locuiau de la Rio Real până la 
marele golf al Tuturor Sfinţilor din Bahia. 

Zona cea mai sudică a Bahiei, mai exact regiunea indi- 
enilor care îi primiseră bine, în Porto Seguro, pe Caminha 
şi Cabral, în 1500, era, pe atunci, domeniul faimoşilor 
aymoré, popor tupi, despre care totuşi cronicarul nostru 
afirmă că se trăgeau din tapuya, veniţi din munţii din 
vecinătate şi că vorbeau o limbă necunoscută, diferită de 
a tuturor celorlalte popoare — în realitate, era vorba 
despre limba tupi. Soares îi descrie ca pe nişte sălbatici 


printre sälbatici?4. 


23 lată părerea etnologului P. Clastres despre acest subiect (în 
Chronique des Indiens Guayaki, Ed. Plon, col. „Terre humaine”, p. 232): 
„Reputația de canibali s-a răspândit rapid în secolele al XVI-lea şi al 
XVII-lea, iar lista populațiilor canibale se tot lungea, pe măsură ce 
creştea nevoia coloniştilor de sclavi.” (N.a.) 

24 „Oamenii acestui popor au aceeaşi culoare ca şi ceilalţi, dar sunt 
mult mai mari, mai robusti şi mai puternici; nu au nici barbă, nici păr, în 
afară de cel de pe cap, fiindcă şi-l smulg de pe tot corpul; se luptă cu 
arcul şi săgețile, foarte lungi, şi sunt singurii arcaşi care nu-şi ratează 
niciodată ţinta; sunt deosebit de sprinteni la fugă. 

Aceşti barbari nu trăiesc în sate, nici, precum ceilalţi, în case; 
nimeni nu i-a mai văzut, nici nu s-a auzit vorbindu-se despre ei până 
astăzi; sunt un trib în continuă mişcare, străbătând câmpiile şi pădurile, 
dormind pe pământ, în culcuşuri de frunze sau, dacă plouă, se 
adăpostesc la poalele vreunui copac, unde îşi îngrămădesc frunzele pe 
care se ghemuiesc... De obicei, n-au nici plantaţii, nici ogoare cultivate; 
trăiesc hrănindu-se cu fructele de pădure şi cu vânatul, pe care îl taie 

Se remarcă, în textul despre aymoré, duşmanii por- 
tughezilor, şi în acela foarte laudativ despre tupinikin, aliaţii lor 
creştinaţi — şi mai ales supletivii lor (furnizorii lor de lupători 
împotriva inamicilor) — părtinirea colonistului-cronicar. 

— Mai la sud, de-a lungul litoralului atlantic, se afla teri- 
toriul popoarelor tupinikin, care se întindea de la Rio 
Camamu până la Rio Cricarg25. 


şi-l mănâncă ori crud, ori putin rumenit, dacă au foc; cu toţii, bărbaţi şi 
femei, îşi rad capetele cu tulpini de trestie bine ascuţite; vocea lor, pe 
care se chinuie să o scoată din gâtlej, este dogită... Aceşti sălbatici nu 
ştiu să înoate... Căpitănia din Porto Seguro şi aceea din Ilhéus au fost 
nimicite şi, practic, depopulate de frica acestor sălbatici; de aceea nici 
morile de zahăr nu mai produceau zahăr, întrucât toţi sclavii şi întreaga 
servitorime fuseseră stârpite de aceşti indieni, deopotrivă cu oamenii 
de la ferme... în ultimii douăzeci şi cinci de ani, mai bine de 300 de por- 
tughezi şi 3000 de sclavi au fost ucişi.” (N.a.) 

25 „Acest popor a părăsit regiunea, căci tupinamba, duşmanii lor, îi 
vânau dintr-o parte, iar aymore îi atacau din cealaltă; de asemenea, 
fugiseră şi din pricina câtorva oameni albi care se purtaseră rău cu ei... 
astfel încât nu mai trăiau, la malul mării, decât creştinii... Primii colonişti 
ai căpităniilor din Porto Seguro, Ilhéus şi Espirito Santo au avut de 
suferit, la început, stricăciunile pe care le provocau acest popor, cu care 
a trebuit să poarte mari războaie... Acest popor si tupina€ se trag din 
aceeaşi familie, cei din urmă locuind, în prezent, pe înălțimile din 
sertão, amestecați cu grosul indienilor tupinikin. Ei au aceeaşi piele 
arămie şi aceeaşi statură ca poporul despre care am vorbit mai sus, 
limba, traiul, obiceiuirile şi religia poporului tupinamba, deşi le sunt 
duşmani... 

Nu există mai multe deosebiri între fupinikin şi tupinamba decât 
între locuitorii din Lisabona şi cei din Beira; numai că, acest popor este 
mult mai paşnic... cu trecerea timpului, a căzut la pace... de atunci, este 
foarte devotatul prieten al portughezilor... Indienii tupinikin sunt oameni 
de mare ajutor, sprijinindu-i întotdeauna pe aceştia din urmă în 
războaiele lor contra indienilor aymoré, tapuya şi tamoyo, cel putin 
aceia care au rămas să locuiască în apropiere de mare şi de târgurile 
noastre, în bună vecinătate; sunt foarte iscusiti în pescuitul cu undiţa, 
în vânătoare şi într-ale navigaţiei, foarte viteji, vânând, pescuind, cân- 
tând şi dansând la fel ca tupinamba, foarte curajoşi în război, de unde 
şi respectul pe care i-l poartă toată lumea.” (N.a.) 

— Şi mai la sud, se află goytaka, învecinaţi cu duşmanii 
lor tupinikin: „Ucigându-se şi mâncându-se unii pe alţii, 
limita teritorială fiind Rio Cricaré. 

Acest popor a distrus cu totul popularea regiunii pe 
care o realizase Pedro de Gois şi i-a pricinuit mari 
necazuri lui Vasco Cutinho. Culoarea lor este mai albă 
decât a celor despre care am vorbit mai sus, iar limba lor 
este diferită. 

Oamenii aceştia sunt foarte sălbatici şi se ocupă mai 
putin de cultivarea pământului: nu trăiesc decât din roade- 
le plantațiilor de legume si din vânatul pe care îl doboară 
cu săgeata, fiindcă sunt buni arcaşi. Nu au obiceiul să se 
lupte în pădure, ci mai degrabă în câmp deschis, şi nu 
sunt amatori de carne de om, spre deosebire de poporul 
amintit înainte; nu dorm în hamacuri, ci direct pe pământ, 
în culcuşuri de frunze. 

Majoritatea obiceiurilor acestui popor se aseamănă cu 
ale indienilor tupinamba, de pildă cântecele şi dansurile 
lor, folosirea vopselei de genipapo, pieptănătura şi 
depilarea...” 

— Poporul papana, la rândul său, „trăia de-a lungul 
mării, între căpitănia din Porto Seguro şi aceea din 
Espirito Santo, de unde a fost alungat de către duşmanii 
lui, tupinikin, şi de goytaka, de asemenea duşmani, care 
i-au silit pe indienii papana, după un război sângeros, să 
plece spre inima continentului, unde trăiesc în prezent. 
Goytaka şi tupinikin le înţeleg limba, dar destul de greu. 
Aceşti oameni dorm pe pământ, ca şi goytaka; nici ei, de 
asemenea, nu au mari plantaţii şi se hrănesc de pe urma 
vânatului şi a pescuitului din fluviu; sunt la fel de iscusiti 
arcaşi, la război; umblă dezbräcati, ca şi ceilalţi, şi nu-şi 
lasă părul să crească decât pe creştet; se piaptănă şi se 
împodobesc cu pene de păsări colorate; cântă şi 

dansează. Obiceiurile lor sunt aceleaşi ca ale indienilor 
tupinamba, dar, la ei, datinile nu sunt atât de barbare ca 
pe la alţii; astfel, dacă unul dintre aceşti indieni îl omoară 
pe altul de-o seamă cu el, în urma vreunei certe sau din 
greşeală, părinţii ucigaşului sunt nevoiţi să-l dea pe mâna 
familiei victimei, care îl îneacă şi-l îngroapă de îndată, în 
prezenţa membrilor ambelor familii, iar întreaga adunare 
plânge lalolaltă, mâncând şi bând împreună mai multe zile 
la rând, şi, în acest fel, devin cu toţii prieteni; în cazul în 
care ucigaşul dă bir cu fugiţii, scăpând de propriii părinţi, 
atunci aceştia aleg un alt fiu sau o fiică, dacă mai au, iar, 
dacă nu, un frate, pe care îl trimit în locul ucigaşului, ca 
ruda lui cea mai apropiată, şi care nu mai este ucis, dar 
devine sclavul rudei celei mai apropiate a victimei, iar, în 
acest fel, toţi rămân mulţumiţi şi prieteni ca şi mai înainte 
de întâmplare” 

— Vestiti tamoyo%$, aliaţii francezilor împotriva por- 
tughezilor, nu ar fi fost alţii decât ramura indienilor 


26 „Tamoyo, la vremea când portughezii au descoperit această 
provincie a Braziliei, stăpâneau regiunea de coastă, de la fluviul 
Capului Säo Tome până la Angra dos Reis, teritoriu de pe care au fost 
alungaţi spre interiorul continentului, unde trăiesc în prezent. Acest 
popor este de talie înaltă şi de o mare robustete; sunt oameni mândri 
şi foarte violenti, duşmani ai tuturor celorlalte popoare, în afară de 
tupinamba, cu care zic că se înrudesc şi ale căror graiuri sunt foarte 
apropiate; credinţele, modul de trai şi obiceiurile lor sunt, şi ele, 
asemănătoare. Ei sunt duşmanii înverşunaţi ai poporului goytaka, 
despre care am vorbit... De pe partea aceasta a fluviului Sâo Vicente, 
li se opun idienilor guayana, contra cărora poartă neîncetat un război 
fără milă. Indienii aceştia se luptă cu arcuri şi săgeți, în mânuirea cărora 
sunt deosebit de dibaci, şi mai sunt, de asemenea, neîntrecuţi într-ale 
vânătorii şi ale pescuitului cu undita, buni scufundători şi, în plus, prind 
numeroşi peşti trăgând cu arcul, atunci când n-au cârlige de undiţă. 
Casele lor sunt mai trainice decât ale indienilor tupinamba şi ale altor 
popoare, iar satele lor sunt mai bine fortificate, cu mari palisade de 

tupinamba din sud, după părerea lui Capistrano de Abreu 
(Capitulos de Historia Colonial). Ei locuiau în apropiere de 
actualul Rio. 

— Guayana?” erau vecinii lor, la sud, pe teritoriul care 
se întinde de la Angra dos Reis până la Rio de Canansia, 
de unde începea domeniul indienilor karijo sau guarani. 


lemn. Printre popoarele de indieni, aceşti tamoyo sunt vestiți ca buni 
muzicanți şi buni dansatori, talentaţi creatori de cântece improvizate, 
lucru pentru care sunt pretuiti de indienii de pretutindeni. Îşi găuresc 
buzele şi prin găurile acestea îşi trec nişte oase lungi şi ascuţite, la un 
capăt subtiate ca un cui, cu care străpung carnea în aşa fel, încât vâr- 
ful osului să stea în buză şi să nu cadă. În plus, la serbările lor, îşi pun 
pe ei, de regulă, nişte pelerine şi nişte coifuri din pene de păsări colo- 
rate. Mulțumită primirii favorabile pe care le-au făcut-o francezilor, 
aceştia au putut pătrunde în Cabo Frio şi în Rio de Janeiro, unde i-au 
lăsat să-şi construiască fortificațiile şi să-şi instaleze locuinţele, până 
când guvernatorul Mem de Să i-a expulzat; după aceea, Antônio 
Salema a făcut acelaşi lucru la Cabo Frio. De pe malurile acestor două 
fluvii, în fiecare an, francezii adună câte 1000 de chintale de lemn de 
acaju, pe care le încarcă în corăbii şi le trimit în Franţa.” (N.a.) 

27 Aceşti guayana — ne povesteşte Gabriel — se află într-un con- 
tinuu război împotriva indienilor tamoyo, pe de-o parte, şi a indienilor 
Karijo, pe de altă parte, ucigându-se unii pe alţii fără milă; nu sunt nici 
răutăcioşi, nici prefăcuţi, dimpotrivă, sunt simpli, cinstiţi şi cred orice le 
spui. Sunt oameni care muncesc puţin, fără griji, şi nu cultivă pământul. 
Se hrănesc cu vânatul pe care îl prind şi cu peştii pe care-i pescuiesc 
din fluvii, ca şi cu fructele sălbatice pe care le găsesc în pădure; sunt 
buni arcaşi şi nu le place carnea de om. Ei nu îşi ucid prizonierii, ci îi iau 
în sclavie; dacă întâlnesc oameni albi, nu le pricinuiesc nici un rău, 
arătându-se însoțitori de nădejde; însă cel care vrea să aibă un sclav 
guayana, să nu se aştepte la cine ştie ce din partea lui, fiindcă sunt 
oameni veseli şi nepăsători, care habar n-au să muncească. Acest 
popor n-are obiceiul să se lupte cu duşmanii săi dincolo de hotarele pro- 
priului teritoriu, nici să pornească după ei, căutându-i în aşezările lor, 
fiindcă nu ştie să se lupte în pădure, ci doar în mediul în care trăieşte de 
obicei, dar se apără de tamoyo cu arcul şi săgețile, când aceştia vin să-l 
atace, lucru pe care îl face cu mult curaj, datorită dibăciei în mânuirea 
arcului, egală cu a adversarilor. Indienii aceştia nu trăiesc în sate şi în 
case trainice, precum acelea ale indienilor tamayo, ci în adăposturile 

Duşmani ai poporului guayana, „indienii karijo locuiesc 
dincolo de Rio de Canansia, graniţa cu teritoriul etniei 
guayana, cu care duc un război crud şi neîntrerupt, 
datorită arcurilor şi sägetilor pe care le mânuiesc la fel de 
bine ca vecinii şi duşmanii lor. Cu toate acestea, poporul 
Karijo este paşnic, neiubitor de război, şi cu bune obiceiuri; 
potrivit datinei lor, karijo nu mănâncă oameni şi nu-i ucid 
pe albii care vin să facă negot prin părţile lor; se hrănesc 
cu vânatul şi peştii pe care îi prind sau din roadele 
ogoarelor, căci plantează manioc şi legume, aidoma indie- 
nilor tamoyo şi tupinikin. 

Aceşti indieni locuiesc în case bine acoperite şi 
căptuşite cu scoarță de copac, din pricina frigului care 
domneşte în aceste ţinuturi. 

Karijo sunt indivizi bine făcuţi. Limba lor este diferită de 
a vecinilor. Îşi rezolvă conflictele cu adversarii lor în câmp 
deschis, mai ales cu guayana, împotriva cărora pornesc 
adesea în expediţii războinice; dacă învinşii se refugiază 
în pădure, acolo sunt la adăpost, fiindcă nici unii, nici 
ceilalţi nu ştiu să se lupte în mijlocul ei. 

larna, se îmbracă în piei de animale, atârnându-şi una 
în faţă şi alta în spate; în afară de acestea, mai au destule 
alte credinţe, meşteşuguri şi obiceiuri asemănătoare cu ale 
indienilor tupinamba, numele care li se dă cel mai adesea.” 

— Alfred Métraux emite ipoteza că „indienii carid din 
sudul coastei braziliene, despre care se spune că n-ar fi 
fost antropofagi, se îmbrăcau în piei de animale şi se lup- 
tau cu bolas, erau nişte charrua guaranizati”?8. 
naturale din pământ, unde fac focul zi şi noapte şi unde îşi instalează 
culcuşurile din crengi şi din pieile animalelor pe care le-au vânat. Limba 
vorbită de ei este diferită de a vecinilor, dar se înţeleg cu indienii kanjo; 
în ceea ce priveşte culoarea şi statura lor, se înrudesc cu tamoyo şi au 
multe obiceiuri în comun cu ceilalţi indieni de la marginea mării.“ (N.a.) 

28 A. Métraux, La civilisation matărielle..., op. cit., p. 307. (N.a.) 

Harta etno-istorică 3, trasată după indicaţiile lui Gabriel 
Soares de Sousa, arată situaţia cunoştinţelor şi con- 
tactelor portughezilor cu amerindienii în secolul al XVI-lea. 


2. Popoarele din sertâo (interior) în secolul al 
XVI-lea. — Gabriel Soares de Sousa, după ce a stat un 
timp în Portugalia, unde a obţinut concesiunea exploatării 
minereurilor şi a pietrelor preţioase, s-a reîntors în 
Brazilia, în 1584, cu titlul de guvernator comandant al 
minelor. 

Spre deosebire de majoritatea portughezilor din vre- 
mea sa, care trăiau ,agätati de coastă ca nişte crabi”, 
cronicarul nostru pătrunsese deja în interiorul continentu- 
lui, în compania fratelui său. Şi înainte, şi după 1584, el a 
făcut cunoştinţă cu ţinutul sertăo. În timpul unei expediţii 
spre Säo Francisco, pe care a organizat-o în calitate de 
guvernator al minelor şi pe care a condus-o pe o distanţă 
de peste 100 de leghe, s-a îmbolnăvit şi a murit de friguri, 
la izvoarele lui Rio Paraguaçu, în 1591. Cu toate acestea, 
a reuşit să cunoască unele dintre popoarele din interiorul 
acestor ţinuturi, pe care ni le-a descris. 

— Tupinae?%, despre care ne amintim că fuseseră 
alungaţi de tupi, veniseră, probabil, din partea sudică a 
Amazoniei, înainte de invazia europeană, şi ocupaseră, în 
interiorul Braziliei, o fâşie de pământ lungă de peste 200 
de leghe, de unde îi invadau, adesea, pe tapuya. 


29 Sunt mult mai fätarnici decât tupinamba... mai putin curajoşi 
decât aceştia, mai puţin întreprinzători, fără credinţă, fără lege; sunt 
muzicieni fnnäscuti şi buni cântăreţi de rondouri, aproape în genul indi- 
enilor tupinamba; dansează, vânează şi pescuiesc ca ei şi se luptă în 
salturi, tot ca ei; dar nu pescuiesc pe mare, fiindcă şi-au pierdut 
îndemânarea şi curajul; ca toţi oamenii din sertäo, nu pescuiesc decât 
în apă dulce. Aidoma indienilor tupinamba, îşi găuresc buzele, în care-şi 
incrustează pietre preţioase, ca şi în obraji...; atunci când se 

Popoarele autohtone cunoscute la sfârşitul secolului al XVI-lea i 
După Gabriel Soares de Sousa (1587) 

Dacă tupina€ au trăit în apropierea popoarelor de pe 
litoral, nu acesta a fost şi cazul indienilor amoypira, de 
dincolo de Rio Säo Francisco — al cărui nume pe limba 
tupi este Para (marele fluviu). Şi ei descindeau tot din 
tupinamba, iar teritoriul lor se învecina cu acela al indie- 
nilor tupinaé, după cum ne spune Soares de Sousa. Este 
adevărat că informaţiile sale despre cursul acestui mare 
fluviu din nord-est erau destul de rudimentare, ba chiar 
eronate. Se pare, mai degrabă, că popoarele tapuya erau 
intercalate între malul drept al fluviului şi teritoriul tupina€. 

Se ştie că aceşti amoypira erau o ramură a indienilor 
tupi, a căror migraţie spre răsărit şi spre ocean fusese 
deturnată de tapuya, alungaţi, la rândul lor, de pe litoral, 
de către tupinamba. Numele poporului era, în realitate, 
acela al căpeteniei lor sau al „principalului”30 conducător. 

lată ce aflase el, de asemenea, despre ubirajara: „În 
interiorul Bahiei, dincolo de São Francisco, vecin cu 


împodobesc, o fac în maniera tupinamba şi îşi atârnă de gât şiraguri din 
dinţii duşmanilor, tot ca ei, iar, la război, se folosesc de aceleaşi tobe, 
trâmbiţe şi alte obiecte sunătoare obişnuite la tupinamba; numai că 
tupinae se dedau cu mult mai mult drag păcatului contra naturii, iar cei 
ce joacă rolul de bărbat se laudă cu asta şi întotdeauna pomenesc 
despre asta în lăudăroşeniile lor. În cântările lor, de obicei, aceşti indieni 
se folosesc de un tub de bambus cât braţul de gros şi de vreo 6 sau 7 
palme lungime; tubul acesta este deschis şi curbat în sus şi, în timp ce 
cântă, fundul tubului se izbeşte de pământ, răsunând ca o tobă.“ (N.a.) 

30 A. Métraux, op. cit., p. 290: „O parte dintre tupinamba n-a putut 
ajunge la țărm, spre care a găsit drumul barat de către tapuya. S-au 
stabilit, atunci, pe malul stâng al râului Sâo Francisco, unde au înființat 
semintia amoipira."” 

G. Soares (1587): „Indienii amoypira vorbesc aceeaşi limbă ca si 
tupinamba şi, în afară de câteva nume proprii, în rest se înţeleg perfect; 
au chiar aceleaşi obiceiuri şi credinţe; dar sunt oameni fätarnici, fără 
cuvânt, fără lege. 

Taie copacii cu unelte de piatră, cu ajutorul cărora, de asemenea, 
defrişează terenul pentru ogoarele lor... Şi pentru a planta manioc şi 

amoypira, trăieşte un popor de sălbatici numiţi ubirajara, 
ceea ce înseamnă „maeştrii sulitelor” Aceştia vorbesc o 
limbă de neînțeles pentru celelalte popoare. Sunt într-un ne- 
încetat război cu amoypira, luându-se prizonieri unii pe alţii, 
măcelărindu-se şi mâncându-se reciproc, fără nici o milă. 

Aceşti ubirajara n-au văzut niciodată picior de alb, nici 
n-au auzit vorbindu-se despre ei. Este un popor foarte 
sălbatic, cu oameni de statură şi de culoare asemănătoare 
cu ale indivizilor celuilalt popor, îşi poartă părul foarte lung, 
atât bărbaţii cât şi femeile, de pe restul corpului smulgân- 
du-l de îndată ce apare vreun fir. 

Ei cultivă pământul în acelaşi fel ca amoypira şi pes- 
cuiesc în fluvii, folosind cârlige sau alte capcane ca şi 
aceştia, făcute din ierburi; de asemenea, se folosesc de 
capcane eficace şi pentru a prinde vânatul. 

Priceperea lor într-ale războiului este mai mare decât a 
oricăror altora, fiindcă se servesc de bete arse în foc şi 
foarte ascuţite, cu două vârfuri, pe care le azvärl împotri- 
va adversarilor ca pe nişte cuțite; şi sunt atât de îndemâ- 
natici, încât niciodată nu ratează ţinta, nimerind de fiecare 
dată în plin; şi vânatul îl doboară în acelaşi fel — o dată 
încolţit, nu le mai scapă; cu aceste arme ei se apără de 
legume, scurmă pământul cu tärusi trecuţi prin foc, care le servesc 
drept cazmale. Aşa-numiţii amoypira îşi adună părul roată în jurul ure- 
chilor, iar femeile lor şi-l poartă despletit, ca indiencele tupinamba. Ei 
pescuiesc cu nişte ghimpi curbați, care le servesc drept cârlige, datorită 
cărora prind o mulţime de peşti, cum fac de altfel şi cu săgețile, fiindcă 
se arată foarte îndemânatici pentru aceasta, ca şi pentru vânătoare. 

Aidoma indienilor tupinamba, ei îşi incrustează pietre în buzele 
găurite; se pictează tot cu genipapo şi se împodobesc ca ei; la război, au 
nişte tobe făcute dintr-o singură bucată de lemn, pe care-o scobesc pe 
dinăuntru şi o fasonează cu ajutorul focului, până când pereţii devin destul 
de subţiri şi toba are o bună rezonanţă; la război se mai folosesc şi de 


goame, făcute din cochilii mari de melci, găurite, sau din oasele lungi din 
labele animalelor vânate, pe care le cioplesc şi le fixează de un băț.” (N.a.) 

duşmani la fel de iscusit ca şi adversarii lor cu arcuri şi 
săgeți; iar, când pornesc la război, fiecare îşi poartă pro- 
priul mänunchi de tije de luptă si din pricina acestor arme 
sunt foarte temuti de amoypira, cu care se bat neîncetat, 
pe de-o parte, iar, pe de altă parte, se bat cu femeile 
despre care se zice că n-au decât un singur sân, că luptă 
cu arcul şi săgețile şi că se conduc ele singure, fără soți, 
precum Amazoanele; despre modul lor de trai şi despre 
obiceiurile lor n-am reuşit să obținem alte informaţii.” 

— Cronicarul ne reaminteste, în fine, că tapuya?! au 
fost primii stăpâni ai pământului Bahiei şi, totodată, ai 
întregului litoral, de la gurile de vărsare a lui Rio de La 
Plata până la Amazon. La începutul secolului al XVI-lea, 


31 „Deoarece tapuya sunt foarte numeroşi, iar grupurile, obiceiurile 
şi limbile lor, mult prea diferite pentru a-i putea descrie în cunoştinţă de 
cauză cât despre aceia dintre ei din grupul cel mai apropiat, din Bahia, 
care se numesc maraka, sunt oameni sănătoşi şi vigurosi, ale căror 
plete, tunse rotunjit, le vin până în dreptul urechilor, iar femeile lor au 
părul lung, prins la spate. Aceşti oameni, când vorbesc, le gâlgâie 
vocea şi nu sunt întelesi decât de tapuya. Când cântă, nu articulează, 
fiindcă sunetele izvorăsc din gâtlej, cum fac de obicei, şi nu sunt into- 
nate; dar sunt vestiți ca buni muzicieni şi pretuiti de ceilalţi indieni. Sunt 
buni arcaşi, atât la vânătoare cât şi împotriva duşmanilor; sunt foarte 
sprinteni, buni alergători, buni luptători în câmp deschis, dar mai puţin 
dornici să ia cu asalt palisadele; când se află faţă în faţă cu adversarii 
lor, dacă aceştia se retrag la adăpostul vreunei întărituri, tapuya nu mai 
pierd vremea cu asaltul, ci se întorc la casele lor, în satele lor bine rân- 
duite, ca la tupinamba. Indienii tapuya nu sunt canibali şi, dacă iau pri- 
zonieri, nu-i ucid, ci îi folosesc în chip de sclavi, vânzându-i por- 
tughezilor, cu care sunt în bune relaţii. Sunt foarte leneşi, necultivând 
pământul ca tupinamba, neplantând nici manioc, nehrănindu-se decât 
cu legumele pe care femeile lor le sădesc pe terenuri amenajate prin 
luminişurile pădurii, unde întâi dau foc să curețe locul şi-apoi 
însămânţează; bărbaţii se ocupă în mod special cu vânătoarea. Trăiesc 
pe un teritoriu de vreo 50 sau 60 de leghe, în mijlocul căruia se ridică 
un munte bogat în salpetru şi în pietre verzi, pe care le şlefuiesc pen- 
tru a-şi împodobi cu ele buzele.” (N.a.) 

aceştia încă mai ocupau un teritoriu de peste 150 de leghe 
lăţime, pe coastă, de la Rio de La Plata, şi mai bine de 200 
de leghe lungime, la sud de Amazon. Învrăjbiţi între ei, 
n-au putut rezista năvalei popoarelor tupi, care i-au gonit 
spre interior. 

Gabriel descrie şi alte popoare tapuya, adică nontupi, 
din acest sertão al Bahiei, stabilite încă şi mai la interior, la 
80 de leghe distanţă de mare, în mijlocul munţilor, şi pe o 
zonă de 200 de leghe, populată de numeroase grupuri 
diferite din etnia maraka.?? 


32 „... dar toţi vorbesc, cântă şi dansează în acelaşi fel şi au aproape 
aceleaşi datini şi credinţe... Sunt războinici viteji, dar se arată mai 
degrabă muncitori decât cuceritori, şi mult mai de cuvânt decât 
tupinaë Trăiesc în satele lor, în case cu pereţii bine cäptusiti, apărate 
de palisade făcute din tärusi, foarte solide, ca să-i împiedice pe 
duşmani să-i atace prin surprindere. Nu plantează manioc şi nu cultivă 
decât porumb şi legume, fiindcă n-au unelte ca să defrişeze şi să sape; 
buruienile mărunte le smulg cu mâna şi scurmă pământul cu bete 
ascuţite; cât despre păduri, nu pun foc decât locurilor pe care vor să 
semene; în restul timpului, se hrănesc cu fructe de pădure şi cu vânatul. 
Bărbaţii au părul atât de lung, încât le ajunge până la brâu, uneori 
împletit sau strâns cu fire de bumbac foarte late, ca nişte panglici; iar 
femeile se tund şi se înfăşoară cu fâşii de bumbac atât de lungi, că le 
acoperă părţile ruşinoase, spre deosebire de femeile altor popoare din 
aceste ţinuturi... Tapuya nu pescuiesc cu undita, fiindcă n-au cârlige, 
dar, pentru a prinde peştii, adună tulpinile unor ierburi târâtoare, foarte 
lungi şi mlădioase, pe care le tes ca pe o plasă; apoi, o aruncă pe fun- 
dul fluviului, închizându-l dintr-un mal într-altul; unii tin de marginea 
acestui năvod, în vreme ce alţii bat apa la suprafaţă, astfel încât peştii 
fug spre fundul apei, unde se încurcă în plasă; peştii mici sunt prinşi cu 
mâna, iar în cei mari se trage câte o săgeată bine tintitä. Ca să-şi facă 
rost de sare, aceşti tapuya dau foc unui munte de salpetru ce se află 
pe teritoriul lor, după care adună cenuşa; apoi pun pământul ars în vase 
umplute cu apă din fluviu, care se sărează într-o clipă; aceasta este 
apoi fiartă până când se încheagă într-un bulgăre de sare — cu 
această sare dreg gustul mâncării.” (N.a.) 

Capitolul II 


HOLOCAUSTUL 


Extinctia popoarelor de amerindieni din Brazilia a afec- 
tat între 75 şi 85% dintre acestea, din 1500 până în 1900. 

Aceasta este concluzia la care ajunge Darcy Ribeiro, 
ale cărui calcule, cum vom vedea în capitolul IV, par a fi 
mult sub realitate. 

Dintre cele 20% popoare de limbă tupí rămase, în 
medie, la 1900, în prima jumătate a secolului trecut, cel 
puţin o treime, poate chiar jumătate dintre acestea au fost 
declarate, eufemistic, „stinse” 

Pentru a doua jumătate a secolului al XX-lea, această 
dispariţie s-a accentuat, în măsura în care refugiul 
popoarelor amazoniene — marea pădure milenară tropi- 
cală — a fost ameninţată prin mijlocirea şi de către pro- 
gramele oficiale, militare şi civile de exploatare fără 
măsură. „Pacificările” popoarelor au continuat şi au fost 
urmate, de cele mai multe ori, de hecatombe cauzate de 
epidemiile ce au însoţit legăturile impuse de către diverşi 
capi ai pionierilor brazilieni, uneori precedati de misionarii 
care au pregătit terenul viitoarelor invazii. 

Aşa se explică de ce se poate vorbi nu doar despre 
genocid, ci chiar despre holocaust 

Aici se află, fără îndoială, singurul caz comparabil cu al 
celor 6 milioane de evrei gazati de către naziştii germani. 
Marea diferenţă rezidă în faptul că Şoah fusese progra- 
mată de către un stat feroce şi executată cu sânge rece, 
în trei ani, în vreme ce holocaustul indienilor din America 
a început pe vremea lui Columb, în Antile, cu genocidul 

poporului tayno, a durat cinci secole şi se continuă şi în 
zilele noastre. 

Numai că holocaustul băştinaşilor din America se 
numără în zeci de milioane. 

S-a vorbit fie de un genocid de facto (eliminarea fizică 
prin arme şi/sau adesea prin şocul microbian al epidemi- 
ilor provocate voluntar sau nu), fie de „exterminare deli- 
berată”35. 


Genocidul amerindienilor (Brazilia) 


Popoare dispărute 1500-1900 1990*-1957 
Tupi-guarani 83% 50% 
Gé 75% 35% 
Arawak 82% 38% 
Karib 81% 31% 
De alte limbi 85% 33% 


*Această estimare se referă la popoarele care mai existau. 


După Curt Nimuendaju (harta din 1944) şi 
Darcy Ribeiro (Os Indios e a Civilizaçäo, 1970). 


A existat dintotdeauna, atât pentru cuceritori cât şi pen- 
tru societăţile postcoloniale, o problemă indiană, la care a 
răspuns politica indigenistă a colonizatorilor, apoi, în 
aceeaşi linie, aceea a ţărilor independente — precum 
Brazilia începând din anul 1822 —, fără ca vreo soluţie 
finală să fi fost declarată deschis ori programată, după cât 
se pare. 


33 A se vedea lucrarea lui F. Reichlen, Les Amérindiens et leur 
extermination délibérée, Ed. Favre, 1987. (N.a.) 

Două teze se confruntă astăzi pentru a explica acest 
holocaust. 

Portughezii, din secolul al XVI-lea până la începutul 
secolului al XIX-lea, nu şi-au ascuns dorinţa de a cuceri, 
de a ocupa, populând („povoar”), regiunile cucerite — ei 
folosesc frecvent termenul de Conquista pentru a desem- 
na atât actul de cucerire militară, dar totodată şi teritoriul 
cucerit de la băştinaşi (ex. Vitoria da Conquista, Bahia). 

Această cucerire s-a înfăptuit în decursul primelor două 
secole de colonizare, mai întâi până la meridianul ce trece 
prin Tordesillas, limita cuceririlor de la vremea respectivă 
ale castilienilor şi ale portughezilor, îndată după călătoria 
lui Columb, sub auspiciile Romei. Francisc | contestase, 
atunci, această partajare colonială a Americii şi ceruse să 
i se arate clauza din testamentul lui Adam prin care Franţa 
fusese exclusă. 

Pe măsură ce „bandeiras” înaintau spre interiorul con- 
tinentului — coloanele lor erau precedate de un drapel, 
care a stat sau nu la originea numelui acestor trupe, nume 
apărut în secolul al XVII-lea şi care pare a fi derivat mai 
degrabă din „bandos”, desemnând bandele de voluntari 
originari din São Paulo —, limita despre care vorbeam şi 
care cantona posesiunea portugheză la est de meridianul 
nord-sud, mergând de la Belém până la Rio Grande do 
Sul, devenea fictivă. Din 1580 până în 1640, pătrunderea 
acestor „bandeiras” spre vest fusese chiar încurajată de 
către Spania şi suveranii săi, deveniți şi regi ai Portugaliei 
în acea perioadă. 

În anul 1750, tratatul de la Madrid consacra cucerirea 
portugheză a unei bune părţi din Amazoania de către tru- 
pele lor de ,bandeiras” 

A doua teză pune pe primul loc şocul microbian pe care 
l-au suferit, începând de la Columb şi Cabral, adică de la 

sfârşitul secolului al XV-lea, şi pe care îl mai suferă şi în 
prezent populaţiile autohtone ale Americilor. 

Absența imunităţii amerindienilor în faţa noilor maladii, 
introduse de europeni, a fost cauza dispariţiei lor. 
Molimele catastrofale i-au decimat mult mai neîndurător 
decât masacrele Conquistei şi vânătoarea de indieni sau 
decât munca de sclavi. 

Dacă acest fapt este real şi incontestabil, atunci este 
exclus să se mai nege că a fost o cucerire, chiar şi în 
Brazilia, unde, câteodată, într-un prim timp, destul de scurt 
— perioada de troc, de 20 de ani, din 1530 până în 1550 
—, invadatorii fuseseră bine primiţi de către bästinasi. 
Socul microbian a slăbit mult rezistenţa autohtonilor, dar 
cucerirea nu s-a limitat la perioada colonială, ci continuă şi 
în zilele noastre. 

Ne putem întreba dacă această a doua teză nu a fost 
lansată pentru a justifica invazia a posteriori sau cel puţin 
pentru a n-o readuce în discuţie. 

Însă, această teză care pune totul pe seama socului 
microbian păcătuieşte mai ales prin necunoasterea civi- 
lizatiei şi a geopoliticii societăţilor amerindiene, pentru 
care, după cum vom vedea, însuşirea pământurilor este o 
noțiune de neconceput, o nonvaloare. Rezistenţa amerin- 
dienilor la cucerirea externă depindea mai puţin de un 
spirit naţionalist — valoare a civilizaţiei occidentale — cât 
de grija de a păstra resursele vitale ale unui teritoriu pen- 
tru o comunitate determinată, şi aceasta împotriva oricărui 
cuceritor, fie el şi amerindian şi din aceeaşi etnie sau de 
aceeaşi limbă. Să ne amintim de conflictele teritoriale din- 
tre tupinamba, tupina€e şi tupinikin, cele mai multe izbuc- 
nite din pricina vreunuia dintre ele, care se erija în cuceri- 
tor — conflicte evocate cu multe exagerări de către 
Gabriel Soares şi alţi cronicari sau călători europeni. 

Noţiunea de cucerire însăşi este nepotrivită: termenii 
de invazie şi de ocupaţie ar fi mult mai apropiaţi de con- 
ceptia băştinaşilor. 

Acest holocaust a redus, în final, numărul amerindie- 
nilor din Brazilia, de la 5 până la 6 milioane, câţi erau în 
preajma anului 1500, la aproximativ 800 000 în 1819 (esti- 
marea globală după recensământul lui Velloso de Oliveira) 
şi la vreo 200 000 în prezent. 

Incontestabil, oricare ar fi teza adoptată, şi chiar dacă 
reducem numărul populaţiei iniţiale la 2 sau 3 milioane — 
marja supravieţuirii la 1819 ar fi cuprinsă între 15% şi o 
treime. Dintre acestea din urmă, abia un sfert din gene- 
rațiile scăpate celor trei secole coloniale şi jumätätii de 
secol de masacre braziliene şi de şoc microbian ar fi 
supravieţuit genocidului, un secol şi jumătate mai târziu, 
ceea ce confirmă evaluările depopulării calculate de către 
Darcy Ribeiro. 

Câţi dintre ei vor fi ajuns până în anul 2000, câtă vreme 
ultimul lor refugiu, pădurea amazoniană, a continuat să fie 
invadată sau distrusă din toate părţile, ţinând cont că 90% 
dintre băştinaşi trăiesc, în prezent, în Amazonia? 

În zilele noastre, autohtonii continuă să sufere mai 
departe invazia teritoriilor lor, considerabil restrânse de-a 
lungul secolelor, cu toate că populaţia lor a fost deja 
redusă la mai bine de 10% din nivelul său iniţial. Aceste 
teritorii, fără încetare ciuntite, rareori le mai permit 
obţinerea resurselor indispensabile de trai. 

lată rezumatul fazelor acestui holocaust, din secolul 
al XV-lea până în secolul al XIX-lea, faze care s-au abătut, 
una după alta, asupra indienilor, expuşi mai întâi la bunul 
plac al sclaviei, mai apoi, o dată cu instalarea primului guver- 
nator general portughez, la bunul plac al intervenţiei misio- 
nare şi coloniale, iar, în cele din urmă, al expansionismului 

crescătorilor de vite, al minerilor şi al cultivatorilor. Ultima 
fază este aceea căreia îi suntem contemporani, mai bine- 
zis martori adesea neputincioşi în Amazonia. 


I. De la troc la sclavie 


Alexander Merchant (From Barter to Slavery) a studiat 
amănunţit această primă perioadă a intervenţiei 
europene, care a marcat perioada din 1525 până în 1580, 
o fază de tranziţie, precedată, la rândul ei, de un sfert de 
secol de noninterventie portugheză. 

Primele contacte au fost, în general, paşnice, fiindcă 
portughezii erau prea puţini la număr pe coasta Braziliei şi 
însăşi aprovizionarea lor zilnică depindea de ceea ce le 
furnizau amerindienii, pe baza trocului dintre făină de 
manioc — aliment principal prin aceste părţi ale Americii 
— şi lemnul de foc, pe de-o parte, şi fleacurile 
meşteşugarilor şi instrumentele de metal provenind din 
Europa, pe de altă parte. 

Dar băştinaşii s-au săturat rapid de fleacuri şi au cerut 
unelte şi arme. Mulțimea aventurierilor portughezi de toate 
soiurile, de prostituate, de ocnaşi si de exilați, numeroşi 
încă din cele dintâi contingente debarcate, creştea în 
egală măsură cu nevoia lor de pământuri şi de mână de 
lucru pentru corvezi la discreţie. Regele portughez îşi 
aroga dreptul de a repartiza — prin sesmarias sau conce- 
siuni — pământurile cucerite. 

Conflictele n-au întârziat să izbucnească şi s-au amplifi- 
cat, pe ici pe colo, o dată cu apariţia sclaviei, deja cunos- 
cută în Lisabona. Aşa se explică şi schimbarea de atitudine 
a invadatorilor, pe care Thales de Azevedo ne-o descrie 
astfel: „Prima impresie a portughezilor despre indieni a 

fost că aceştia erau nişte făpturi încântătoare, nişte copii 
mari, aproape angelici, sălbatici, dar lesne de creştinat şi 
de învăţat cu modul de trai al civilizatilor. 

După un timp, se arătau mai severi în consideratiile lor 
— indienii nu erau decât nişte sălbatici, ranchiunosi, 
sângeroşi şi canibali."34 

La scurtă vreme după aceea, în 1549, a avut loc insta- 
larea primului guvernator general, însărcinat să facă din 
Brazilia un teren de vânătoare rezervat numai por- 
tughezilor, păzit de ceilalţi europeni şi în primul rând de 
francezi. El va organiza colonizarea, popularea portiunilor 
de litoral, de la Olinda din Pernambuco, în nord, până la 
Säo Vicente, în sud. 

La capătul acestei faze de tranziţie, iată ce însemna 
comportamentul colonial al ,civilizatilor”, după mărturia 
iezuiţilor de la sfârşitul secolului al XVI-lea: „Motivul pentru 
care indienii s-au revoltat şi se revoltă este că, prin forţă, 
li se răpesc copiii şi femeile şi prizonierii lor... şi, de pildă, 
grupele de bandeiras, scăpate de sub control, îi iau în 
sclavie, după ce le poartă un război nedrept şi, câteodată, 
prin viclenie..., ei îmbracă veşminte ca ale noastre şi se 
tund ca preoţii din Compania noastră, pentru a-i păcăli. 
Şi-au existat chiar nişte portughezi care s-au făcut 
măcelari şi le-au împărţit carne de om, şi i-au făcut s-o 
mănânce şi, astfel, să stârnească războiul între ei, doar ca 
să obţină, în final, sclavi pentru ei."35 

Mai-marele iezuiţilor — cei dintâi protectori ai amerindi- 
enilor împotriva coloniştilor sclavagişti — părintele portu- 
ghez Antônio Vieira a trăit o bună parte din secolul al XV-lea 


34 Thales de Azevedo, Povoamento da cidade do Salvador, 
Ed. Itapuã, Salvador, 1969, p. 75. (N.a.) 
35 Revista IHGB, vol. 148, Rio, 1923, p. 379, trad. (N.a.) 


60 


în nord-estul Braziliei. El a pledat în favoarea indienilor şi 
a obţinut, de la Curtea portugheză, abolirea sclaviei 
amerindienilor. Zadarnic, fiindcă n-a fost respectată de 
colonişti. 

După spusele sale, /a capătul a patruzeci de ani de co- 
lonizare portugheză, masacrul indienilor distrusese în jur 
de 400 de sate („taba”, în limba tupi). 


II. Intensificarea sclaviei: colonişti şi iezuiţi 


În anul 1570 a fost autorizat războiul drept$. Acesta 
îngăduia trimiterea în sclavie a indienilor care opuseseră 
rezistență şi fuseseră luaţi prizonieri. De altfel, de la 
această dată se va intensifica şi traficul de sclavi africani, 
întrebuinţaţi la morile de zahăr, care se înfiinţau cu zecile, 
mulţumită belşugului de mână de lucru, alcătuită iniţial din 
sclavi amerindieni, apoi, din ce în ce mai mult africani, în 
special începând din 1570. 

De la sfârşitul anului 1563, distrugerilor războiului por- 
tughez împotriva asa-numitilor kaete li s-au adăugat 
masacrele provocate de bandeiras, specializate în 
vânătoarea de indieni, în scopul aprovizionării cu sclavi a 
morilor din Bahia, Pernambuco şi Säo Vicente, în princi- 
pal. Contactul permanent cu europenii a condus la izbuc- 
nirea epidemiilor, nu doar în satele indienilor „prieteni”, dar 
şi în satele de regrupare „aldeias sau aldeiamentos” ale 
iezuiţilor: din cele 11 tabere instalate de ei din 1549 — 
data sosirii lor cu flota lui Tomé de Sousa, primul guver- 
nator general — până în 1562, în numai câteva luni nu mai 

36 Termen pentru războiul colonial, utilizat, de asemenea, de către 


nord-americani împotriva băştinaşilor şi, mai recent, împotriva irakie- 
nilor, în timpul Războiului din Golf. (N.a.) 

rămăseseră decât cinci apoi patru dintre aceste tabere, la 
sfârşitul anului 1563. 

Genocidul lovise, încă din aceşti primi ani ai colonizării 
în forță, populaţiile tupi — în Recôncavo, în jurul golfului 
Tuturor Sfinţilor (Bahia), unde se instalase cea dintâi ca- 
pitală colonială. Alimentele pe care le furnizau de obicei 
indienii au ajuns să lipsească, iar supraviețuitorii au 
cunoscut atunci foametea. 

Din cei 80 000 de tupinamba care trăiau în apropierea 
capitalei, numai 9 sau 10 000 au supravieţuit. Mai mult, 
epidemiile s-au succedat între 1563 şi 1584 — data la 
care scria Gabriel Soares — din pricina unor friguri viru- 
lente, adesea însoţite de variolă. Puţinii supraviețuitori 
amerindieni liberi nu mai aveau altă resursă, pentru a 
putea mânca, decât să se lase făcuţi sclavi de către 
colonişti, avizi de mâna de lucru, pe care o adunau şi cu 
forţa, chiar şi din taberele iezuiţilor („aldeias”). 

R. Southey?” relatează că bandeiras de vânătoare de 
indieni îşi luaseră obiceiul să aducă, în chip de dovezi ale 
vitejiei lor în exterminarea indienilor goiăs, de exemplu, 
şiraguri făcute din urechi de om38. 


III. Evanghelizarea şi „protejarea” indienilor 


Se poate spune că situaţia indienilor care îi salvaseră 
de la foamete pe cei dintâi portughezi, în epoca trocului de 
la 1532 până la 1552, pe timpul celei dintâi faze a colo- 
nizării agricole a litoralului, se schimbase radical: „Astfel, 
nu mai vedeai nici urmă din acele petreceri şi serbări 


37 History of Brazil, III, Londra, 1810-1819, p. 835. (N.a.) 
38 Roy Nash citează un raport al consulului general englez, publicat 
de Hartenburg, Putumaio, Le Paradis du Diable, Londra, 1913. (N.a.) 


62 


obişnuite pe la ei — peste tot nu erau decât lacrimi şi 
durere; îi puteai întâlni pe unii fără părinţii lor, pe alţii fără 
copiii lor, şi multe văduve fără bărbaţii lor; cel care îi vedea 
neajutoraţi acum putea să-şi amintească de vremurile de 
odinioară, cât erau de numeroşi pe atunci şi cât de puţini 
în prezent, cum altădată aveau ce mânca şi acum mureau 
de foame, cum mai înainte trăiau în libertate şi acum, pe 
lângă sărăcia lucie, în fiecare clipă erau luaţi în sclavie cu 
forţa de către creştini."39 

Încă de la început, între 1557 şi 1562, iezuiţii reuşiseră 
să „îmblânzească” (să atragă) în primele 11 aldeias 
34 000 de indieni din Bahia, care, după cum am văzut mai 
sus, aveau să fie exterminați de la sfârşitul anului 1563 
până în 1984. 

lezuiţii îi puneau pe indieni la muncă pe domeniile lor 
agricole, anexate taberelor. Intrând în concurenţă din 
punct de vedere economic cu restul coloniştilor, misionarii 
li se vor opune acestora, mai ales în epoca „războaielor 
drepte” Masa băştinaşilor a dispărut şi din cauza unora si 
din cauza celorlalţi, iar această mână de lucru, odinioară 
pletorică, a devenit rară. 

Într-un prim timp, misionarii s-au sprijinit pe puterea 
regală — cu atât mai mult, cu cât ei erau auxiliari indis- 
pensabili pentru a-i „îmblânzi” pe enoriaşii lor, transfor- 
mându-i în supuşi ai puterii militare coloniale — pentru 
a-i proteja împotriva sclaviei la care-i sileau coloniştii şi 
bandeiras. lezuiţii au obţinut de mai multe ori nişte legi 
de abolire a sclaviei, valabile numai pentru indieni, în 
decursul secolului al XVII-lea, însă curtea portugheză, 
ignorată de „legea din interior” pe care puterile coloniale 
de la faţa locului aproape că n-o schimbaseră, a cedat, în 


39 Scrisorile iezuiţilor, 1550-1568, Acad. Bras., p. 405. (N.a.) 

cele din urmă, în faţa presiunilor din ce în ce mai vehe- 
mente ale coloniştilor. A rezultat expulzarea iezuiţilor, la 
mijlocul secolului următor, dar sub un alt pretext, acela de 
a dori crearea unui stat independent în America de Sud. 


IV. Indienii şi ocuparea teritoriilor din interi- 
orul continentului 


1. Creşterea extensivă a animalelor, instrument al 
cuceririi. - Refugiati sau alungaţi către sertão — ţinut si- 
tuat în interiorul regiunii Nord-Este sau al Sudului —, indi- 
enii au fost ajunşi de frontul păstorilor într-un prim val 
alcătuit din „vaqueiros”, crescătorii de vite din serviciul 
stăpânilor morilor de zahăr de pe tärm, care aveau nevoie 
de animale pentru că ele erau forţa motrice a primelor 
prese de trestie de zahăr. În plus, vitele furnizau carne şi 
piei. În Nord-Este — primul Eldorado colonial — puter- 
nicele familii din Avila, din Guedes de Brito şi un mai vechi 
vaqueiro din cea dintâi, Domingos Alfonso, şi-au croit ve- 
ritabile imperii rurale în întreaga zonă de interior, de la 
valea râuluilui São Francisco până la aceea a râului Rio 
Parnaiba. 

Această primă perioadă de expansiune şi de ocupare a 
pământurilor indienilor din regiune s-a desfăşurat în cea 
de-a doua jumătate a secolului al XVII-lea, cu concursul 
sau concurenţa trupelor de bandeiros din Sâo Paulo, în 
ultimul sfert al veacului. Şi unii, şi ceilalţi, înaintând spre 
sertäo, mânându-şi vitele din urmă, apoi îngrădindu-le în 
tarcuri, au întemeiat, după aceea, fermele de creştere a 
animalelor. Permanent erau härtuiti şi, adesea, nimiciti de 
băştinaşii care le opuneau rezistenţă. 

Ca şi pe litoral sau în valea amazoniană, misiunile reli- 
gioase erau prezente şi ele în inima regiunii, cu dublul lor 

scop, ambiguu, de a converti şi de a „îmblânzi”, favorizând 
mai târziu „pacificarea” 

În valea râului Sâo Francisco, aceste misiuni au 
denunţat violenţa cuceririi în general şi, în particular, 
abuzurile celor din „Casa da Torre”, veniţi din Avila, acum 
stăpânii regiunii. 

Astfel, preotul capucin breton, Martin de Nantes, relata, 
în anii 1670-1680: „Misionarii noştri au fost siliţi să se 
opună la invadarea violentă a pământurilor indienilor de 
către portughezi, ale căror cirezi devorau plantațiile indie- 
nilor şi-i obligau să se risipească prin diverse alte locuri 
pentru a putea supravieţui, lucru care interzicea prezenţa 
misiunilor... Unul, pe nume Antônio de Oliveira, ne-a 
acuzat chiar că i-am fi învăţat pe indieni cum să 
mânuiască armele...” 

Misionarii se vedeau nevoiţi să se alăture acţiunilor 
cuceritorilor cu indienii lor, înrolați cu forţa, în chip de aju- 
toare ale armatei — părintele Martin de Nantes, de pildă, 
primise de la guvernatorul general ordinul să-i pună pe indi- 
enii „săi” la dispoziţia expediției care trebuia să înăbuşe 
rebeliunea celor care uciseseră 85 de portughezi şi de negri 
pe malul fluviului Rio São Francisco, într-o singură noapte. 

Comandantul expediției era însuşi şeful „Casei da 
Torre”, beneficiar al celor mai importante donaţii în terenuri 
din epocă, acordate de regele portughez, personajul de 
care se ciocneau neîncetat misionarii... 

Metodele erau sălbatice: „Răzvrătiţii s-au predat cu 
toţii, cu condiţia să fie lăsaţi în viaţă. Dar portughezii i-au 
silit să-şi depună armele, i-au împilat şi, două zile mai târ- 
Ziu, i-au ucis cu sânge rece pe toţi bărbaţii apti de luptă, în 
număr de aproape 500, iar copiii şi femeile lor au fost duşi 
în sclavie..."40 


40 Relation succincte..., P. Martin de Nantes, 1706. (N.a.) 

2. Goana spre minele de aur, în secolul al XVIII-lea. 
— Teritoriul „Minelor Generale” a fost ocupat încă de la 
sfârşitul secolului al XVII-lea. Mato Grosso, de jur împre- 
jurul oraşului Cuiabă, fusese invadat încă din 1719, iar 
Goiăs, oraşul vecin, din 1725. 

Citatul care urmează ar fi, el singur, suficient pentru a 
descrie ce s-a întâmplat în secolul al XVIII-lea în centrul şi 
sudul Braziliei, cu atât mai multă violenţă, cu cât luase 
amploare febra aurului, atât a oamenilor albi, care dăduseră 
fuga la faţa locului, uneori însoţiţi de sclavii lor negri, cât şi 
a Europei: „Albul a folosit cinci mijloace principale pentru a 
scăpa de primii stăpâni ai teritoriului Minas: omuciderea 
directă, tuberculoza, rachiul, sifilisul şi variola.”"41 

Centrul statului Minas Gerais, aproape netulburat, 
începând din secolul al XVIII-lea, de vreo prezenţă 
amerindiană — potrivit hărţii etno-istorice a lui 
Nimuendaju — oferă un contrast izbitor cu regiunea 
pădurilor litorale de la est, acolo unde se refugiaseră 
popoarele ce locuiseră în apropiere de Serra do 
Espinhaço, precum katagua — nume pe care îl regăsim în 
denumirea minelor din Taubaté, „minas dos Cataguazes”, 
în 1698. Într-o scrisoare către regele portughez, Artur de 
Să precizează că atât de mare a fost afluxul de oameni din 
Bahia, Pernambuco, Rio şi de peste mare, veniţi în tinu- 
turile din mijlocul statului Minas Gerais, încât acesta a fost 
cauza marii foamete din 1697—1698. 

La vest de acest lanţ muntos, orientat de la nord spre 
sud, locuiau popoarele de limbă gs, precum diversele 
grupe kayapo-shakriaba, de la nord de Minas, şi alte 
comunităţi kayapo, prezente între Serra do Espinhaço şi 
bazinul Rio Grande (afluent pe malul drept, al fluviului 


41 José Oitiam, 1958, 204, citat de F. Lepargneur în L'avenir des 
Indiens, Ed. du Cerf, 1973. (N.a.) 

Parană, în sud), până la hotarul actual dintre Minas Gerais 
şi Säo Paulo. 

Nu numai că locuitorii din Sâo Paulo s-au servit de 
numeroşi indieni în exploatarea minieră, dar chiar i-au 
alungat spre vest, la sud de Goiăs, pe kayapo, cei pe care 
Gabriel Soares îi descrisese sub numele de ubirajara, în 
secolul al XVI-lea. Întreg centrul statului Minas Gerais a 
fost înţesat de mine, numai în decursul primului deceniu al 
secolului al XVIII-lea. 

Mai târziu, şi în Mato Grosso, bandeiras din Säo Paulo 
au ocupat teritoriul indienilor kushipo, riverani de pe Rio 
Cuiabá şi menţionaţi încă din secolul al XVII-lea. 

În Tropice triste, Lévi-Strauss povesteşte că unii dintre 
aceşti indieni, în căutare de miere sălbatică, culeseseră 
de pe acelaşi sol şi nişte pepite de aur. În jurul anului 
1730, minerii expedițiilor trimise aici au fost atacați de 
către payagua, indieni veniţi cu pirogile din Pantanal, aliaţi 
cu un alt popor, de-o limbă aparţinând aceleiaşi familii, 
guaykuru (numele acelor călăreţi care deţineau întregul 
teritoriu de la vestul domeniului popoarelor guarani). 

Alte centre miniere le-au constituit cele două amplasa- 
mente de la sud şi de la nord de vechiul stat Goiăs, unde, 
în nord, s-a format, de curând, statul Tocantins. La nord, 
se aflau indienii shakriaba şi akroa — de limbă gs — care 
îi härtuiau pe invadatori. Dar, la sud, indienii goya — al 
căror nume a fost atribuit provinciei (Goiás) — au primit 
favorabil a doua expediţie a locuitorilor din Säo Paulo, în 
1726. 


3. Expansiunea culturilor de cafea, de la mijlocul 
secolului al XIX-lea. 

A) Faza întâi. — Încă din primele decenii ale secolului 
al XIX-lea, în valea lui Rio Paraiba de la sud şi în regiunea 

Campinas de la est de São Paulo, plantațiile de cafea 
veneau adesea în completarea plantațiilor de trestie de 
zahăr, a căror renaştere îngăduise, la cumpăna dintre cele 
două secole, ieşirea regiunii din decăderea în care căzuse 
din pricina interesului său îndepărtat de activităţile miniere 
externe. 

B) Faza a doua. — După „epoca prosperă 
(1850--1870)'42, pământurile roşii ale plantațiilor de cafea 
s-au epuizat şi un val de pionieri s-a îndreptat spre vest şi 
spre pământurile violet, pe atunci ocupate de popoarele 


amerindiene apărate de pădure$. 

Noii colonişti, emigranţi din Europa, s-au instalat pe 
pământurile bästinasilor, care au fost goniti şi mai spre 
vest. Pierre Monbeig (teza despre Pionierii şi cultivatorii 
din Säo Paulo) ne informează despre conflictele care au 
decurs din aceasta. Violenti, au început lupta — de-o 
parte guarani, cei mai numeroşi, şi kaingang, din familia 
gé, iar, de cealaltă parte, cultivatorii+%. 


42 F. Mauro, Histoire du Brésil, „Que sais-je?”, nr. 1533. (N.a.) 

43 În 1854, pădurea acoperea o mare parte din Sâo Paulo (statul 
actual). (N.a.) 

44 Indienii îi pândeau stăruitor pe defrişori, profitând de neatentia 
lor pentru a-i ataca, a pune mâna pe armele şi uneltele lor, luând tot ce 
puteau găsi în colibele lor sărăcăcioase. Aceste raiduri erau marcate de 
masacre atroce, de-o ploaie de săgeți si de lovituri de cuţit. Cât despre 
cultivatori, aceştia răspundeau atacului indienilor cu egală brutalitate. 
Unii dintre ei se specializaseră în organizarea de expediţii de 
pedeapsă, numite «dada». Aceşti vânători de indieni, «bugreiros», erau 
cunoscuţi în întreaga zonă centrală, fiindcă se mutau bucuros de la un 
teren defrişat la altul pentru a aplica o «dada»... Aproape pretutindeni 
lupta s-a înăsprit între 1890 şi 1900, respectiv în momentul în care s-a 
accentuat mişcarea colonizatoare. Aceasta a fost perioada celor mai 
faimoşi bugreiros şi a celor mai sângeroase dada” (P. Monbeig, 
Presses de la Fondation nationale des sciences politiques, 1952, 
p. 114-115). (N.a.) 


68 


V. Indienii şi ocuparea Amazoniei 


1. Înflorirea producţiei de cauciuc natural 
(1870-1911). - În epoca celui de-al doilea ciclu al 
cafelei, extracția latexului din arborii de heveaf5, din 
pădurea amazoniană, atinsese deja apogeul. Indienii 
kambembe, un grup al indienilor omagua, au fost 
descoperitorii cauciucului („seringa”), care i-au învăţat 
tehnica de obţinere pe cei dintâi „seringueiros” (crestătorii 
de hevea) brazilieni. 

Căile de comunicaţie fiind exclusiv fluviale, au fost ocu- 
pate de către seringueiros văile celor mai mari fluvii sau 
ale afluenților acestora, iar amerindienii s-au retras la 
adăpost, în pădure. 

Altor grupuri, precum marubo, de pe Rio Javari — ale 
căror căpetenii au povestit mai târziu ceea ce s-a petrecut 
în jurul anilor 1900-1912 — nu li s-a oferit altă alternativă 
decât aceea de a fi lichidati sau de a se supune durelor 
condiţii coloniale ale unui patron „seringalista”, care le livra 
produse de origine industrială la preţ foarte ridicat, contra 
latexului de hevea, plătit mizerabil. 

Exterminarea indienilor de pe loturile de pădure luate în 
stăpânire de către seringalişti era cea dintâi operaţiune 
cerută de angajaţii lor, mizerabilii seringueiros brazilieni. 


2. Invazia actuală şi distrugerea pădurii ama- 
zoniene, începând din anii 1970. — Înainte de 1970, 
fronturile societăţii naţionale intrau numai ocazional în 
contact, brutal, cu grupele autohtone. 


45 Arbore exotic din regiunile tropicale, înalt şi lipsit de ramuri la 


partea inferioară, din care se extrage cauciucul (Hevea brasiliensis). 
(N. trad.) 

Darcy citează un pasaj dintr-un studiu al etnologilor 
brazilieni, semnificativ pentru situaţia relaţiilor dintre indi- 
eni şi brazilienii care se aventurau în pădure, în plin secol 
XX: „Un vânător care înainta cu o haită de câini, vâna şi 
ucidea gaviões — din familia gs — care, după ce erau 
asasinați, serveau drept hrană pentru animale."%6 

Darcy mai citează, de asemenea, reportajul din revista 
ilustrată Fatos e Fotos, relatând „sălbăticia cu care indienii 
Cintas Largas, un trib micut, practic necunoscut, din valea 
lui Jiparană, întâlniți de către unul dintre fronturile 
exploatării forestiere, au fost ucişi de cei care voiau să 
pună mâna pe pământurile lor."4 


46 R. B. Laraia-R. da Matta, /ndos e Castanheiros, în D. Ribeiro, 
Frontières indigenes..., 1967, p. 323. (N.a.) 

47 „Micul avion monomotor efectuase deja două zboruri la rasul 
solului pe deasupra satului şi acum, mai jos încă, aproape atingând cu 
roţile frunzele copacilor, se apropia cu zgomot puternic. În maloca, 
aşezarea indienilor, aceştia fugeau să se adăpostească în colibele lor, 
în vreme ce, în mijlocul spaţiului central, femeile şi copiii plângeau, cu 
totul dezorientati. Deodată, o explozie a ridicat în văzduh paie, lemne, 
pământ şi bucăţi de om, iar avionul a dispărut dincolo de vârful unui 
copac înalt, pentru a se întoarce şi a survola satul. A căpătat o oarecare 
înălţime şi a revenit, de data aceasta în picaj deasupra aşezării. Din 
cauza zgomotului motorului, nu se putea auzi tirul, dar prin hublou se 
vedea braţul unui bărbat săltând după cum cläntänea mitraliera. 
Indienii ieşeau fugind din puţinele case care mai rămăseseră încă în 
picioare, iar majoritatea cădeau, la câţiva metri distanţă, fără a mai 
ajunge până la tufişuri ca să se pună la adăpost. Astfel a fost aproape 
ras de pe fața pământului un întreg trib, al indienilor Cintas Largas, în 
statul Mato Grosso, la mijlocul anului 1963. Se aruncase cu dinamită 
peste maloca, iar indienii care reuşiseră să supravieţuiască acestui 
prim atac fuseseră doborâti de tirul mitralierei. În total, din cei aproxi- 
mativ 30 de indieni care trăiseră acolo, numai doi au mai putut să 
povestească această întâmplare.” „... După ce mitraliaseră un grup de 
indieni a căror tabără se afla în apropiere de un râu, expediţionarii au 
auzit plânsetele unui copilaş, plânsete înăbuşite de mâna mamei sale... 
Imediat şi-au aprins lanternele şi s-au apucat să scotocească tufişurile. 

O fotografie înfăţişând doi brazilieni pozând, surâzători, 
pe cale de a-i scoate măruntaiele unei indience, după ce 
o atârnaseră de creanga unui copac cu picioarele 
desfăcute — cum se procedează cu porcul sau cu oaia — 
a fost publicată de ziarul brazilian O Globo, acum vreo 
câţiva ani. 

Mai mult, nici după înfiinţarea Serviciului de Protecţie a 
Indigenilor (SPI), în 1911, şi apoi a Fundaţiei de Asistenţă 
pentru Indieni (FUNAI), în 1967, dispariţia progresivă a 
băştinaşilor nu a încetinit, fie din pricina contactului brutal 
cu fronturile de pionieri, fie din pricina ,pacificärilor” mai 
mult sau mai puţin reuşite de FUNAI sau de alte organi- 
zaţii, dar întotdeauna urmate de epidemii şi de pierderea 
pământurilor de către popoarele băştinaşe contactate, 
care nu cunoşteau realitatea Păcii albe (R. Jaulin, Ed. du 
Seuil). 

Până la urmă, într-o bună zi s-a constatat dispariţia lor. 

Conflictele sângeroase, frecvente în primele decenii 
ale secolului al XX-lea, iscate între indieni şi seringueiros 
Mama şi fiica stăteau ascunse sub două cadavre ciuruite de gloanţe. 
Bărbaţii care le-au descoperit au organizat o mică petrecere. Doi au 
vrut s-o violeze pe femeie, în timp ce un altul a înşfăcat-o pe fetiţa care 
plângea văzând disperarea mamei sale. La un moment dat, profitând 
de o clipă de neatentie, micuța a scăpat, a dat fuga s-o ajute pe mamă 
şi, cu furie, l-a muşcat de picior pe unul dintre bărbaţi. Femeia, îngro- 
zită, a dat să-şi apere fiica şi, în acelaşi timp, să scape de cei care o 
violau. Bărbatului cu piciorul muşcat i-a luat locul un altul; acesta a ple- 
cat de lângă indiancă şi, plin de ură, s-a repezit s-o sugrume pe fetiţă. 
Un altul, voind să pună capăt acestui spectacol paralel, care-l bruia pe 
cel dintâi, l-a smuls pe copil din mâinile sugrumătorului şi i-a tras în cap 
un glonte de calibrul 45. Craniul fetiţei a explodat şi sângele le-a 
împroşcat hainele celor din jur. Văzându-şi fiica ucisă, femeia n-a mai 
rezistat şi a leşinat. Fără apărare în mâinile asasinilor, indianca a fost 
violată de toţi, apoi a fost tăiată în bucăţi cu cuțitul” (Ronaldo de 
Carvalho, Fatos e Fotos, Rio, 18 aprilie 1968, tradus în D. Ribeiro, 
Frontières indigènes de la civilisation, E d. 10/18, „UGE”.). (N.a.) 

deveniseră tradiţionale, numai că, în fața amenințării 
comune a distrugerii mediului lor de trai şi de muncă, 
aceste două populaţii — cei 800 000 de seringueiros, sub- 
zistând în ciuda scăderii interesului pentru cauciucul natu- 
ral, regrupati în cooperatii şi, de acum înainte, indepen- 
denti de patroni, şi cei 200 000 de indieni amazonieni — 
au început să reînnoade relaţii paşnice şi de ajutor reci- 
proc, la sfârşitul anilor 1980. 


Capitolul III 


REZISTENȚA AMERINDIANĂ 


Indianul din Brazilia este figurat în ilustratele de la Epinal 
— în opoziţie cu imaginea, falsă, a negrului supus — ca un 
războinic, ca rebel. Însă, după cum am văzut în descrierea 
lui Gabriel Soares, la sfârşitul secolului al XVI-lea, por- 
tughezii deja ştiau să facă distincţia între docilul tupinam- 
ba şi „sălbaticul”, răzvrătitul aymore. 

De-a lungul istoriei băştinaşilor din Brazilia, trei forme 
de rezistenţă s-au succedat sau au coexistat: cu armele, 
culturală şi politică. 

În zilele noastre, ele pot apărea simultan cu ocazia con- 
flictelor locale, nu doar în „fronturile de pionieri”, dar şi în 
zonele deja ocupate. 


I. Rezistenţa armată 


Portughezii, precum şi ceilalţi europeni care făceau, pe 
atunci, trafic cu lemnul de acaju pe coastele americane, 
au ştiut să tragă foloase de pe urma învrăjbirii dintre 
popoarele autohtone, transformându-i astfel pe unii indieni 
în soldaţi ai armatelor pe care le trimiteau împotriva 
popoarelor care le opuseseră rezistenţă sau se aliaseră 
cu alţi europeni. 

Această perioadă nefastă pentru ansamblul popoarelor 
amerindiene dezbinate în faţa cuceritorilor a durat pe puţin 
o sută cincizeci de ani. 

Au existat, cu toate acestea, în istoria amerindiană, 
două episoade marcante, unul în secolul al XVI-lea, în 

sud-est, şi celălalt la sfârşitul secolului al XVII-lea, în tim- 
pul cărora s-a schiţat o formă de unire între popoarele 
băştinaşe contra invadatorului. 


1. Confederaţia indienilor tamoyo din 1562. - În anul 
1562, protestanții francezi au construit fortul Coligny pe 
insula Guanabara, situată în golful şi la gurile de vărsare 
ale râului cu acelaşi nume, pe care portughezii l-au numit 
Rio de Janeiro. 

Întăriţi prin alianţa pe care o încheiaseră cu marea 
semintie tamoyo, ei au creat aici „Franţa antarctică” 

În vreme ce portughezii incitau conflictele între 
popoarele autohtone pentru a le domina, apoi, unul după 
altul, francezii încurajau unirea acestor popoare, doar cu 
scopul de a contrabalansa influenţa portugheză în 
această lume nouă. 

În ceea ce-i priveşte, indienii tamoyo, aliaţi cu albii non- 
portughezi, s-au unit în 1562 cu războinicii tuturor comu- 
nitätilor care locuiau, la vremea aceea, pe întregul litoral 
— „desde o rio do cabo de Sâo Tomé ats a Angra dos 
Reis”, preciza Gabriel Soares, la douăzeci de ani după 
aceste evenimente. 

Tamoyo era un popor de limbă tupi — ca şi acela al 
indienilor tupinikin, aliaţi ai portughezilor —, cu indivizi de 
constituţie foarte viguroasă şi suplă, curajoşi în luptă şi 
care ziceau că se înrudesc cu tupinamba (Gabriel 
Soares). 

l-a trebuit nu mai puţin de şase ani unei armate de 
„mamelucos” (metişi indieni), comandată de Jerônimo 
Leitäo, pentru a-i respinge de la Cabo Frio către interiorul 
continentului. În vreme ce, la Rio: „La instigările francezilor 
din Villegaignon, Confederaţia indienilor tamoyo a ajuns 
să pună serios în pericol stăpânirea portugheză din sud şi 

s-o determine să negocieze pacea, mai degrabă datorită 
eforturilor lui Nóbrega şi ale lui Anchieta — amândoi iezuiţi 
din Rio, auxiliari ai puterii coloniale — decât prin forța 
armatelor portugheze.”# 


2. Revolta indienilor janduin sau „războiul sălbati- 
cilor” din 1687. - Amenintati de ocupaţia olandeză din 
nord-estul Braziliei, din 1626 până în 1654, portughezii au 
cunoscut cea mai puternică rezistenţă internă la puterea 
lor colonială, manifestată pe un dublu front, în cursul celei 
de-a doua jumătăţi a secolului al XVII-lea: 

— pe de-o parte, confederatia „quilombos” sau a 
republicilor negrilor fugari a ocupat, pentru o bună 
perioadă din secolul al XVII-lea, un vast teritoriu eliberat, 
în interiorul provinciilor Algoas şi Pernambuco; 

— pe de altă parte, după expulzarea olandezilor, din 
1654, coloniştii, provenind din Paraiba şi Pernambuco, 
înaintaseră spre vest. 


Din 1663, kariri, deposedati de teritoriile lor din interi- 
orul provinciei Nord-Este şi exasperati de atacurile 
vânătorilor de sclavi din Säo Paulo, au declarat război 
invadatorilor. 

În 1687, Canindé, regele poporului janduin, a adunat 
15 000 de războinici din poporul său şi din alte popoare 
Kariri din regiune. Lupta a durat aproape zece ani 
(1687-1697). Nu numai că „războiul sălbaticilor” — după 
cum l-au numit portughezii — a eliberat în întregime inte- 
riorul ţării, de la vest de Pernambuco până la Rio Grande 
do Norte, dar s-a întins până la porţile oraşului Natal, la 


48 Basilio de Magalhães, Expansão Geográfica do Brasil Colonial, 
ediţia a Il-a, São Paulo, col. „Brasiliana”, p. 31. (N.a.) 

țărmul atlantic. Fermele, 30 000 de capete de vite, plan- 
taţiile şi morile de zahăr din imediata apropiere au fost dis- 
truse. Fortăreaţa de pe Rio Grande, construită în 1599, a 
fost rasă de pe faţa pământului. Se apreciază că 60% din 
populaţia colonială a pierit acolo. 

Un document“ portughez semnalează faptul că indi- 
enii practicau un război de gherilă: ,... fiindcă tot războiul 
acestor sălbatici înseamnă doar asalturi şi ambuscade” 

Portughezii au fost nevoiţi să ceară întăriri de la trupele 
de bandeiras din Säo Paulo pentru a-i stăvili pe autohtoni 
şi a semna pacea la Bahia, în 1692, cu trimişii regelui 
Canindé, căpetenia a douăzeci şi două de comunităţi 
repartizate în cele patru provincii: Rio Grande, Paraiba, 
Pernambuco şi Ithamaracä. Numai etnia sa număra în jur 
de 13 000 până la 14 000 de locuitori şi 5000 de război- 
nici, care mânuiau la perfectie şi armele de foc, şi arcurile. 

În 1695 şi 1697, două noi tratate au fost semnate cu 
Taya Assu, regele poporului janduin, şi cu Peka, regele 
indienilor ariya mirin, după ce provocările locuitorilor din. 
Säo Paulo contra păcii fuseseră dejucate. 

Marea confruntare s-a desfăşurat cu frontul păstorilor, 
aflat în plin avânt spre interiorul regiunii, în ultimele decenii 
ale secolului al XVII-lea şi la începutul secolului al XVIII-lea, 
în Nord-Este. 


3. Rezistenţa la înaintarea frontului păstorilor 
(sfârşitul secolului al XVII-lea — secolul al XVIII-lea). — 
Din 1590 până în 1690, creşterea extensivă a animalelor 
permisese o expansiune lentă a populaţiei coloniale spre 
vest, în imensul cuprins al ținutului Nord-Este. 


49 Pedro Carrilho de Andrade, Memoria sobre os Indios (Rev. 
IHGRN, VII, 1909). (N.a.) 

În a doua jumătate a secolului al XVII-lea, această 
expansiune se producea după expulzarea olandezilor şi 
beneficia de sprijinul bandelor înarmate din Säo Paulo. 
Acestea din urmă erau interesate de concesiunea 
domeniilor („sesmarias”) de către guvernatorii ținutului 
Nord-Este, drept recompensă pentru serviciile lor armate, 
îndreptate împotriva republicilor din care proveneau negrii 
fugari şi, totodată, împotriva rezistenţei autohtone — con- 
tra grupurilor etnice guegue, de exemplu, care făcuseră o 
incursiune până foarte aproape de litoralul din 
Pernambuco, în jurul anului 1675. 

Încetul cu încetul, valea fluviului Säo Francisco, aceea 
a lui Rio Parnaiba (Piaur) şi ale afluenților săi, ca şi teri- 
toriile de interior dinspre apus au fost colonizate de către 
acest front pastoral... 

În Piaui, de pildă, primul val de 129 de ferme de 
creştere a animalelor” se revărsase între 1670 si 1697. 
Acestea au fost nimicite, aproape în întregime, la puţin 
timp, de către băştinaşii care locuiau în ţinut şi care au 
opus o rezistenţă încrâncenată. 

Marea confruntare va continua până la începutul seco- 
lului al XVIII-lea: „Prin diversele căi de acces spre Piauí, 
rezistenţa din pădure a fost intensă şi n-a cedat decât în 
primele decenii”.51 

A trebuit să mai treacă o vreme, până la perioada 
cuprinsă între 1730 şi 1760, pentru ca mişcarea de colo- 
nizare şi populare să dobândească un caracter perma- 
nent, fiindcă abia atunci popoarele autohtone au fost su- 
puse, iar supraviețuitorii, înregimentaţi de către misionari. 


50 Miguel de Carvalho, Descriçäo do Sertâo do Piaur (1697), unde 
trăiau 441 de albi, sclavi negri, sclavi indieni şi metişi, faţă de cele 36 
de popoare autohtone, cunoscute şi enumerate de către autor. (N.a.) 

51 Barbosa Lima Sobrinho, O Devassamento do Piaur, São Paulo, 
CEN, col. „Brasiliana”, 1946, p. 114. (N.a.) 

IL Rezistenţa culturală în faţa etnocidului 


Genocidului i s-a adăugat, începând din secolul al XVI-lea, 
ceea ce se va numi etnocid — negarea, apoi distrugerea 
identităţii culturale a unui popor — artă în care europenii 
se dovediseră deja maeştri, în Europa însăşi, ba chiar de 
la sfârşitul Evului Mediu, respectiv de la constituirea 
statelor-natiuni şi până în zilele noastre. 

lezuiţii, a căror Congregatie fusese recent înființată 
(1540, în Portugalia), aveau ambiția ca în Brazilia să-i 
evanghelizeze pe cei pe care îi considerau păgâni. Ei 
s-au îndreptat, mai întâi, spre satele bästinasilor. Acolo, 
şi-au dat seama repede că nu vor obţine nici un rezultat în 
cadrul comunitar amerindian, într-atât era de puternică 
structura acestor sate, care constituia însăşi garanţia 
coeziunii sociale şi religioase a localnicilor. 

Primul lor superior din Brazilia, nobilul portughez 
Manuel da Nobrega, a intuit că trebuia să-i atragă pe 
amerindieni în afara satelor, pentru a-l desprinde pe indi- 
vid din cadrul său comunitar — ceea ce urma să aibă ca 
rezultat dezorientarea acestuia, fiindcă îşi pierdea 
reperele stabilite prin raport la schema satului, aşa cum 
explică Lévi-Strauss în cartea Tropice triste (cap. VII). 

Acţiunea aceasta a stat la originea etnocidului în masă 
pe care l-au practicat misionarii până într-o epocă foarte 
recentă, cu singurul scop de a izbuti convertirea autoh- 
tonilor. 

Aceştia din urmă mai suferă şi acum intervenţia misio- 
narilor — catolici sau protestanți —, dar etnocidul este din 
ce în ce mai rar practicat din partea acestora. 

Jacques Lizot amintea, acum vreo câţiva ani, compor- 
tamentul misionarilor salesieni, în termenii următori: „Dacă 
indienii nu sunt fiinţe omeneşti, după expresia pe care am 


78 


auzit-o, în 1969, din gura unui misionar salesian, atunci 
pot fi distruşi fără nici o grijă pentru consecinţe şi ignorând 
ceea ce sunt de fapt, nişte civilizaţii admirabile,... în... vir- 
tutea profitului.”52 

Misionarii, generalul Rondon şi SPI urmăreau să prote- 
jeze indienii prin asimilarea populațiilor autohtone, adică 
să facă din indieni nişte ,civilizati”, nişte brazilieni. Dar 
aceştia au cunoscut şi experienţa eşecului atitudinii lor 
etnocentriste, după cum ne spune Darcy Ribeiro: „Fie că 
grupurile pacificate dispăreau rapid, victime ale maladiilor 
şi ale condiţiilor precare de trai la care erau supuşi mem- 
brii lor, fie că, atunci când reuşeau să supravieţuiască, 
aspirau către păstrarea trăsăturilor culturale proprii, pre- 
cum limba şi obiceiurile, compatibile cu noua lor viaţă de 
participanţi distincti în societatea națională.”53 

Darcy Ribeiro citează părerea unui etnolog lucid din 
SPI, Luiz Bueno Horta Barbosa, care şi-a schimbat ati- 
tudinea în anii 1960: „Nu este vorba de a integra nişte 
paria, ci de a face din indian un indian mai bun.” 

În pofida paternalismului, schimbarea este surprinză- 
toare. Constatând că indienii aşa-zişi ,integrati” nu erau, în 
realitate, decât nişte paria sau nişte vagabonzi, simțindu-se 
rău în pielea lor — întrucât erau privaţi de cultura lor, de 
valorile lor —, în cercurile indigeniştilor nu i se mai nega 
băştinaşului dreptul de a fi el însuşi, a fi indian. 

Ideologia oficială actuală este încă aceea a integrării lor 
în societatea naţională braziliană — să pregătească „indi- 
anul tribal” pentru un contact de neînläturat, dar mai putin 
brutal. Astfel, „pacificarea” ar fi un rău mai mic, chiar dacă 


52 Este vorba despre un fragment din articolul său în limba engleză 
din 1976, Yanomami în faţa etnocidului, IGWIA. (N.a.) 

53 D. Ribeiro, Os Indios e a Civilizaçäo, Rio, Ed. Civil. Bras., 1970, 
p. 192. (N.a.) 

se ştie că şocul microbian, inevitabil, va conduce apoi la 
dispariţia unei bune părţi din comunitatea contactată. 
Acest contact atrage după sine lucrul cel mai greu de 
acceptat pentru un indian: confiscarea majorităţii sau a 
totalităţii teritoriilor autohtone în favoarea grupurilor de 
brazilieni şi, aşadar, marginalizarea etniilor supuse. În 
opinia lui Darcy Ribeiro: „SPI trebuie să se deprindă cu 
rezistenţa indienilor şi cu ideea că rolul său constă în a le 
garanta dreptul de a trăi după obiceiurile lor tradiţionale, 
de a-i apăra de violenţa invadatorilor civilizati şi de a con- 
duce procesul integrării lor treptate în viaţa regiunii, astfel 
încât să le asigure supraviețuirea.” 

El încheia spunând că: ,... forţa sentimentului de iden- 
tificare tribală este cea care însufleţeşte aceste micute 
grupuri etnice să lupte prin toate mijloacele pentru a-şi 
păstra identitatea si autonomia”.5% 

Acestea sunt cele două cuvinte-cheie, neglijate în 
1970, care îi vor conduce, de acum înainte, pe umanisti, 
pe apărătorii popoarelor autohtone: identitate şi auto- 
nomie. 

Autonomia culturală. — Reluându-şi clasificarea etniilor 
în grupuri izolate, altele aflate în contact şi altele integrate, 
D. Ribeiro crede că izolarea şi posesia teritorială îngăduie 
nu doar exercitarea unei depline autonomii culturale, dar 
chiar şi existenţa unor comunităţi mai bine populate şi 
dotate cu mai multă vigoare fizică, adică perfect 
sănătoase. 

Se observă, însă, prin comparaţie, că şi etniile cele mai 
populate, o dată intrate în contact unele cu altele, nu sunt 
neapărat scutite de pierderea unei anumite autonomii cul- 
turale. 


54 D. Ribeiro, op. cit., p. 192. (N.a.) 

Astfel, grupul tukuna de pe Rio Solimões — în număr 
de 15 000 de membri, în anii 1980 — erau supuşi de multă 
vreme, ca şi acei seringueiros ai epocii, regimului de 
aservire economică faţă de un „barracâo” de-al vreunui 
„seringualista” (proprietar al pădurii de hevea şi al depo- 
zitului de provizii, pe care le vindea la un preţ foarte pipe- 
rat în schimbul latexului pe care îl cumpăra la preţ de 
nimic): „Indienii tukuna şi-au păstrat limba şi câteva dintre 
obiceiurile lor originale, dar sunt total dependenţi de 
economia regională, dominată de exploatarea cauciucului 
— până în anii 1970 — care le-a destrămat vechea lor 
structură unitară, în clanuri locale patrilineare."55 

În sens contrar, microetnii care şi-au pierdut majoritatea 
populaţiei lor şi, prin urmare, organizarea — dacă 
şi-au păstrat o parte din teritoriul şi din modul lor de trai — 
au putut să-şi menţină identitatea şi autonomia. Astfel boro- 
ro (indieni din marea familie macrogé) care îşi pierduseră, 
în 1950, aproape 90% din efectiv, dar îşi conservaseră, 
după cum afirmă Lévi-Strauss, sistemul „jumătăţilor matri- 
lineare exogamice şi alte forme de grupare” — ei reprezintă 
un exemplu „al acestor triburi din Brazilia centrală şi septen- 
trională pe care nivelul scăzut de cultură materială le-a făcut 
să fie catalogate drept foarte primitive” de către occidentalii 
obişnuiţi să claseze civilizațiile, din etnocentrism, numai 
după cultura lor materială.56 

„Aceste triburi se caracterizează printr-o structură 
socială foarte complicată, cuprinzând diverse sisteme de 
jumătăţi intersectându-se unele cu altele.” 

Este un exemplu de rezistenţă culturală. 


55 D. Ribeiro, Frontières indigenes..., op. cit., pp. 342-343. (N.a.) 

56 Lévi-Strauss, Anthropologie structurale, Ed. Plon, 1958, p. 133. 
(N.a.) (Pentru traducerea în română, vezi Antropologia structurală, 
p.125, Editura Politică, Bucureşti, 1978). (N. trad.) 

III. Rezistenţa politică 


Formele de rezistenţă politică sunt fie de tip etnic, fie de 
tip occidental, precum internationalizarea problemei indi- 
ene, atragerea sprijinului opiniei publice mondiale şi mili- 
tantismul. 

Teritoriu şi identitate. — Autoapărarea etnică pentru 
menţinerea integrităţii teritoriului este forma tradiţională, 
autohtonă, de rezistenţă, care s-a manifestat fără încetare 
încă din secolul al XVI-lea şi se continuă şi în zilele noas- 
tre, sub ochii nostri. 

O dată cu invazia şi cucerirea europeană, au apărut 
două atitudini ale popoarelor autohtone. 

Roberto Cardoso de Oliveira compara, în anii 1960, 
reacţia etnică a popoarelor gaviôes şi surui, din sudul 
Amazoniei. Pe de-o parte, „Indienii gaviôes, stabiliţi pe 
cursul mediu al fluviului Tocantins... chiar dacă nu locuiesc 
în teritorii bine delimitate şi omologate, precum indienii 
kadiwéu, au ajuns să-şi apere pădurile de castani şi să le 
exploateze, în pofida extinctiei treptate a lor, rezultate din 
epidemiile provocate de contact” (Matta, 1963)°7. 

Aceşti indieni sunt de limbă gs. În 1900, ca şi în 1957, 
ei erau izolaţi în pădure, adică un popor liber. Şase ani mai 
târziu, însă, etnologul R. da Matta constata faptul că, în 
urma contactului, fatal pentru mulţi dintre ei din pricina 
şocului microbian, se stabiliseră laolaltă cu brazilienii. Cu 
toate acestea, apărarea plantațiilor de castani, asa-zisi 
castani de Pară, însemna şi păstrarea teritoriului lor vital, 
care le furniza deopotrivă vânatul şi peştele — gaviões îşi 
apărau teritoriul fără de care, neîndoielnic, erau conştienţi 


57 R Cardoso de Oliveira, Sociologia do Brasil Indigena, Rio, 
Ed. Univ. din Brasil, 1978, p. 90. (N.a.) 

că viaţa lor comunitară si, ca atare, identitatea lor n-ar fi 
fost posibile. Nu mai erau decât 300 de indivizi în regiunea 
Carolina (în sud-estul statului Maranhâo) şi vreo sută într-o 
altă comunitate din sud-estul statului Amazonas, potrivit 
evaluării raportate de CIMISS, în 1980. 

Cealaltă atitudine, mai fätisä, dar cu atât mai pericu- 
loasă pentru etnie, a fost aceea a indienilor surui: 

„Din cauza lipsei lor de organizare şi de agresivitate, 
indienii surui, de pe cursul inferior al fluviului Araguaia, pe 
malul stâng, sunt în prezent decimati de contactul perma- 
nent cu micii exploatatori de castani şi cu vânătorii de ani- 
male cu blană, care le-au ocupat teritoriul” (Laraia, 1965)59. 

Ceea ce etnosociologul brazilian interpretează ca pe o 
lipsă de agresivitate, dintr-o altă perspectivă, mai puţin 
etnocentristă, care ar încerca să se pună în locul autoh- 
tonului, ar fi interpretată, cu siguranţă, ca pe o căutare a 
Celuilalt, pe care nu-l ignoră. 

Acest grup de surui, în 1980, cuprindea 314 persoane, 
după datele CIMI, în regiunea Ji-Paraná, unde se află şi 
cel de-al doilea grup de gaviões. 

Din punct de vedere cultural, popoare odinioară domi- 
nante, precum kadiwéu din Mato Grosso — de asemenea 
studiate de către Lévi-Strauss în Tropice triste — au pier- 
dut foarte mult. Însă dreptul de a se bucura de teritoriul lor, 
fie şi sub formă de rezervaţie, le-a permis să reziste, chiar 
şi după o puternică aculturalizare, pentru a-şi apăra terito- 
riul şi a-şi câştiga respectul din partea celorlalţi oameni din 
regiune. 

Acelaşi lucru s-a întâmplat, destul de recent, cu una 
dintre comunităţile populaţiei kaingang, de limbă gs, din 

58 Consiliul Indigenist Misionar, care acţionează în favoarea indie- 


nilor. (N.a.) 
59 R. Cardoso de Oliveira, op. cit., p. 90. (N.a.) 

sudul Braziliei, care a fost, odinioară, principala victimă a 
expansiunii culturilor de cafea şi a căilor ferate. 

Cele 232 de familii kaingang din Nonoai — de multă 
vreme considerate integrate — păreau resemnate în faţa 
invadării rezervației lor de către cele 956 de familii de mici 
colonişti, care ocupau 70% din cele 14 910 ha. În 1978, 
după ce incendiaseră cele şapte şcoli rurale instalate ile- 
gal pe teritoriul rezervației lor, aceşti indieni, exasperati de 
noninterventia autorităţilor si a legilor, i-au expulzat fără 
violenţă criminală, pe toţi intruşii, supravegheați de 120 de 
militari şi de înalţi funcţionari din FUNAI. O rezistenţă ca 
aceasta n-ar fi fost posibilă în contextul precedent, în care 
violența represivă şi lipsa conştiinţei încurajau invaziile 
coloniştilor şi pasivitatea autohtonilor. 


PARTEA A DOUA 


SITUAȚIA ACTUALĂ 
Capitolul IV 
DEMOGRAFIE AMERINDIANĂ (BRAZILIA) 


În secolul al XIX-lea, două recensământuri au fost 
recunoscute valabile de către statisticianul brazilian 
Joaquim Norberto (acela din 1819, al consilierului Velloso 
de Oliveira, şi acela din 1872, primul recensământ oficial 
şi modern din Brazilia, sub Imperiu): 

— în 1819, estimarea globală era de 800 000 de indi- 
eni; 

— în 1867, existau 500 000 de „indieni rătăcitori” în 
Brazilia (Catalogul Expoziţiei de la Paris); 

— în 1872, numai „caboclos” sau indienii „domesticiţi”, 
după termenul oficial, au fost recenzați. 


I. Situaţia demografică în anul 1900 


În perioada 1880-1920 — anii de Eldorado al cauciu- 
cului amazonian din văile marilor fluvii — seringueiros au 
„curăţat” pădurea de indienii care locuiau în ea. 

Singura cifră avansată de către Darcy Ribeiro este a 
celor 230 de grupuri cunoscute în 1900. Grupurile deci- 
mate, cel mai adesea, nu fuseseră nici măcar declarate. 

După o jumătate de secol sângeros dintre seringueiros 
şi indienii în Amazonas sau în alte părţi, din cele 105 
grupuri izolate, cunoscute în 1900, numai 33 vor mai 
exista în 1957, iar alte 33 vor fi dispărut. 

Printre cei care erau în contact permanent sau „inte- 
grati” — respectiv cei obligaţi la vagabondaj, după märturi- 
ile etnologilor înşişi — 40 de grupuri din 68 vor fi lichidate, 
adică aproape 60% dintre membrii acestora. 


II. La mijlocul secolului trecut 


Darcy Ribeiro oferă, pentru 1957, nişte cifre mult 
subestimate, dacă se compară cu acelea furnizate de 
Centrul de Documentare şi de Informare (CEDI) din Säo 
Paulo, pentru anii 1980, atunci când, în mod manifest, 
tendinţa era de diminuare a populaţiei amerindiene 
„Populaţia indigenă braziliană... se cifra, în 1957, între un 
minim de 68 100 şi un maxim de 99 700...” 

Aceste date sunt departe de cifra globală de 240 000 
de amerindieni, declarată, în 1992, de către preşedinţia 
Republicii Braziliei autorului cărţii de faţă, pentru anul în 
curs. 

După D. Ribeiro: „Distribuită pe diversele regiuni ale 
țării, valorile medii ale acestor calcule ne dau o cifră totală 
probabilă de: 

— 52 550 de indieni (61%) în Amazonia; 

— 18 125 de indieni (21,6%) în Brazilia centrală; 

— 7 700 de indieni (9%) în Brazilia orientală; 

— 5 525 de indieni (6,5%) în regiunea sudică. 

(D. Ribeiro, Frontières indigènes, tabelele VII-VIII). 

Cu alte cuvinte, 83 900 (în medie), din care 80% în 
Amazonia legală. 

Pentru cele 143 de grupuri pe care le-a numărat ca 
încă nedispărute în 1957 (din cele 230 existente în 1900), 
i-a fost imposibil să estimeze populaţia a 33 de grupuri 
sau popoare. 

Ca o constatare importantă, grupurile izolate nu existau 
decât în Amazonia legală — adică în marea Amazonie, 
care mai cuprinde, în afară de Amazonia clasică, alcătuită 
din statele Pará, Amazonas, Amapá, Acra, Rondônia si 
Roraima, periferiile de tip amazonian, mai ales cele din 
sudul statului Maranhão, noul stat Tocantins şi statul Mato 
Grosso, fără partea sa meridională, căci noul stat Mato 
Grosso de Sud nu face parte din Amazonia legală. 

Aceste grupuri etnice izolate reprezentau 23% din total 
în 1957, în vreme ce în 1900, ele fuseseră aproape 
jumătate (45,3%) din cele 230 de grupuri cunoscute pe 
atunci. Situaţia de izolare nu era posibilă decât în pădure, 
în zonele neexplorate de către misionari sau de către 
membrii societăţii naţionale braziliene. 

Marea majoritate a grupurilor etnice (respectiv 90%) 
trăia în această mare Amazonie şi în sudul statului Mato 
Grosso (128 de grupe din 143) în 1957. Pentru 110 dintre 
acestea, cărora li se cunoaşte efectivul, 19 cuprindeau 
peste 1000 de membri, alte 18 între 500 şi 1000 de mem- 
bri, alte 21 între 200 până la 500 de persoane, iar cele mai 
multe — adică aproape jumătate, 52 de grupuri din 110 — 
aveau o populaţie sub 250 de persoane. 


III. Evoluţia demografică din 1900 până în 1957 


Este vorba despre o ilustrare a situaţiei grupurilor 
etnice în raport cu societatea naţională braziliană, 
mulţumită unor surse de primă mână (Nimuendaju şi 
Darcy Ribeiro) şi de mâna a doua (arhivele Serviciului de 
Protecţie a Indienilor, diverse mărturii; bibliografie etno- 
logică). 

Evoluţia popoarelor tupi-guarani (1900-1957) 


Popoarele tupi spre 1500 în 1900 în 1957 
izolate 36 6 
Contact intermitent 4 6 
Contact permanent 3 8 
„Integrate” 4 6 
Popoare cunoscute 270 47 52 
Popoare dispărute 223 26 


După C. Nimuendaju şi D. Ribeiro. 


Antropologul brazilian Darcy Ribeiro a studiat, compa- 
rativ, evoluţia diverselor grupuri de indieni după gradul lor 
de izolare sau de contact cu societatea naţională brazi- 
liană, de-a lungul unei bune părţi din prima jumătate a 
secolului al XX-lea. 

Popoarele de limbă tupi-guaraní — Astfel, pentru tu- 
pi-guarani, acest autor a putut să claseze grupurile după 
situaţia lor în 1900 şi după aceea în care se găseau în 
1957: evoluţia lor istorică, de la situaţia de izolare până la 
eventuala lor extincţie (grupuri stinse ori dispărute), 
trecând prin situaţia de contact intermitent sau permanent 
şi de integrare în societatea naţională braziliană. Aceasta 
din urmă antrena mai degrabă dezintegrarea etnică a 
grupurilor în cauză, fiindcă scopul vizat era înfăptuirea 
unei imposibile asimilări. 

În 1957, din această mare familie nu mai existau decât 
52 din cele 270 de populaţii cunoscute în secolul al XVI-lea, 
adică mai puţin de 20%. 

Pentru secolul al XX-lea, se poate observa o dublă 
evoluţie: 

— mai întâi, s-a constatat dispariţia a jumătate dintre 
grupele tupi-guarani într-o jumătate de secol, progresie 

comparabilă cu a holocaustului din secolele precedente 
(întrucât 82% dintre aceste popoare dispăruseră deja în 
1900); 

— apoi, micul număr al aşa-numitelor „grupuri inte- 
grate” (mai bine-zis dezintegrate sau destructurate), în 
opoziţie cu marele număr al popoarelor stinse. 


Popoarele de limbă ge. — După un document interme- 
diar, din epoca de colonizare, datat din 1773, akroa, 
kayapo, bororo şi shavante — toate fiind popoare de limbă 
gs — trăiau în cele două „capitanias” învecinate, Goiás şi 
Mato Grosso: 

— Centrul statului Goiăs adăpostea pe atunci, în prin- 
cipal, o comunitate shavante, la nord de fluviul Tesouras, 
în apropiere de marele fluviu Araguaia; între acest fluviu şi 
Tocantins, ca şi la est de acesta din urmă, exista o comu- 
nitate akroa; şi, mai la nord, exista o altă comunitate sha- 
vante. 

— În Mato Grosso, cu excepţia nordului şi regiunii de 
centru-vest, care la vremea aceea erau pământuri 
necunoscute de către colonizatori, se aflau, în extremi- 
tatea nord-estică, 17 sate de bororo, fugiţi din Cuiabă, 
actuala capitală a statului Mato Grosso, invadată pe atunci 
de căutătorii de aur. Ei mai aveau, de asemenea, alte şase 
sate, mai la sud. Kayapo erau răspândiţi de la vest de 
Goiăs până în zona centrală de est a statului Mato 
Grosso, în 22 de sate şi, în plus de acestea, alte două 
grupuri de câte cinci şi şase sate erau situate la sud-est de 
Cuaibă. Populaţia acestora era densăS0. 


60 Manuscrisul IEB, Sâo Paulo, nr. 4049, hărţi topografice. (N.a.) 

Evoluţia popoarelor gé (1900-1957) 


Popoare gé spre 1500 în 1900 în 1957 


izolate 11 5 
Contact intermitent 4 3 
Contact permanent 8 3 
„Integrate” 4 7 
Popoare cunoscute 106 27 27 
Popoare dispărute 79 9 


După Nimuendaju şi D. Ribeiro. 


După estimările pentru anul 1900 şi pentru anul 1957 
ale lui Darcy Ribeiro, numai un sfert dintre aceste popoare 
se mai aflau încă acolo în zorii secolului al XX-lea şi, peste 
nici şaizeci de ani, încă o treime din cei rămaşi avea să 
dispară. 

Roberto Cardoso de Oliveira, în lucrarea Sociologie du 
Brésil indigene, semnala cazul indienilor gaviôes şi 
kayapo — două etnii gé — locuind în regiunea Xingu si pe 
cursul mediu al fluviului Tocantins. Diversele lor grupuri, 
de importanţă demografică medie, au ştiut, în perioada 
ulterioară (anii 1960), să ţină la distanţă frontul de expan- 
siune al societăţii naţionale, mulţumită bunei lor cunoaşteri 
a teritoriului respectiv, mobilităţii şi organizării lor. 

Mai înainte, însă, grupele kayapo şi-au văzut efectivele 
reduse la jumătate, în anii 1950, în răstimp de mai puţin de 
doi ani, în urma unei ,pacificäri” de mântuială a organi- 
zatiei SPI, acuzată pentru deriva sa soldată cu genocid 
până în 1967, data la care a fost înlocuită de FUNAI. 

Popoarele de limbă arawak şi karib din Amazonia. — În 
cursul primei jumătăţi a secolului al XX-lea, numai 18% 
dintre popoarele de limbă arawak au putut scăpa de geno- 
cid, respectiv, în 1900, 13 din 37 de seminţii, mulţumită 

izolării lor, şi numai şase încă izolate, aşadar libere, în 
1957. 


Evoluţia popoarelor arawak (1900-1957) 


Popoare arawak spre 1500 în 1900 în 1957 
izolate 13 6 
Contact intermitent 11 3 
Contact permanent 7 8 
„Integrate” 6 6 
Popoare cunoscute 201 37 37 
Popoare dispărute 164 14 


După Nimuendaju, D. Ribeiro. 


În ceea ce-i priveşte pe indienii karib, procentajul 
supravietuitorilor este asemănător cu al indienilor arawak 
(19%) şi dacă 17 dintre cele 32 de popoare recenzate în 
secolul al XX-lea erau încă izolate în 1900, numai 5 se vor 
înregistra în 1957. 


Evoluţia popoarelor karib (1900-1957) 


Popoare karib spre 1500 în 1900 în 1957 
izolate 17 5 
Contact intermitent 9 11 
Contact permanent 3 3 
„Integrate” 3 3 
Popoare cunoscute 168 32 32 
Popoare dispărute 136 10 


După Nimuendaju, D. Ribeiro. 


Alte popoare de limbi diverse. — După datele oferite 
de Darcy Ribeiro, poporul yuma era în 1900 în contact 
permanent cu brazilienii, dar în 1957 se afla pe lista 

seminţiilor moarte, în vreme ce pe harta din 1944 era con- 
siderat ca un grup prezent. Aşadar, n-a supravieţuit anilor 
1950, deşi SPI era însărcinat cu protejarea lui. 

La rubrica „Alte grupuri”, au fost clasate popoarele 
yuma, dar şi toate celelalte populaţii care nu aparţineau 
vreuneia dintre cele 4 mari familii lingvistice. Din cele 75 
de etnii relevate în 1900, 27 (adică 36%) erau libere, izo- 
late, 23 în contact intermitent şi 18 în contact permanent 
(dintre care şi yuma), adică un total de 55% de popoare în 
contact şi o duzină de popoare aşa-numite ,integrate” 

Din 1900 până în 1957, nu mai puţin de 26 de grupuri 
sau de comunităţi s-au stins, dintre care populaţii încă izo- 
late în 1900: baenan, botocudos-krenak şi pancas, huari, 
jabuti, ofaié, oti, pataxo şi wayoro. 

Indienii kanamari şi kurina erau în contact intermitent 
cu societatea braziliană în 1900. 

Botocudos — itambacuri, guato, karipuna, kuyanawa, 
marakana, matanawi, parawa, poyanawa, sakuya, tora, 
yuma şi yuri, toate se aflau în contact permanent la 1900. 

În sfârşit, popoarelor natu, miranya, kamakâ-ha-ha-hăi 
li se spunea „integrate” în 1900, ceea ce nu i-a împiedicat 
pe tutorii lor de la FUNAI să-i lase să moară de foame în 
anii 1980. 


Evoluţia altor popoare (1900-1957) 


Alte popoare spre 1500 în 1900 în 1957 
izolate 27 11 
Contact intermitent 25 4 
Contact permanent 18 23 
„Integrate” 12 16 
Popoare cunoscute 419 82 54 
Popoare dispărute 344 28 


După Nimuendaju, D. Ribeiro. 

Izolarea nu mai asigura, aşadar, libertatea în anul 1957 
decât pentru 11 etnii sau grupuri din cele 27 de la 1900. 

Integrarea sau contactul permanent nu erau, de fapt, 
decât o anticameră a morţii acestor popoare, aşa cum o 
dovedeşte lista de mai sus. 


IV. Populaţia amerindiană în 1980 


Care era situaţia douăzeci şi cinci de ani mai târziu? 

După Ribeiro, repartiţia pe grupe lingvistice a peste 
10 000 de persoane indica următoarea existenţă probabilă 
pe teritoriul brazilian: 

— 13 825 de indieni din trunchiul lingvistic arawak; 

— 12 775 de indieni din trunchiul gé; 

— 12 400 de indieni din trunchiul tupi; 

— 12 200 de indieni din trunchiul karib; 

— 32 700 de indieni de alte limbi. 

Cifrele reprezintă o medie între cele două estimări, mini- 
male şi maximale, pe care autorul o furnizează cititorului. 

După datele CIMI, în 1980 am avea, pentru etniile non- 
regrupate într-un singur loc: 

— 15 283 arawak; 

— 15 560 gg; 

— 18 315 karib; 

— 28 000 tupi-guarani. 


La toate acestea ar trebui să adăugăm, nediferentiati, 
11 800 de indieni aparţinând celor patru familii, dar regru- 
pati în rezervaţii multietnice. 

La care, în sfârşit, se adaugă masa celor 89 660 de 
indieni aparţinând altor familii lingvistice sau de limbi izo- 
late, ori cei a căror etnie sau limbă n-a putut fi clasată. 

Organizaţia CIMI (Consiliul Indigenist Misionar, născut 
din Confederaţia Naţională a Episcopilor Brazilieni), în 
contact strâns şi permanent, prin misionarii săi, cu 
popoarele amerindiene cunoscute, s-a apucat să numere 
fiecare comunitate, pe regiuni. 

O diferenţă există: într-adevăr, etnologul enumeră etni- 
ile, pe când CIMI şi misionarii fac recensământul comu- 
nitätilor locale sau al grupurilor. 

Pentru departajare, asociaţia autohtonă UNI şi respon- 
sabilul ei, Krenak, ne oferă numărătoarea exactă a celor 
180 de etnii din Brazilia actuală. 

De exemplu, pe lista CIMI a regiunii de sud, guarani 
sunt de nouă ori menţionaţi separat, în nouă localităţi şi, în 
alte nouă, ei trăiesc în compania indienilor kaingang sau 
terena, respectiv din alte etnii. Acelaşi lucru se întâmplă şi 
pentru kaingang, care era odinioară un popor foarte impor- 
tant din punct de vedere numeric. Declinul lor a fost foarte 
rapid şi a depins de confiscarea pământurilor pe care le 
detinuserä: 1200 de membri numai pentru comunitatea din 
Sâo Paulo, cifră redusă la jumătate prin „pacificare”, apoi, 
în 1960, abia de mai existau 87 de persoane. Astăzi, este 
un popor foarte dispersat în sud, în vreo cincisprezece 
grupuri, care trăiesc singure (cinci cazuri) ori în vecinătate 
cu guarani sau terena, ori cu amândouă, ori cu indienii 
xokleng, adică împreună cu alte grupe (zece cazuri). 

Comparând datele stabilite de către D. Ribeiro pentru 
anul 1957 cu acelea oferite de CIMI un sfert de secol mai 
târziu — după modelul tabelului VIII, publicat în ediţia 
franceză a cărţii lui Ribeiro —, obţinem evoluţia impor- 
tantei comunităţilor pe familii lingvistice pentru cele şase 
familii principale citate în 1957 şi pentru ansamblul celor- 
lalte familii sau limbi izolate, ori pentru numeroasele limbi 
necunoscute. 

Populaţia amerindiană (1957-1980, Brazilia) 


Tupi_Ge__Arawak_Karib__Pano_Alte limbi 
Anul 1957 


Familiile lingvistice (popoare) 
8 


— 250 pers. 14 5 6 18 
250 > 500 4 4 6 3 2 2 
500 > 1000 2 4 3 1 3 5 
+ 1000 pers. 4 4 2 3 — 6 
nedeclarate 2 1 6 7 6 11 

Total 26 18 23 22 12 42 

Anul 1980 
Familii lingvistice (grupuri) 

— 250 pers. 24 9 8 10 3 31 
250 > 500 5 12 7 2 3 15 
500 > 1000 4 6 2 3 2 11 
+ 1000 pers. 10 6 5 2 1 19 
nedeclarate 3 — — 2 — 10 
Total 46 33 22 19 9 86 


După Darcy Ribeiro (tabelul VIII) şi lista CIMI 


Din 1957 până în 1980, numărul grupurilor sau comu- 
nitätilor etnice a continuat să scadă în cele trei mari familii 
de popoare care trăiesc în Amazonia (arawak, karib şi 
pano). 

Dimpotrivă, în cazul tupi-guaranr şi gé — mai cunos- 
cute astăzi de etnologi sau de antropologi —, înregistrân- 
du-se progrese în determinarea grupelor şi a limbilor lor, 
se remarcă o stabilitate a numărului de etnii şi o dispersie 
importantă a grupurilor: 

— progresia a 26 de popoare din cele 46 de grupuri din 
familia tupi (printre care şi o mulţime de amazonieni) 
reflectă această dispersie, fiindcă numărul etniilor, 23 în 
1980, faţă de 26 în 1957, a scăzut cu puţin; 

— grupurile din familia ge sunt, acum, 33 pe lista CIMI, 
în loc de 18, ca pe lista lui D. Ribeiro, dar numărul etniilor 
este apropiat (19). 


Evoluţia cantitativă a popoarelor sau a satelor. — La 
etnia tupr-guarani, se pare că micile comunităţi, de până 
la 250 de persoane, sunt relativ mai numeroase (24 în loc 
de 14), fiindcă teritoriile lor se reduc din ce în ce mai mult 
sub presiunea societăţii naţionale braziliene. Dar, la gru- 
pele de limbă gé, progresia este cea mai puternică în 
comunităţile cu o populaţie medie de 250 până la 500 de 
persoane şi se remarcă o concentrare în sate cu peste 
1000 de membri, în număr de zece în 1980, faţă de numai 
patru în 1957. 

Popoarele arawak şi karib cunosc o sporire constantă 
a fărâmiţării în grupuri mai mici, de 80 până la 200 de per- 
soane, mai rar la limita extinctiei (precum cele 23 de grupuri 
de indieni bare de pe Rio Negro, de exemplu). Dar se 
cunosc, de atunci, cinci importante comunităţi de arawak 
— dintre care trei cu 1500 până la 5000 de membri (fari- 
ana, baniwa, wapitshana) în nordul Amazoniei, precum şi 
grupurile indienilor apurinan şi terena —, în vreme ce în 
1957 nu se cunoştea decât populaţia acestor două etnii 
din urmă. Este adevărat că, în acel an, importanţa 
demografică a 13 dintre populaţiile arawak şi karib, din 
cele 45 în total, era necunoscută. 

Acelaşi lucru se observă şi pentru jumătate din cele 
12 grupuri din familia pano. 

Cât despre grupul, deja numeros în 1957, al populațiilor 
de alte limbi (42), acesta a depăşit dublul membrilor în 
1980, cuprinzând 86 de grupuri etnice, dintre care vreo 
câteva vorbesc nişte limbi încă necunoscute. 

Bineînţeles, cu aproximativ cincisprezece ani în urmă, 
grupurile etnice sau popoarele erau încă necunoscute şi 
unele chiar şi astăzi mai sunt la adăpost, protejate de 
pădure, de prădătorii ,civilizati” 

Mai lipsesc numai datele referitoare la cincisprezece 
grupuri sau populaţii. 

În total, populaţia a 201 din 216 grupuri sau popoare 
cunoscute din Brazilia a fost înregistrată. 

Indienii kaingang vorbesc o limbă din familia gé, în 
vreme ce guarani fac parte din marea familie lingvistică 
tupi-guarani. Cât despre terena, limba lor aparţine familiei 
arawak, în pofida depărtării lor faţă de celelalte popoare 
din aceeaşi familie lingvistică, odinioară populând nordul 
Amazoniei şi insulele Caraibe. Cu toate acestea, comuni- 
tatea lor cea mai importantă se află în zona de centru-vest, 
cu 10 300 de persoane trăind în Mato Grosso de Sud. 

În 1980, nu mai existau decât cinci mari popoare, din- 
tre care trei trăiau în Amazonia, între hotarele sale mai 
bine apărate până în 1970. Celelalte două locuiau în Mato 
Grosso de Sud: terena la Corumbă, în regiunea Pantanal 
— rezervaţie ecologică declarată Patrimoniu al Omenirii 
de către UNESCO — iar kayowä-guarani, comunitatea de 
origine din Guarani Marçal de Souza, la Dourados, în 
sudul aceluiaşi stat. 


V. Situaţia în anul 1990 


Datorită ultimului recensământ al „teritoriilor indigene”, 
efectuat în 1990, împreună cu datele oferite de serviciul 
de documentaţie al CIMI şi de Muzeul Naţional din Rio, 
putem, în sfârşit, să avem o estimare mai aproape de 
realitate a fiecărui popor existent pe aceste teritorii. lată, 
mai jos cifrele celui mai recent bilanţ: 

Populaţia amerindiană (Brazilia, 1990) 


terirorii populaţie 
indigene amerindiană 
număr suprafaţă număr % 
Amazonia legală! 71,3% 98,5% 136 260 60% 
Restul Braziliei 28,7% 1,5% 98 356 40% 
Ansamblul Braziliei 100% 100% 235616 100% 


După Terras indigenas do Brasil 
(CEDI/PETI, decembrie 1990, p. 20) 


Este util să se consulte broşura Terras indígenas do 
Brasil (CEDI/PETI, 1990), tabelul recapitulativ (p. 90—106), 
pentru a cunoaşte cu precizie şi în ordine alfabetică 
popoarele autohtone, numite indigene, care trăiesc în 
Brazilia, identificate pentru fiecare teritoriu în parte şi pen- 
tru ansamblul statului federal (U.F.). 


61.Care include statele Amazoniei aşa-numite clasice (Amazonas, 
Pară, Roraima, Amapă, Acra şi Rondonia) şi împrejurimile forestiere de 
tip amazonian ale acesteia (statele Mato Grosso, Tocantins, şi vestul 
statului Maranhäo). (N.a.) 

Capitolul V 


GRUPURILE LA MARGINEA SUPRAVIETUIRII 


Ailton Krenak, preşedintele Uniunii Naţiunilor Indigene 
(UNI) din Brazilia, fondată cu puţin înainte de 1980, va fi 
ghidul nostru62. 

Poporul său, krenacii, plasat de către luso-brazilieni în 
rândul botocuzilor, este unul din acele popoare sau 
grupuri etnice aflate la limita supravieţuirii. 

A. Krenak este în măsură să ne povestească în cea 
constat politica colonială indigenă, întâi sub Imperiul 
Brazilian, apoi în timpul Republicii: „La începutul secolului 
al XX-lea, către 1916-1920, Serviciul de Protecţie a 
Indigenilor (SPI) — o agenţie guvernamentală însărcinată 
cu relaţiile cu popoarele indigene încă autonome — a 
reuşit în sfârşit, folosind propriile cuvinte, „să pacifice” 
poporul meu, care, în fapt, se compunea deja la acel 
moment din supraviețuitori ai mai multor etnii grav afectate 
de către contactul cu colonizatorii şi pe care istoricii îi 
regrupează sub numele de „Botocudos din valea Rio 
Doce”: Krenak, Nakrehere, Guterak, Pojitsha etc. 

Existau astfel aproximativ 16 mici grupuri care locuiau 
această regiune, cu o populaţie totală în jur de patru până 
la cinci mii de persoane. 

În 1920, acestea erau deja reduse la aproximativ 600, 
astăzi sunt de-abia 130, iar dacă lucrurile continuă astfel, 
riscăm să intrăm în secolul al XXI-lea cu două sau trei per- 
soane“ 


62 A. Krenak, interviu în Ethnies, 11-12 septembrie 1990. (N.a.) 

Şi atunci, la ce rezultat a dus „pacificarea” întreprinsă 
din motive pe jumătate umanitare şi pe jumătate econo- 
mice de generalul Rendon în 1911 cu al său Serviciu de 
Protecţie a Indienilor? La lichidarea, în nouă ani, a 90 % 
din botocuzii din valea Rio Doce, situată la graniţa dintre 
statele Minas Gerais şi Espirito Santo. Acest fluviu se 
varsă în Atlantic, la nord de Victoria. 

Se află aici capătul unui proces de exterminare 
declanşat deja cu un secol înainte sub autoritatea. regen- 
tului şi viitorului rege al Portugaliei, D. João al VI-lea, refu- 
giat în Brazilia de după invazia napoleoniană a 
Portugaliei. 

Războaiele „juste” au fost reluate tocmai în această 
regiune şi vânătorii de indieni — „bugreiros” — şi-au reîn- 
ceput sinistrele activităţi în prezenţa curţii portugheze, la 
Rio, între 1808 şi 1821. 

La vârsta de 19 ani, Krenak s-a dus la şcoala albilor, 
devenind tehnoredactor în jurnalism. 

De la sfârşitul anilor 1970, el s-a pus în slujba părinţilor 
săi, cum îşi numeşte fraţii din marea națiune amerindiană, 
pentru a relua un termen al altui militant al UNI, Marçal de 
Souza, asasinat din ordinul unui mare fermier brazilian din 
sudul ţării. 

Krenak a primit în 1990 premiul Onassis pentru 
acţiunea sa militantă în fruntea UNI. 

Să-i reproducem cuvintele pentru a avea punctul de 
vedere al indienilor cu privire la propria lor situaţie: 

„În Brazilia avem o situaţie diferită de aceea a indienilor 
din Peru sau din Bolivia, care sunt foarte numeroşi — 60 % 
până la 70 % din populaţiile naţionale ale acestor ţări — şi 
care sunt din secolele XVI-XVII în relaţie de confruntare 
politică şi economică cu colonizarea ... Etniile din Brazilia 
sunt astăzi în majoritate grupuri mici, care au supravieţuit 

unui lung proces de ocupaţie şi de masacrare. Aceste 
grupuri nu au decât experienţa conflictelor locale cu o 
mare inechitate de forte: nu vorbesc portugheza, nu 
cunosc jocul politic naţional din care sunt excluşi. În mare 
parte, aceştia trăiesc în regiunile îndepărtate ale pădurii 
sau savanei. Istoria relaţiilor acestor etnii cu Occidentul, 
cu albii, adesea a început recent, atunci când un păstor a 
extins limitele proprietăţii sale asupra pământurilor. 
Această istorie nu începe în 1500, atunci când albii ajung 
aici pentru prima dată.” 

Ce reprezintă aceste grupuri care au scăpat de 
cucerire şi de colonizare? 

„Noi ştim că indienii care au cunoştinţă de albi — dintre 
care cei de pe coasta atlantică îi cunosc deja de secole — 
reprezintă aproximativ 30% din totalul populațiilor indi- 
gene din Brazilia.” 

Majoritare numeric, aceste mici grupuri constituie totuşi 
doar puţin sub o treime din totalul populaţiei amerindiene 
din Brazilia. 

Dintre aceste grupuri, prima categorie este reprezen- 
tată de populaţiile care au fost victimele istorice ale 
perioadei coloniale portugheze şi ale Imperiului Brazilian. 
Puţine dintre acestea au supravieţuit ca popoare. 

În această categorie putem să-i includem şi pe bororo, 
studiati, începând cu 1935, de Claude Lévi-Strauss? — 
un mare popor până în secolul al XVIII-lea, astăzi unul din 
micile grupuri aflate în stare de supravieţuire. 

Acest antropolog a consacrat, în 1948, o monografie6+ 
şi poporului nambikwara, care locuieşte mai la nord, în 


63 Ed. Plon, Tristes tropiques, 1955, partea a VI-a, pp. 205-256. (N.a.) 
64 La vie familiale et sociale des Indiens Nambikwara (Paris, Soc. 
des Américanistes, 1948). (N.a.) 

aceeaşi regiune, la limita dintre statele Mato Grosso şi 
Rondônia: conform cifrelor CIMI, acestă populaţie se 
reducea în 1980 la 786 de membri. 

Populaţia bororo. Doar cu puţin după 1700, un val de 
crescători de vite a luat contact cu brutalitate cu bororo. 

Aflată în inima podişului Mato Grosso, această populaţie 
era până la începutul secolului al XIX-lea etnia dominantă 
într-o regiune ce se întindea la vest si la est de fluviile 
Paraguay şi Cuiabă. Populaţia din acea perioadă a fost esti- 
mată la 12 000 de persoane, iar aşezările acesteia puteau 
atinge mai mult de o mie de locuitori care trăiau în locuinţe 
comune, dispuse în două şiruri în jurul unei pieţe centrale. 

În 1935, Lévi-Strauss a vizitat cel mai mare sat al aces- 
tora, Kejara, care atunci nu avea mai mult de 150 de 
membri. Schema acestui sat i-a servit de model în lucra- 
rea Tropice triste şi am reprodus-o în capitolul al VIl-lea5. 
Populaţia se redusese, în 1962, la 1 000 de persoane, 
aşa-numiţii bororo orientali, repartizaţi în patru rezervaţii. 
Dintre aceştia, 250 erau înregimentaţi în misiunile sale- 
siene şi la diversele posturi ale FUNAI. Câteva mici sate 
izolate mai supravietuiau acum două decenii. 

În ceea ce-i priveşte pe bororo occidentali, aceştia au 
cunoscut un declin rapid — supraviețuitorii s-ar fi ameste- 
cat cu populaţia braziliană locală. 

După Consiliul Misionar Indigen, grupul bororo din 
regiunea Quiratinga/Rondondpolis, situată la sud-est de 
statul Mato Grosso şi de capitala acestuia, Cuiabă, nu mai 
număra în 1980 decât 626 de persoane. 

Societatea bororo este bazată, după Lévi-Strauss, pe un 
sistem de reciprocitate — schimbul de femei, de privilegii, 
de embleme clanice — şi pe un regim de drepturi şi obligaţii. 

Aceasta se traduce în topografia satului, în care membrii 


65 Cu autorizarea Editurii Plon. (N.a.) 

celor două clanuri matriliniare din fiecare jumătate exogamă 
— uneori patru, atunci când sunt două jumătăţi — îşi con- 
struiesc locuinţele în sectoare bine definite ale satului circu- 
lar. 

În relaţiile pe care etnicii bororo le au cu natura, se 
remarcă o căutare a echilibrului şi a reciprocitätii. 

Dar sunt şi populaţii dintr-o altă categorie, pe care le 
semnalează chiar A. Krenak în interviul său cu cei doi 
antropologi, tradus şi reprodus de revista Ethnies. Acestea 
sunt populaţii care, încă în zilele noastre, sunt supuse pro- 
cesului de pătrundere a influențelor (misionare, economi- 
ce, chiar ştiinţifice), de contact şi, în sfârşit, de destruc- 
turare a societăţilor lor şi de eliminare culturală ca popoare 
(etnocid), proces care duce adesea la dispariţia lor fizică 
(în fapt, un genocid). 

Paulo Paiakan, un cacique dintr-o comunitate kayapo din 
sud-estul Amazonului şi cunoscut pe plan internaţional, are 
următoarea opinie despre unele din populaţiile de pe Rio 
Xingu, amenințate de construcţia barajului de pe acest flu- 
viu: „De exemplu, assurinii, parakanii, araweté, araraşii sunt 
acele grupuri cu care s-a luat contact de curând. Aceştia nu 
ştiu nimic, nu au idee de ceea ce li se va întâmpla."66 

De aici şi afirmaţia lui Paiakan: „Noi, indienii, suntem ca 
şi voi: noi avem o cultură generală. Pădurea virgină este 
pentru indieni acelaşi lucru ca şi o universitate. 

Indienii învaţă medicina şi caută plante pentru a îngriji 
bolnavii; îşi construiesc casele, caută de mâncare, îşi 
celebrează sărbătorile şi caută podoabe pentru ceremonii. 
Universitatea noastră va fi distrusă. Fără pădure nu putem 
să ne instruim.şi suntem asemenea oamenilor care dorm 
în stradă..."S7 


66 Interviu publicat la 21 noiembrie 1990, în Filhos da Terra, nr. 1, 
1992. (N.a.) 

67 Dossier Publication nr. 18—19, 1990: La sève de la colère. Forèts 
en péril: du constat aux résistances. (N.a.) 

Capitolul VI 


REFUGIUL AMAZONIAN 
POPULAȚIILE LIBERE DIN PĂDURE 


Amazonul, cea mai mare junglă tropicală. 
L Marile comunităţi autonome 


Imaginea din media a „ultimilor indieni” şi a „indienilor 
supraviețuitori” este deosebit de reductionistä. Realitatea 
este mult mai complexă: în zona braziliană a Amazonului, 
care reprezintă o bună parte a marii Amazonii, situaţia 
populațiilor indiene nu diferă, bineînţeles, de o parte si de 
celalaltă a frontierelor neocoloniale. În fapt, coexistă mici 
grupuri la limita supravieţuirii, decimate, alături de mari 
comunităţi etnice, pline de viaţă, sănătoase şi viguroase 
atât timp cât rămân libere şi independente sau măcar 
autonome. 


Krenak îşi continuă astfel descrierea popoarelor-frate, a 
celor din a doua categorie: 

„Există etnii în vestul şi centrul Amazonului care, majoritatea, 
n-au văzut chip de albi decât în anii 1970, în momentul 
deschiderii rutelor transamazoniene, al construcţiei barajelor şi 
al apariţiei marilor proiecte de dezvoltare.” 


Aceste etnii reprezintă 70% din populaţia amerindiană 
din Brazilia. Sunt popoare relativ libere în Amazonia legală, 
numărând peste 24 000 de persoane. Dar aceste per- 
soane sunt dispersate în mici comunităţi de supravieţuire, 
numărând în general între 100 şi 200 de persoane, în 

funcţie de resursele oferite de pădure şi de alţi factori, cum 
ar fi raporturile de bună vecinătate sau regulile proprii ale 
etniei. 

lată câteva mari popoare autohtone din Amazon pe 
teritoriul brazilian. 

Poporul cel mai important din punct de vedere numeric 
— etnia yanoama, de limbă yanomami — reuneşte 22 
până la 23 000 de persoane răspândite de o parte şi de 
alta a graniţei nordice dintre Brazilia şi Venezuela. 
Platourile din Roraima — noul stat brazilian, în care se află 
punctul cel mai înalt al Braziliei — şi cursul superior al flu- 
viului Orinoco pe teritoriul venezuelean adăpostesc cu 
totul 360 de comunităţi, care numără, ca regulă generală, 
între 70 şi 200 de persoane. 

Pe teritoriul Venezuelei, populaţia yanomami este — cu 
cele 12—15 000 de persoane — ceva mai importantă si mai 
putin atinsă de infiltraţiile acelor „garimpeiros” brazilieni, de 
curând respinşi de către armata venezueleană. 

După K. Taylor, într-un raport din 1975 către FUNAISE: 
„yanoama din Brazilia şi din sudul Venezuelei (cunoscuţi 
în literatura antropologică sub numele de waikă, shiriană 
sau Shirishana, guaharibo, shamatari etc.) sunt probabil 
grupul cel mai numeros de indieni încă izolaţi care există 
în America de Sud.” 

Etnologul Jacques Lizot® a stabilit harta celor 50 de 
comunităţi care trăiesc pe teritoriul venezuelean, între 
Orinoco şi frontiera braziliană; el semnalează faptul că 
treizeci dintre acestea au fost studiate. În 1968, cu ocazia 
primei sale călătorii, J. Lizot inaugura 20 de ani de cercetare 

68 Fundaţie guvernamentală de asistenţă a indienilor, subordonată 
ministerului brazilian de Interne. (N.a.) 

69 Jacques Lizot, Les Yanomami centraux, Cahiers de L'Homme, 


p. 12 şi 22, 1984. Cf., lucrării sale excepţie Le cercle des feux. Faits et 
dits des Indiens Yanomami, Ed. du Seuil, 1976. (N.a.) 

Marea Amazonie, împărţită în nouă țări. 

asupra acestui mare popor: „Situaţia comunităţilor din pla- 
toul Siapa era comparabilă cu aceea de pe cursul superior 
al fluviului Orinoco, în jurul anilor 1930-1950: grupurile erau 
numeroase, pădurea era în întregime ocupată, dar nici una 
dintre aceste comunităţi nu se instalase pe malurile fluviu- 
lui... pentru ei, râurile nu sunt căi de comunicaţie, ci obsta- 
cole jenante... media populaţiei era de aproximativ 70—80 
de persoane, ceea ce — ţinând cont de numărul de comu- 
nitäti prezente în regiune — reprezintă o populaţie de 1000 
până la 1500 de indieni.” 

Pe teritoriul brazilian, militarii din proiectul frontalier 
„Calha Norte” sunt cei care au stabilit contactul cu yanoma- 
mi în anii 1970, construind piste de aterizare pentru 
avioanele private ale patronilor, care angajează zeci de mii 
de căutători de aur sau de casiterită, sau pentru cei anga- 
jati de companiile miniere. Aceştia au răspândit violenţa şi 


Arii culturale amazoniene 


| — Amazonia de Nord Il — Jurua-Purus 
III — Guapore IV — Tapaios Madeira 
V — Haut Xingu V — Tocantins Xingu 
VII — Pindare Gurupi = 


Principalele popoare din Amazonia braziliană (actuală.) 
După Eduardo Galväo. 

au introdus bolile noi şi mortale pentru aceste comunităţi. 
În 1978, Orlando Sampaio Silva trăgea un semnal de 
alarmă la a X-a Reuniune Antropologică de la Recife: 
„Crearea unei rezervaţii indigene care să cuprindă totali- 
tatea teritoriului ocupat de acest grup tribal în Brazilia se 
impune pentru salvarea yanomamilor din punct de vedere 
biologic şi sociocultural; este singura modalitate de a le 
asigura protecţia faţă de intruziunile şi ambițiile celor care 
nu aspiră decât să acapareze teritoriile indigene şi bogăţiile 
pe care le conţin în sol şi subsol.” 

În 1989, pentru a-i menaja şi pe unii, şi pe alţii, dar mai 
ales pentru a favoriza interesele sordide ale societăţii 
naţionale, guvernul Sarney, aflat la sfârşitul mandatului, a 
prezentat un proiect de dezmembrare a teritoriului 
yanomami în 19 microrezervafii care să protejeze zonele 
miniere şi parcurile forestiere naţionale. 

Dar, noua Constituţie braziliană, votată cu un an 
înainte, interzicea concesionarea zonelor miniere aflate în 
teritoriile indigene. 

În faţa opoziţiei generale, noul preşedinte al Braziliei a 
restabilit, în 1992, integritatea teritoriului indigen, sem- 
nând decretul de constituire a rezervației yanomami. 

Acest teritoriu de 94 000 km? (de mărimea Portugaliei) 
pare opiniei publice — prea puţin informată despre modul 
de viaţă şi tipul de economie forestieră al amerindienilor, 
ce va fi descrisă în capitolul al VIl-lea — încă prea mare. 

Dar se pare că, de atunci, poliţia — adesea acuzată de 
complicitate cu interesele private — nu depune prea mult zel 
în interzicerea accesului în rezervaţia oficială a unui număr 
de 10 000 până la 20 000 de garimpeiros care mai trăiesc 
astăzi în afara legii, faţă de cei 40 000 existenţi în anii 1980. 

Tukuna sau tikuna — O altă comunitate amerindiană im- 
portantă numeric este aceea a etnicilor tukuna de pe cursul 

superior al fluviului Solimões (numele Amazonului în 
amonte de Manaus). După cifrele CIMI, această populaţie 
cuprindea, către 1980, aproximativ 15 000 de persoane, 
grupate compact pe cele două maluri ale fluviului Solimões. 
Aceşti indieni nu sunt de confundat cu tukano, care trăiesc 
mult mai la nord, între valea râului Japură — afluent septen- 
trional al fluviului Solimôes — şi valea lui Rio Negro. 


Tukano — Darcy Ribeiro menţionează ,predominanta 
crescândă a limbii tukano de pe Rio Negro — marele aflu- 
ent al Amazonului în emisfera nordică — în detrimentul 
limbii ardak şi al altora.” 

Această populaţie a suportat de-a lungul secolului al 
XX-lea o puternică presiune misionară de toate felurile şi 
nu mai număra decât 2 422 de persoane în 1980. Era 
altădată, asemenea grupului bororo din Mato Grosso — 
victimă, începând cu secolul al XVIII-lea, a crescätorilor de 
animale —, un popor. înfloritor. 


Makushi — Aceştia trăiesc la est de noul stat minier 
Roraima, exact la frontiera Amazoniei venezuelene. În 
1980, ei numărau 12 740 de persoane, constituind poporul 
karib cel mai numeros din Brazilia. Împreună cu vecinii şi 
străbunii lor, toţi indienii de etnie karib, şi anume wapit- 
shâna — în număr de 4 800 —, taurepang sau taulipang, 
care numără 1 428 de indivizi, ingariko, în număr de 314, 
cei 80 de mayongong, precum şi makushii sunt victimele 
agresiunilor şi invaziilor marilor ferme şi ale colonilor. 


Shavante — Ei se autointitulează akwé, un nume dat 
comunităţii lor celei mai importante — 4 264 de persoane 
care trăiesc pe ţărmul fluviului Quiratinga, în sud-estul 
statului Mato Grosso. Multă vreme au fost temuti şi 

respectaţi, până când ,pacificarea” lor de către SPI a per- 
mis furtul pământurilor lor de către grupuri de interese pri- 
vate braziliene. 


Guajajara — Este una din cele mai mari etnii de limbă 
tupi de astăzi, cu 5 500 de membri în partea de vest, ama- 
zoniană, a statului Maranhão. 


Kayapo — În centru şi vest, etnia kayapo cuprinde 
câteva mii de indivizi, dispersati în comunităţi aflate în 
contact cu crescătorii de animale şi cu tăietorii de lemne, 
dar dintre ei o parte trăieşte mult mai liber, în junglă. Lupta 
acestora pentru obţinerea unei rezervaţii suficiente, pe 
care să o apere de drumurile deschise şi de invazii, este 
permanentă şi a permis să se vadă coeziunea celor 3 600 
de membri, grija lor pentru propria demnitate şi forţa iden- 
titätii lor etnice. 

Să reproducem cuvintele căpeteniei (cacique) uneia 
dintre comunităţile lor de la sud de râul Pară, Paiakan 
Kayapo: „Un singur antreprenor brazilian de pădure din 
Amazon posedă doar pentru sine 3,6 milioane de hectare 
de pământ. 

Rezervaţia noastră kayapo, la sud de Pară, are 3,2 mi- 
lioane de hectare pentru a hrăni 3 600 de indieni. 

Atunci, cine este latifundiarul în această istorie? 

Ceea ce vrem noi, indienii, este să fim respectaţi. 
Altădată, noi trăiam liberi peste tot, pe pământurile noas- 
tre. Astăzi, spaţiul nostru este limitat” (Veja, 16 septembrie 
1987, p. 118). 


110 


II. Popoarele libere şi necunoscute din 
Amazonia 


La acest sfârşit de secol, pădurea amazoniană nu a 
fost explorată în totalitate de către occidentali, misionari, 
petrolişti sau membri ai societăţilor naţionale ale celor 
nouă state din America de Sud, care posedă o parte mai 
mult sau mai puţin importantă din aceasta. 

Darcy Ribeiro spunea, în 1957, că „marea parte a indi- 
enilor astăzi izolaţi, deci 60%, trăiesc în regiuni neexplo- 
rate” 


Acest al treilea tip de amerindieni care populează ungherele 
neexplorate sau izolate de multă vreme este astfel evocat de 
A. Krenak: „Există chiar grupuri a căror istorie a contactului cu 
albii nici măcar nu a început şi care ignoră existenţa albilor. 
Acestea sunt grupuri încă autonome, care nu văd din civilizaţia 
albilor decât un avion sau un elicopter care trece pe cer, un vas 
pe fluviu... Aceştia sunt încă independenţi...” 


În Brazilia, aceste grupuri de indieni sunt numiţi, încă 
din perioada colonială, „arredios” (izolaţi, adjectiv format 
din verbul din limba portugheză arredar, a se retrage, a 
sta deoparte, pe margine). 

Acestea sunt grupuri libere, independente datorită 
izolării pe care le-o permite imensitatea pădurii. 

Apartenența lor etnică este uneori cunoscută sau pre- 
supusă şi astfel menţionată pe hartă. Dacă este necunos- 
cută, un semn de întrebare indică aceasta. Aceşti „indios 
arredios” trebuie să existe şi în alte regiuni amazoniene. 

Aceasta era, acum două decenii, situaţia marii etnii 
yanomami, a cărei societate, extrem de descentralizată 
într-o zonă muntoasă şi îndepărtată, la frontiera a două 

state, a putut scăpa de exproprierea occidentală până în 
1970. Era cazul şi al altor etnii importante, localizate în 
condiţii favorabile. 

Grupuri izolate şi libere sunt uneori localizate, fie prin 
afirmaţiile indienilor aflaţi în contact episodic cu aceştia, fie 
pe baza mărturiilor brazilienilor care şi-au văzut subtilizate 
de către aceştia unelte sau diverse obiecte. 

Următoarele exemple de populaţii izolate aflate în două 
arii culturale sunt suficiente pentru a da o idee despre 
această situaţie, dar peste tot în Amazonia există astfel de 
indieni izolaţi şi liberi, uneori rămaşi autonomi în raport cu 
propria lor etnie deja contactată şi cunoscută. 

Aria culturală a cursului superior al fluviului Solimões 
(harta 6) — Rio Javari reprezintă frontiera dintre Brazilia şi 
Peru. Este un afluent important al fluviului Solimôes sau 
fluviul Amazon în amonte de Manaus. Pe malul său drept, 
deci pe teritoriul brazilian, doi din propriii afluenţi sau braţe 
minore — ,igarapé” — adăpostesc zone cu indios arredios. 


Harta 6 


ex Rezervaţia 
Tumucumaque 


© (Kulina) Popor 
izolat liber (identificat) 
o? Popor izolat liber 


(identitate 
necunoscută) 

Popoare izolate libere în Amazonia braziliană 


După Povos Indigenas, CEDI, Sâo Paulo, 1980, vol. 5, Rio 
Javari; vol. 8, Amapä-Norte Pară. 

a) În prima zonă, indienii „trăiesc pe malurile râului 
Igarapé Esquerdo superior, principalul afluent pe malul 
drept al lui Rio Quixito; la fel pe râurile Igarapé Samauma, 
Pau Mulato, Quixitinho, toate aflate în aval de confluenţa 
râurilor Quixito şi Esquerdo. 

„Ei locuiau deja pe Rio Negro, afluent de pe malul 
stâng al lui Rio ltui, pe care îl traversau pentru a ajunge în 
ţinuturi de unde sustrăgeau obiecte aparţinând forestier- 
ilor care lucrau în acea zonă. În sezonul uscat, ei se 
îndreaptă spre Rio Novo, afluent de pe malul stâng al lui 
Rio sau Igarapé Esquerdo”?0. 

Primul contact arată că, după un conflict sângeros cu 
seringueiros în 1943-1946, acest grup — evaluat în 1980 
la aproximativ 120-150 de persoane care trăiau în locuinţe 
comune de 30 până la 40 de indivizi — a rămas liber şi 
independent în următorii 30 de ani, între 1947 şi 1977, 
dată de la care unii dintre aceştia au căutat să stabilească 
contacte, dar foarte limitate, pentru a evita contagiunea şi 
armele de foc. 

b) Indieni a căror autodenumire ar fi kaniua — populaţie 
estimată între 200 şi 2 000 de persoane — locuiesc la 
confluenţa a doi afluenţi ai râului Rio Quixito, Itui si Itacoai. 
În regiune au fost semnalate conflicte începând cu 1928, 
dar niciodată nu a fost stabilit un contact durabil, chiar 
dacă o comunitate de şase case colective, de 3 m pe 25 m 
lungime, locuite de 200 de persoane, a fost vizitată de un 
grup de vilegiaturişti, în ciuda interdictiei FUNAI de a vizita 
indieni izolaţi fără să fi fost invitaţi de aceştia. 

c) A treia zonă a regiunii, pe cursul superior al fluviului 
Jandiatuba — afluent meridional al Rio Solimões — 
adăposteşte indieni izolaţi, aflaţi în vecinătatea unor etnii 
deja cunoscute (kulina şi kanaman). Aceşti indieni izolaţi 


70 Raport Montanger-Melatti, 1980, citat în Povos Indigenas, nr. 5, 
Rio Javari, p. 103-104, CIMI. (N.a.) 

trăiesc pe malurile braţelor Săo José şi Uchoa, afluenţi pe 
malul drept ai fluviului ltacoai, şi pe cursurile superioare ale 
râurilor Jandiatuba şi Jutai. Singurele contacte paşnice pe 
care aceştia le-ar fi avut par să fi fost cele cu indienii kana- 
mari, cărora le-ar fi spus că „albii” sunt răi, că ar fi ucis în 
acelaşi timp pe fiul şi pe fiica unuia dintre tuxuaua (şefii) lor. 

Aria culturală a nordului amazonian (harta 6) — Si aici, 
statutul de frontieră — de zonă foarte depărtată de fluviul- 
mare, care este Amazonul — explică existenţa unui număr 
de popoare izolate, libere. 

În extremul nord al marelui stat brazilian Pară, două 
zone de frontieră adăpostesc grupuri de „indios arredios” 

La frontiera cu Surinam, fosta Guyana Olandeză, 
Brazilia a creat, în 1978, Parcul Indigen Tumucumaque, în 
vecinătatea căruia — în aceeaşi epocă — a fost semnalată 
prezenţa a două grupuri izolate şi necunoscute până atunci. 
Unul a fost localizat în proximitatea Parcului, la sud-est, ca 
fiind unul din grupurile de „arredios” de etnie wayampi, de 
altfel bine cunoscută nu numai în Brazilia (statul Amapă), 
dar şi pe malul stâng al râului Oyapok, în Guyana numită 
Franceză. Această etnie aparţine familiei tupi”!. 

Celălalt grup, mult mai îndepărtat de Parc, spre sud-vest, 
era situat pe râurile care se varsă într-un subafluent al 
Amazonului, la vest de Rio Paru do Oeste. 

Mult mai la vest, de o parte şi de alta a căii BR-210, 
numită drumul Perimetral-Nord, au fost organizate de 
FUNAI, în anii 1980-1982, expediţii de divertisment. Este 
vorba de o zonă care se află la intersecţia a trei state 
braziliene cu frontiera fostei Guyane Britanice — o arie 
destul de vastă în jurul fluviului Jatapu si al afluenților săi 
care adăposteşte un anumit număr de grupuri etnice sau 
populaţii, în timp ce între drum şi frontieră trei arii mai mici 
sunt locuite de alte grupuri izolate. 


71 Cf. F. Grenand, La langue Wayâpi, SELAF, 1980. (N.a.) 

Capitolul VII 


“O SOCIETATE A ABUNDENTEI 
ŞI A TIMPULUI LIBER” 


Robert Jaulin: „Noi ştim că aceste societăţi nu sunt doar nişte 
reminiscente ale unor civilizaţii, ci modele diferite, dintre care 
unele fac parte cu siguranţă din viitorul nostru, nu din trecutul 


nostru."73 


Care civilizaţie? 
Krenak evocă acea civilizaţie care îi este proprie, cea a 
copilăriei şi adolescenţei sale: 


„Popoarele noastre ştiu de unde vin — dintr-o civilizaţie origi- 
nală care a fost agresată şi bulversată — şi, în ciuda acestei 
situaţii, ştiu încotro se îndreaptă... 

Noi toţi păstrăm în memorie timpurile în care lumea ne lăsa 
pe toţi să trăim, în care ne hrănea, avea grijă de noi, ne 
adormea cu cântecul păsărilor, al râurilor, al cascadelor şi al 
pădurilor. 

Eram noi atunci subdezvoltati? 

Organizațiile internationale de dezvoltare au fost create pentru 


a amuţi păsările şi pentru a tăia copacii din pădurile noastre?"74 


Pentru a analiza valorile, trebuie să ne plasăm în 
condiţiile favorabile în care civilizaţia amerindiană functio- 
nează plenar, liber, într-o situaţie de izolare relativă față de 
societatea braziliană şi într-un teritoriu delimitat chiar de 
indieni, în funcţie de nevoile lor şi de resursele naturale. 

72 Bruce Albert, antropolog, ORSTOM, Franţa. (N.a.) 


73 R, Jaulin, De /Ethnocide, Paris, UGE, ,10/18”, 1972. (N.a.) 
74 Interviu în Ethnies, 11-12, 1990. (N.a.) 

Aceste condiţii există, se pare, în două cazuri: 

— în refugiul amazonian, unde izolarea relativă faţă de 
civilizaţia occidentală este încă posibilă; 

— în marile rezervaţii, cum ar fi parcul indigen Xingu, 
unde fraţii Villas Boas, antropologi ai FUNAI, au reuşit, în anii 
1960-1961, să găsească un echilibru între diversele etnii şi 
un teritoriu disponibil suficient de vast şi protejat eficace. 


Vom face analiza civilizaţiei amerindiene în cadrul 
Amazonului brazilian sub trei aspecte: 

— organizarea economică a teritoriului; 

— organizarea socială; 

— concepţia despre lume din perspectiva valorilor. 

Toată organizarea acestor societăţi (religioasă, socială 
şi economică) este dependentă de ecosistemul de 
pădure, respectiv de savană, în care trăiesc: de exemplu, 
bororo, despre care se recunoaşte că încă rezistă, în 
ciuda hecatombei, dezintegrării. 

Bineînţeles că există un raport dialectic între resursele 
oferite de mediu, organizarea spaţială şi modul de viaţă. 
Trebuie ştiut că 97% din solurile din pădurea amazoniană 
sunt sărace în humus şi că vegetaţia este luxuriantă doar 
graţie excesului de căldură şi umiditate. Cele trei procente 
de soluri mai fertile se găsesc de regulă pe terenurile 
aluvionare, constant îmbogăţite de două inundaţii 
anuale”5 provenind din cele două emisfere. Doar acolo şi 
pe alte câteva pământuri mai privilegiate, este posibilă o 

75 Regimul de inundaţii este frecvent într-un anumit sezon pe 
Amazon şi pe afluenții săi imenşi din Cordiliera andină şi, într-un alt 
sezon, pe afluenții săi din emisfera nordică. Debitul este enorm în 
raport cu Nilul, care are o lungime apropiată şi cu Congoul. Pe de altă 
parte, lărgimea Amazonului poate varia de la 2,5 km — acolo unde cur- 


sul său este mai îngust şi în afara sezonului de inundaţii — la 100 km în 
timpul inundaţiilor. (N.a.) 

agricultură permanentă şi sedentară, şi, conform spe- 
cialiştilor, în nici o altă parte. 

De-a lungul acestor râuri inundate sezonier de către 
Amazon şi de marii săi afluenţi, trăiesc numeroase populaţii 
— cum ar fi populaţia tikuna, aflată pe ambele maluri ale 
fluviului Solimôes — grupate în mari sate sau ample case 
comunitare de pescari, vânători şi cultivatori de porumb şi 
de plante cu tuberculi (manioc, batate dulci etc.). 

Reţeaua densă hidrografică a Amazonului permite 
schimburile şi o comunicare politică sau rituală între soci- 
etätile amerindiene, chiar dacă nu toate trăiesc în sim- 
bioză cu fluviile (cum ar fi yanoama sau yanomami, de 
exemplu, pentru care, după J. Lizot, cursurile de apă sunt 
mai degrabă obstacole greu de trecut decât mijloace de 
comunicare). 

Acest gen de viaţă este probabil şi cel al popoarelor 
încă necunoscute din străfundurile pădurii amazoniene. 


L Economia amerindiană sau amenajarea 
teritoriului vital (în Amazonia) 


Sistemul economic pe care îl voi descrie este cel al 
popoarelor amerindiene care se bucură încă de libertate, 
de independenţă culturală şi economică şi deci de posibi- 
litatea de a-şi organiza viaţa în acord cu valorile lor, valori 
a căror analiză va fi prezentată în capitolul următor. 

De-a lungul a cel puţin câteva milenii, autohtonii au 
dobândit o cunoaştere serioasă a ecosistemului forestier 
amazonian şi, prin urmare, o competenţă recunoscută 
astăzi. Înainte de toate trebuie să facem distincţia dintre 


teritoriul etnic şi teritoriul vital. 
In funcţie de resurse (şi în special în funcţie de soluri), 


popoarele amerindiene delimitează — în cadrul vastului 

lor teritoriu etnic — un teritoriu vital din pădure, în general 
de-a lungul cursurilor de apă, care permite asocierea pes- 
cuitului cu vânătoarea şi agricultura de tip horticol76. 

Reţeaua hidrografică este foarte importantă în 
Amazonia: sunt peste 25 000 km de căi navigabile, 
nenumărate braţe („igaraps”) şi zone de pădure inun- 
dabilă („igap6”), unde piroga este indispensabilă. 

Pe de altă parte, indienii trebuie să constituie rezervaţii 
în pădure pentru reproducerea vânatului, care furnizează 
o parte variabilă — în funcţie de etnie — a alimentaţiei; 
acelaşi lucru este valabil pentru pescuit. 

De unde şi nevoia lor de teritorii extinse de pădure, 
pentru a permite reproducerea speciilor şi regenerarea 
solurilor. 

Într-adevăr, solurile de pădure, foarte sărace în humus, 
nu suportă despăduririle decât pe o suprafaţă mică, cum 
ar fi un luminiş, despădurire pe care pădurea o poate recu- 
pera cu uşurinţă după ce aceasta este abandonată pentru 
a fi deschisă o alta ceva mai încolo. 

Punerea frecventă în pârloagă este deci imperativă. 
Astfel, amerindienii sunt obligaţi de necesităţile lor cinege- 
tice şi horticole, să deplaseze. frecvent terenurile lor de 
vânătoare si de cules, la fel ca şi plantațiile lor de manioc 
şi de legume diverse, pentru a obţine recolte bune. Pentru 
a deschide un nou luminiş în pădure, ei doboară copacii 
mari pe marginea ariei delimitate, pentru a menţine focul în 
centrul viitorului luminiş”7 


76 Agricultura de tip horticol este o agricultură practicată cu ajutorul 
săpăligii pe loturi de dimensiuni mici; în general, plantele cultivate sunt 
aceleaşi care sunt culese în junglă. (N. trad.) 

77 Acestea nu au nimic în comun cu incendiile aprinse la marginile 
Amazonului de către „posseiros” — acei țărani fără pământ, victime ale 
refuzului de decenii al autorităţilor braziliene de a face o reformă agrară 

Cenuşa serveşte de îngrăşământ, iar plantarea se face 
printre trunchiurile calcinate. Aceasta este ceea ce 
geografii numesc cultură de curătură. 

Munca de defrişare este efectuată în colectiv de către 
bărbaţi, iar cea de plantare şi de culegere de către femei. 
Este o adevărată muncă de horticultor. 

Numărul de luminişuri cultivate variază în funcţie de 
importanţa comunităţii, dar dispersia oamenilor în comu- 
nitäti mici sau medii este regula pentru adaptarea nevoilor 
la resursele pădurii şi, pe de altă parte, pentru a asigura o 
bună coeziune a grupului. 

Etniile cele mai numeroase pot avea două până la trei 
sute de persoane într-un sat, dar niciodată peste 1000, 
cum a fost cazul la bororo sau guarani, mult mai la sud şi 
în alte condiţii ecologice. 

În majoritatea cazurilor, acestea sunt, deci, populaţii 
care practică un seminomadism fondat pe cultivarea itine- 
rantă şi respectarea terenului pârloagă: aceasta constă în 
reinstalarea satelor şi a parcelelor horticole mai departe, în 
cadrul limitelor teritoriului tradiţional, etnic, în general o 
dată la fiecare patru sau cinci ani sau mai mult, dacă 
pădurea este mai bogată în vânat şi în produse de cules. 
La capătul unei anumite perioade, o dată cu reînnoirea 
speciilor, un vechi teritoriu rural va putea fi reocupat de 
către comunitate, iar locuinţele restaurate sau reconstruite. 

Nomadismul este minoritar; acesta este cazul etniilor 
private de teritoriu propriu sau care perpetuează acest 
gen de viaţă traditional într-un climat mult mai arid. 


în zonele lor de baştină — sau de către „peoes” aflaţi în serviciul marilor 
proprietari care — şi ei — se instalează în Amazon din anii 1970, ca 
urmare a campaniei dictaturilor militare aflate la putere din 1964 până 
în 1985. Este abuziv să se folosească termenul de curătură şi defrişare 
prin ardere — pentru aceste incendii. Cultura pe terenuri de curătură 
este practicată de populaţiile autohtone nu numai în America. (N.a.) 


119 


Nambikwara, de exemplu, chiar dacă sunt nomazi, prac- 
tică agricultura în sezonul ploios pe o porţiune a platoului, 
destul de arid, Mato Grosso; în sezonul uscat, satul se 
descompune în mici grupe care trăiesc din cules şi din 
vânătoarea de animale mici?8. 

În aceste condiţii, se înțelege de ce fragmentarea teri- 
toriului yanomami în 19 microrezervatii, proiectată în 1989 
de către fostul preşedinte Sarney, era total incoerentă, o 
aberaţie din punctul de vedere al economiei silvestre 
autohtone; guvernul şi-a demonstrat fie incompetenta, fie 
reaua-voinţă. Cu toate acestea, preşedintele Sarney a fost 
cel care a permis demarcarea celui mai mare număr de 
pământuri indigene — o atitudine ambiguă, ambivalentă, 
tipică politicii indigeniste luso-braziliene, veche de secole 
şi care a variat în funcţie de influenţa colonilor şi, astăzi, a 
lobby-urilor. 


II. Organizarea socială 


Seminomadismul, sau nomadismul, ne arată că cel mai 
important lucru în organizarea societăţii nu este amplasa- 
mentul satului. Satele bororo sunt localizate în luminişuri 
vaste, pe malurile unui fluviu. 


Schema satului — lată, după Claude Lévi-Strauss??, 
schema satului bororo din Kejara (Mato Grosso), aşa cum 
a redat-o în Tropice triste (p.228), la sfârşitul anilor 1930. 


78 Lévi-Strauss, Tropice triste, cap. XXV. 

79 Tropice triste, p. 228: „Văzut din vârful unui copac sau de pe un 
acoperiş, satul bororo seamănă cu o roată de car, unde casele familiale 
reprezintă circumferința, cărările sunt spitele, iar în centru casa băr- 
batilor ar întruchipa butucul. Acest plan remarcabil era altădată cel al 

Planul satului este elementul primordial — Primii iezuiţi 
(Anchieta, Nóbrega) — la care ne-am referit în capitolul 
al II-lea cu privire la etnocidul practicat de către misio- 
narii care au creat „aldeias” — aveau ca scop să-l izoleze 
pe autohton de mediul său de origine şi de influenţa 
„Pajs'-ului sau a şamanului. Acesta este cel ce ordonează 
ritualurile socio-religioase, iar uneori este şi şeful satului. 

Rezultatul obţinut a fost cel pe care Lévi-Strauss îl con- 
stata către 193580: „Distribuţia circulară a colibelor în jurul 
casei bărbaţilor este de o asemenea importanţă pentru 
viaţa socială şi practica religioasă, încât misionarii 
salezieni... au învăţat repede că cel mai sigur mijloc de 
a-i converti pe bororo constă în a-i face să-şi abandoneze 
satul în favoarea altuia, în care casele sunt dispuse în rân- 
duri paralele. 

Dezorientaţi în raport cu punctele cardinale, privaţi de 
planul care dădea logică cunoaşterii lor, indigenii pierd 
repede sensul tradiţiilor, ca şi cum sistemul lor social şi cel 
religios... indisociabile... Erau prea complicate pentru a se 
putea lipsi de schema evidenţiată de planul satului, ale 
cărui contururi erau permanent împrospătate de gesturile 
cotidiene.” 

Regula în Amazonia o reprezintă satul circular, ca la 
bororo, sau casa colectivă, ca la yanomami, simboluri — 
amândouă — ale uniunii dintre membrii colectivitätii sätesti. 
tuturor satelor... construindu-se atunci casele în mai multe cercuri con- 
centrice în loc de unul. De altfel, bororo nu sunt singurii care au aces- 
te sate circulare; cu variaţii de detaliu, ele par tipice tuturor triburilor din 
grupul lingvistic gé, care ocupă platoul brazilian între râurile Araguaia şi 
São Francisco, şi din care bororo sunt probabil reprezentanţii cei mai 
meridionali. Dar noi ştim că indienii kayapo... îşi construiesc satele într- 
o manieră asemănătoare, aşa cum fac şi apinayé, sherente şi canela.” 
(N.a.) (Sistemul circular este întâlnit şi în zona Pacificului, în unele 
regiuni africane, chiar şi în structura unor aşezări preistorice din 
Europa). (N. trad.) 

80 Tropice triste, op cit., pp. 228-229. (N.a.) 

=——-Granița jumătăţilor V d o 9 
«= Granița clanurilor ; = 


* TUGARE g 
Planul satului indienilor din Kejara 
(Claude Lévi-Strauss, Tristes Tropiques, op. cit., p. 229). 


În cercul comunitar, schema satului este cea care 
furnizează indivizilor şi grupurilor lor punctele de reper 
pentru practica reciprocitäti, pentru schimburi şi rituri: 

„Structura satului nu face decât să permită jocul rafinat 
al instituțiilor; ea rezumă şi asigură raporturile dintre om şi 
univers, între societate şi lumea supranaturală, între cei vii 
şi morţi... Semnificaţia casei bărbaţilor — plasată la centru 
— depăşeşte pe cea ataşată centrului vieţii sociale şi reli- 
gioase...”81 

Raporturile sociale intraetnice sunt asigurate prin vizite 
reciproce, în timpul cărora sunt organizate sărbători 
comune, care întăresc identitatea etniilor fragmentate 
foarte mult în grupe mici. 

Altminteri, populația este împărțită în clanuri. 

Un al doilea diametru imaginar, perpendicular pe 
primul, separă jumätätile pe o axă Nord-Sud, care este şi 


81 Tropice triste, p. 241. (N.a.) 

axa casei bărbaţilor, şi delimitează clanurile în fiecare 
jumătate. 

Familiile se grupează în clanuri, care provin dintr-un 
strămoş comun. Ele au o poziţie determinată în fiecare 
jumătate şi o funcţie specifică, cum ar fi, de exemplu, con- 
structia caselor. 

Ce semnifică un clan? Bogăția nu este economică, ci 
ține de statut: fiecare clan82 „posedă un capital de mituri, 
de tradiţii, de dansuri, de funcţii sociale şi religioase. La 
rândul lor, miturile fundamentează privilegiile tehnice, care 
sunt una dintre trăsăturile cele mai curioase ale culturii 
bororo. Aproape toate obiectele sunt marcate de o ma- 
nieră care permite identificarea clanului şi a sub-clanului 
proprietarului... Astfel, arcurile ceremoniale sunt ornamen- 
tate cu pene sau cu inele din scoarță de copac, în funcţie 
de canoanele prescrise pentru fiecare clan; tija sägetii 
poartă la bază, între penele ampenajului, un ornament 
specific... În zilele de sărbătoare, chiar şi tocurile pentru 
pene sunt împodobite de o bandă din paie rigide, decorată 
sau incizată cu modelele şi culorile clanului... 

Toate aceste privilegii (care sunt de altfel negociabile) 
fac obiectul unei supravegheri posesive şi agresive. Este 
de neconceput, se spune, ca un clan să-şi însuşească 
prerogativele altuia — urmarea ar fi o luptă fratricidă...” 

Podoabele şi pictura corporală — În această societate 
de abundență, care scapă dogmei progresului în viziune 
occidentală, timpul liber permis de timpul de lucru limitat, 
în medie, la patru ore zilnice, este ocupat de schimburile 
sociale şi de arta pictării corpului: „Locuitorilor yanomami 
le place să-şi picteze feţele şi corpul... în viaţa cotidiană şi 
de sărbători... 


82 Tropice triste, p. 234. (N.a.) 

Ei consacră un anumit timp pentru arta penelor, la fel 
ca şi pentru tatuaje şi alte ornamente corporale. Aceste 
activităţi de timp liber sunt în ochii lor la fel de importante 
ca şi cele productive. Yanomanii arată puţin interes pentru 
progresul tehnic, dacă acesta implică o transformare a 
modului lor de viaţă şi o creştere a activităţilor produc- 
tive5%. Tin să-şi conserve timpul liber, consacrat altor acti- 
vitäti şi vieţii sociale şi rituale. 

Ei îşi exersează intelingenta şi spiritul creativ în dez- 
voltarea jocului social, a sărbătorilor, a riturilor şi în obser- 
varea naturii. 

De aceea aceşti indieni cunosc şi numesc peste 400 de 
animale şi mai mult de 300 de plante. Folosesc 
cunoştinţele dobândite pentru o exploatare echilibrată a 
resurselor mediului lor şi asigură în acest fel conservarea 
echilibrului ecologic."85 

Trebuie recitite şi frumoasele pagini pe care Lévi-Strauss 
le consacră acestui subiect, în special cele privind indienii 
caduveo, în Tropice triste. 


83 Ca în cazul majorităţii populațiilor amerindiene, utilizarea penelor 
— ca element al coafurii sau de port — respectă regulile ornamentelor ca 
indicator social. Crestarea sau vopsirea acestora se constituie într-un 
limbaj vizual, indicând nu numai afilierea socială sau religioasă, ci şi 
statutul individual, reuşitele purtătorului ca vânător sau războinic. 
(N. trad.) 

84 Evident, există un echilibru delicat între resurse, nivelul tehnic şi 
populaţie. O exploatare a resurselor dincolo de un anumit nivel poate 
duce la belşug, dar cu preţul unui risc crescut. Or, iar observaţia este 
valabilă şi pentru alte spaţii şi epoci, preocuparea majoră a grupelor 
umane pare să fie eliminarea riscului pe termen lung, chiar dacă aceas- 
ta înseamnă un ,belsug” mai limitat. (N. trad.) 

55 Survival (Franţa), Un peuple de l'Amazonie centrale: les 
Yanomami, dosar de diapozitive, seria „Popoarele lumii”, 1992. (N.a.) 

Capitolul VIII 


VALORILE AMERINDIENE 


Concepţia despre lume şi însăşi viaţa cotidiană a 
popoarelor autohtone din America au fost şi sunt mereu 
ghidate de valorile esenţiale pe care trebuie să le 
descoperim aici. 

Permanenta acestor valori — din Tara de Foc până în 
Alaska — este cea care ne permite să afirmăm că diverse- 
le culturi autohtone din America aparţin unei unice civi- 
lizaţii amerindiene tradiţionale. 

Tradiţională desigur, dacă o comparăm pe aceasta cu 
civilizaţia noastră occidentală, prezentă şi trecută, chiar cu 
perspectivele noastre. De ce nu este modernă însă grija 
autohtonilor americani de a prezerva ecosistemul lor ama- 
zonian, precum şi cel din savană sau din regiuni 
muntoase, mai mult sau mai puţin aride? 

De ce le lipseşte, oare, modernitatea în ataşamentul lor 
fundamental la valorile schimbului? Aceasta se vede chiar 
şi cu ochii noştri de occidentali, care am pierdut de puţin 
timp capacitatea de a utiliza comunicarea fondată pe 
relaţiile de muncă din societatea noastră tradiţională, 
rurală, comunicare pe care încercăm să o insuflăm artifi- 
cial în raporturile umane dificile din societăţile noastre 
urbane postindustriale... 

Din America de Sud până în Statele Unite si Québec, 
autohtonii au într-adevăr culturi diferite, dar toate sunt 
foarte legate de trei valori centrale: glia-mamă, forţa vitală, 
schimbul. 

I. Glia-mamă 


În Amazon, marea confruntare a început în anii '70, atunci 
când dictatura militară îşi lansa campania de ocupare a 
imenselor pământuri ale Amazoniei, sub lozinca naționalistă 
„Integrar para não entregar’ (Să integrăm această regiune 
în Brazilia, pentru a nu o lăsa... americanilor!). 

Cu un secol mai devreme, în America de Nord, se purta 
aceeaşi luptă pentru pământ între yankei şi autohtoni; de 
altfel, ea se continuă şi în zilele noastre în acea parte a 
continentului. 

În 1855, şeful Seattle, din etnia dwamish, răspundea 
astfel preşedintelui Statelor Unite, în faţa adunării 
popoarelor indiene din Nord-Vest: „Atunci când marele şef 
de la Washington vrea să spună că ar dori să cumpere 
pământul nostru, el cere foarte mult de la noi. Căci acest 
pământ este sacru pentru noi. Noi ştim că omul alb nu 
înţelege obiceiurile noastre... 

Tot ceea ce răneşte pământul, răneşte în aceeaşi 
măsură copiii pământului. Pământul este viaţa noastră, 
este libertatea noastră. 

Marii proprietari de pământ nu înţeleg poporul indian, 
căci marii proprietari fac din pământ un sclav. Aceştia sunt 
străini care vin noaptea şi fură pământului ceea ce au ei 
nevoie. Pentru ei, o bucată de pământ seamănă cu alta. 
Glia nu este ca o soră a lor, este inamica lor. Ei o distrug 
şi pleacă altundeva. 

Ei lasă în urma lor mormântul strămoşilor lor, fură 
pământul copiilor lor. 

Cupiditatea lor va sărăci pământul şi nu vor lăsa în 
urmă decât nisipul epuizat al deşerturilor. 

Forţa poporului indian este să iubească şi să apere 
pământul. Acesta aparţine tuturor oamenilor. 

Cine are dreptul să vândă mama tuturor oamenilor? 

Pământul este viaţa şi libertatea noastră. 

Un indian fără pământ este asemenea unui trunchi fără 
rădăcini, la marginea drumului. Tot ceea ce răneşte 
pământul răneşte şi pe copiii acestuia.” 

Pentru el, amerindianul care ştie să exprime poetic inti- 
mitatea sa cu natura, iată ce reprezintă glia-mamă: „Fiecare 
bucată din acest pământ este sacră pentru poporul meu. 
Fiecare ac strălucitor de pin, fiecare râu cu maluri 
nisipoase, fiecare fuior de ceaţă în pădurile întunecate, 
fiecare luminiş şi fiecare zumzet de insectă este sacru în 
memoria şi experienţa poporului meu. 

Seva care curge în arbori transportă amintirile omului 
roşu. 

Morţii oamenilor albi uită ţara în care s-au născut atunci 
când pleacă să se plimbe printre stele. 

Morţii noştri nu uită niciodată acest pământ magnific, 
căci acesta este mama omului roşu. Noi suntem o parte 
din glie, iar aceasta face parte din noi.” 

Să admirăm în special lirismul şi sensul textului 
următor: „Florile parfumate sunt surorile noastre; cerbul, 
calul, marele vultur — aceştia sunt fraţii noştri. Crestele 
pietroase, trestiile în mlaştini, căldura poneiului şi a omu- 
lui, toate aparţin aceleiaşi familii... 

Această apă scânteietoare care curge în pâraie şi râuri 
nu este numai apă, ci şi sângele strămoşilor noştri... ea 
este sacră... fiecare reflexie irizată în apa limpede a 
lacurilor vorbeşte despre evenimente şi amintiri din viaţa 
poporului meu. Murmurul apei este vocea părintelui tatălui 
meu... 

Indianul preferă sunetul dulce al vântului care bate dea- 
supra lacului, ca şi mirosul vântului însuşi, spălat de ploa- 
ia amiezii sau parfumat de către pini... 

Eu nu sunt decât un sălbatic şi nu cunosc alt fel de 
viaţă. Am văzut o mie de bizoni putrezind în preerie, aban- 
donați de omul alb, care i-a răpus dintr-un tren care tre- 
cea... bizonul pe care îl ucidem numai pentru a mânca...” 

Seattle îi sfătuia, în final, pe albii de la Washington: 
„învăţaţi-i pe copiii voştri ceea ce noi i-am învăţat pe ai 
noştri, anume că glia este mama noastră... 

Noi cel puţin ştim aceasta: pământul nu aparţine omu- 
lui; omul aparţine pământului... 

Tot ceea ce se întâmplă pământului se întâmplă şi fiilor 
pământului."86 

Termenii de rudenie — fiu, soră şi mamă, părintele 
identificat cu cerul — sunt folosiţi pentru a defini mai bine 
relaţiile omului cu natura. Este astfel afirmată o intimitate, 
trăită de-a lungul a mii de ani, dintre elementele naturale, 
cum ar fi apa, vântul şi seva arborilor, pe de o parte, şi 
strămoşii oamenilor, pe de altă parte. 


Există, deci, pentru amerindieni o relaţie de descen- 
denţă între fiii pământului şi glia hrănitoare, care nu este 
tratată ca inamică — aşa cum a fost cazul, de exemplu, în 
Europa Occidentală, începând cu perioada marilor 
defrişări din secolele XI-XII şi în general în Occident, o 
dată cu apariţia societăţii urbane. 

Ca şi în civilizaţia africană, regăsim în civilizaţia 
amerindiană aceeaşi identificare a pământului cu femeia, 
amândouă surse ale fecundității. 


86 Seattle (şef al etniei Dwanish), Discurs la Adunarea triburilor din 
Nord-Vest, SUA, 1855, trad. în documentele Programului pentru 
mediu, ONU, publicat de Editions du Rocher din Franţa. (N.a.) 

II. Forţa vitală 


Pe de altă parte, există între oameni, faună şi floră o 
legătură, o energie care se poate defini ca o forţă vitală. 

Între aceste fiinţe vii, născute din glia-mamă, forţa 
vitală este în echilibru, dar acesta poate fi rupt în orice 
moment, oferind ocazia desfăşurării riturilor care au ca 
scop restabilirea acestui echilibru. 

Această concepţie se află la baza vieţii spirituale nu 
numai a amerindienilor, dar şi a unui număr important de 
populaţii care trăiesc în junglele primare sau în savane, 
cum ar fi în Africa neagră tradiţională. 

Concepţia indienilor bororo despre moarte, de exem- 
plu, şi riturile funerare ale acestei populaţii decimate per- 
mit înţelegerea noţiunii de echilibru al forţei vitale. 

Religia bororo este monoteistă, dar zeul sau fiinţa lor 
superioară nu este un creator; el este cel care pune ordine 
în natură?” şi pedepseşte pe cei care au transgresat legile 
sale. 

Moartea unui bororo oferă ocazia desfăşurării ritului 
dublei înhumăris, care angajează toată comunitatea, 
jumătăţile şi clanurile; acest rit s-a conservat integral, cu 


87 Cu toate acestea, în multe cosmogonii ale populațiilor 
tradiţionale, actul de creaţie este un act de punere în ordine a ele- 
mentelor unui univers preexistent. Pentru foarte multe populaţii, vidul 
este de neconceput; în alte tradiţii, chiar ale unor popoare ,avansate”, 
vidul reprezintă haosul, de unde şi valoarea cosmogonică a ordonării. 
(N. trad.) 

88 Dubla înhumare presupune depunerea iniţială a cadavrului până 
la descompunerea ţesuturilor moi; în a doua etapă, care poate avea loc 
la un an de la prima înhumare, oasele sunt scoase din mormânt, 
spălate şi utilizate (vezi mai jos) de către comunitate. În alte părţi 
(Papua-Noua Guinee), craniul se bucură de o atenţie specială, fiind 
păstrat în locuinţa urmasului. (N. trad.) 

toată bogăţia sa culturală, fără îndoială datorită prezenţei 
constante a morţii, a familiarităţii de generaţii a acestei 
populaţii cu moartea. 

Forţa vitală fiind în echilibru în natură între toate fiinţele 
vii, apare o rupere a acestui echilibru la moartea unui 
membru al comunităţii sätesti. 

După Lévi-Strauss, la fiecare deces, nu numai 
apropiații, ci întreaga comunitate este afectată: paguba — 
de care natura s-a făcut vinovată şi este datoare față de 
oameni — trebuie reparată. 

Pentru a restabili acest echilibru distrus, este organi- 
zată vânătoarea colectivă a unui animal mare, de 
preferință un jaguar. Apoi, au loc ceremonii legate de 
dubla înhumare şi în special, înainte de a doua înmor- 
mântare, când este băută o licoare în care s-a adăugat o 
parte din oasele măcinate ale celui mort pentru a trans- 
mite celor vii forţa ancestrală pierdută8%. lată un aspect al 
canibalismului ritualic, un cuvânt mare, pe care occiden- 
talii l-au golit de sens. 

De cealaltă parte, oamenii înşişi pot fi vinovaţi de 
acţiuni negative faţă de natură, care poate fi afectată de 
aceste acţiuni: ne gândim la lipsa de respect de care ar 
face dovadă o fiinţă umană care nu efectuează ritul 
pregătitor pentru tăierea unui arbore, culegerea unor 
plante sau uciderea unui animal; ne gândim şi la 
defrişările de care se fac vinovaţi occidentalii, cum ar fi, de 
exemplu, cazul recent al etniei kayapo, acuzată de FUNAI 
de comercializarea lemnului preţios din rezerva sa de 


89 O altă interpretare este legată şi de perpetuarea grupului de 
rudenie şi de preluarea drepturilor de proprietate ale celui defunct de 
către cei rămaşi în viaţă; proprietatea, simbolică şi materială, este parte 
a personalităţii individului; urmaşii săi trebuie să fie ad litteram continu- 
atorii celui defunct, pentru a putea prelua proprietatea. (N. trad.) 

acaju. După kayapo, aceste vânzări ar fi un demers 
autonom al acestei populaţii pentru evitarea FUNAI, vino- 
vată de însuşirea nelegală şi îndelungată a beneficiilor. 


III. Darul şi schimbul: cultul reciprocităşii 


Schema satului comunitar bororo, descrisă de antropo- 
logul Lévi-Strauss în capitolul precedent, exprimă practica 
reciprocităţii între clanuri şi jumătăţi, cărora individul le 
aparţine de la naştere şi până la moarte şi chiar după 
aceea%. 

lată ce spun etnologii în legătură cu yanomami despre 
această practică, valabilă atât în interiorul, cât şi în exteri- 
orul grupului: „... Yanomami dau frâu liber pasiunii lor de 
târguială: discuţia este aprigă şi ajunge aproape întot- 
deauna la un pas de confruntare. 

Obiectul însuşi nu are decât o importanţă secundară şi 
va fi repede schimbat în această societate, în care acu- 
mularea de bunuri nu este posibilă. 


90 „Diviziunea în două jumătăţi este esenţială din două motive: în 
primul rând, un individ aparţine întotdeauna aceleiaşi jumătăţi ca şi 
mama sa; apoi, el nu se poate căsători decât cu un membru al celeilalte 
jumătăţi. Dacă mama mea este CERA, eu sunt la fel, iar soţia mea va 
fi TUGARE. Femeile locuiesc şi moştenesc casele în care s-au născut. 
În momentul căsătoriei, un bărbat indigen traversează luminişul, trece 
peste diametrul ideal, care separă cele două jumătăţi, şi se duce să 
locuiască pe partea cealaltă. Jumätätile nu reglementează numai 
căsătoriile, dar şi alte aspecte ale vieţii sociale... funeraliile unui CERA 
sunt conduse de către TUGARE şi reciproca. Cele două jumătăţi din 
sat sunt, ca urmare, partenere... această colaborare nu exclude rivali- 
tatea... Să ne imaginăm o viaţă socială după asemănarea a două 
echipe de fotbal... care ar începe să se ajute una pe cealaltă şi ar 
măsura avantajul în funcţie de gradul de perfecţiune şi de generozitate 
pe care fiecare ar reuşi să-l atingă.” (N.a.) 

Obiectul nu este decât un simbol de solidaritate între 
două grupuri. Într-adevăr, refuzul darului este insultător şi 
este interpretat ca un semn de ostilitate. 

Solidaritatea între grupuri vecine impune, înainte de 
toate, intrarea în ciclul de schimburi economice şi matri- 
moniale... Cu ocazia marilor întâlniri, sunt reafirmate 
legăturile de alianţă şi de solidaritate mutuală.”91 

Această valoare — schimbul”? — este plasată în cen- 
trul vieţii sociale şi spirituale, atât în cadrul raporturilor cu 
natura, cât şi în raporturile dintre oameni. 

lată un exemplu contrar, extras din Lévi-Strauss, refe- 
ritor la nambikwara: „În 1933, o misiune protestantă a 
venit să se instaleze nu departe de misiunea de la 
Juruena; se pare că raporturile s-au tensionat repede, 
indigenii fiind nemulţumiţi de darurile — insuficiente, se 
spune — prin care misionarii au recunoscut ajutorul lor în 
construirea casei şi plantarea grădinii. 

Câteva luni mai târziu, un indian bolnav de febră s-a 
prezentat la misiune şi a primit în public două tablete de 
aspirină pe care le-a înghiţit. După aceasta s-a dus să 
facă o baie, de pe urma căreia s-a ales cu o congestie şi 
a murit. Cum nambikwara sunt experţi în otrăvuri, aceştia 
au tras concluzia că tovarăşul lor a fost otrăvit; un atac de 
represalii a avut loc, în timpul căruia cei şase membri ai 
misiunii au fost masacraţi..."% 


% Survival (Franţa), Un peuple de l'Amazonie centrale: les 
Yanomami, seria „Popoarele lumii”, 1992. (N.a.) 

92 Cu toate acestea, trebuie remarcat faptul că schimbul este normat 
de gradul de rudenie. De altfel, importanţa dată regulilor de căsătorie 
este motivată şi de această nevoie de a şti (deci de a putea clasifica 
sociologic) cu cine faci schimbul. Rudenia nu trebuie să fie reală (de 
sânge); dacă partenerii schimbului fac parte din jumătăţi care se află în 
relaţii de schimb de femei, acesta poate avea loc. (N. trad.) 

93 Tropice triste, p. 276. (N.a.) 

Concluzie 


UN PROIECT PENTRU AMAZONIA 
„ALIANȚA POPOARELOR PĂDURII” 


Crearea Uniunii Naţiunilor Indigene în Brazilia, cu puţin 
înainte de 1980, la imboldul câtorva militanti indieni acultura- 
lizati, a permis reîntâlnirea popoarelor autohtone între ele. 

Apoi, pe baze noi, popoarele indiene, pe cât de diverse 
mai sunt ele, şi „seringueiros”, care mai trăiesc încă în 
Amazonia, au îngropat securea războiului şi au alungat 
neîncrederile reciproce. 

O îndelungată tradiţie a ostilităţii se perpetuase — chiar 
şi după decăderea, din 1911-1920, a plantațiilor de hevea 
braziliene — între seringueiros, care prinseseră vad, şi 
indienii din Amazonia. 

Ca şi băştinaşii, seringueiros au devenit, după mai 
multe generaţii, amazonieni care trăiau în pădure, unde 
colectau latexul şi „castanele de Pará”, dar şi alte produse 
ale florei şi faunei. 

Condiţiile s-au schimbat radical în 1970, o dată cu ocu- 
parea Amazoniei de către militari şi cu împânzirea sa cu 
drumuri strategice. După unele încercări infructuoase de 
colonizare rurală, făcute de către cei lipsiţi de pământ, din 
1970 până în 1973, la sosirea marilor crescători de vite şi 
a exploatatorilor forestieri, ca şi a grupurilor private, multi- 
naţionale sau braziliene, aceştia din urmă au primit impor- 
tante avantaje fiscale şi subsidii pentru a distruge pădurea. 
Astfel, a fost creat de către Societatea Naţională Braziliană 
un front de ocupare pentru cucerirea Amazoniei, începând 
de la marginile sale orientale şi meridionale. 

Confruntati cu această nouă agresiune, decisivă, 
împotriva celei mai mari păduri ecuatoriale, atât de bogate 

în resursele naturale din care trăiau şi autohtonii, şi 
seringueiros, şi unii, şi ceilalţi au constientizat conver- 
genta intereselor de a apăra această pădure — un eco- 
sistem fragil — împotriva noilor vandali. 

Aceste popoare ale pădurii au uitat, aşadar, vechile lor 
neînţelegeri şi au încheiat o alianţă, începând din 1985, 
pentru a se opune străinilor în regiunea lor. Când imense- 
le buldozere pe şenile, urmate de contingentele de tăietori 
de lemne, au venit să doboare copacii în cadrul vreunuia 
sau altuia dintre proiectele productiviste — distrugând 
pentru totdeauna o porţiune din această arhivă universală 
a bogățiilor naturale, care este cea mai mare pădure pri- 
mară umedă —, indienii s-au alăturat să sprijine barierele 
omeneşti („empates”) ale localnicilor serigueiros şi 
crearea rezervațiilor ecologice solicitate de Consiliul 
Naţional al acestora. 

La rândul lor, seringueiros i-au susţinut pe amerindieni şi 
Uniunea Populaţiilor Indigene în luptele lor necontenite pen- 
tru conservarea sau recuperarea teritoriilor care le 
aparţineau. 

Pe plan local, au fost organizate întruniri între cele două 
populaţii, ocazii de a-şi exprima solidaritatea nou-născută. 

Chico Mendes — nepotul unui alb din Nord-Este, devenit 
seringueiro la sfârşitul secolului al XIX-lea —, născut în 
Amazonia şi el însuşi un seringueiro, a reuşit să obţină 
omologarea, în 1988, a rezervațiilor forestiere în vederea 
exploatării resurselor pădurii fără distrugerea acesteia 
(„reservas extrativistas”) în sud-estul Amazoniei. Acesta a 
fost probabil şi motivul pentru care a fost asasinat, la ordinul 
mafiei marilor proprietari funciari, regrupati în UDR. 

Această alianţă este cea dintâi între un popor „alb” occi- 
dental şi popoarele amerindiene — ea oferă o alternativă la 
modelul productivist, fondat pe dezvoltarea prădătorului 

occidental, care distrugea Amazonia sub pretextul „pro- 
ductiei” şi pretindea, în plus, că „indienii sunt un obstacol în 
calea dezvoltării”, după expresia unui general brazilian. 

Alternativa la dezvoltarea prădătorilor este amenajarea 
teritoriului amazonian de către înseşi popoarele pădurii. 

Acesta este, de altfel, interesul perfect înțeles de către 
toate popoarele de pe Glob, de a menţine în viaţă cea mai 
mare pădure ecuatorială din lume, căci ea este nu doar 
plămânul planetei, dar şi ,esentialul factor de echilibru” al 
climatului Terei, în opinia oamenilor de ştiinţă. 

Unii specialişti ai ecosistemului amazonian afirmau că 
numai 10% dintre speciile vegetale şi animale ale acestei 
păduri sunt cunoscute în zilele noastre. Este revelaţia unui 
enorm potenţial, adevărata bogăţie a omenirii, care tre- 
buie păstrată şi exploatată respectând acest ecosistem. 

Acest imens potential de bogății naturale nu putea să 
dispară în vânt — literalmente — fără ca ONU să intervină 
în favoarea pădurii. şi a popoarelor care trăiesc în ea — 
întâi de toate, declarând Amazonia întreagă Patrimoniu al 
Omenirii, înainte de sfârşitul secolului trecut, aşa cum 
făcuse deja şi pentru Pantanal, în sud-estul Amazoniei. 

Amerindienii înşişi posedă un imens tezaur de cultură 
şi tehnică, dobândit de-a lungul mai multor milenii, de care 
ar trebui să beneficieze — şi care ar trebui amenajat cu o 
deplină înţelegere a mediului amazonian — întreaga 
omenire, măcar pentru cunoaşterea şi utilizarea sub- 
stantelor naturale din farmacopeea planetei. 

Modul de viaţă, şi al unora, şi al celorlalţi, descris mai 
sus, trebuie să fie garantate în virtutea respectării dreptu- 
lui de autodeterminare al popoarelor autohtone. 

În orice caz, evoluţia normală a popoarelor pădurii şi a 
teritoriilor acestora nu poate depinde decât de ei, dar cu 
concursul antropologilor şi al ecologiştilor brazilieni. 

Constituţia braziliană din 1988 nu doar că recunoştea 
(în articolul 231, titlul al VIll-lea, capitolul al VIII-lea, intitu- 
lat „Despre indieni”) drepturile inalienabile ale indienilor 
asupra teritoriilor pe care le ocupă şi asupra bogățiilor 
subsolului, ale cursurilor de apă şi ale lacurilor, dar 
impunea statului brazilian, încă de atunci, obligaţia de a 
omologa toate teritoriile lor până cel mai târziu la 5 
octombrie 1993. 

Anii au trecut şi nu numai că prea puţine teritorii au fost 
omologate, dar un decret prezidenţial (nr. 1775 din 1996) 
repunea sub semnul întrebării inalienabilitatea drepturilor 
indienilor asupra teritoriilor lor. Constituţia este doar o 
bucată de hârtie? Cucerirea şi etnocidul vor începe din 
nou? 

Istorie universală 


În Brazilia de astăzi coexistă mai multe civilizaţii — 
amerindiană, afro-braziliană şi occidentală — care au 
evoluat într-o sinteză deosebit de originală. 

Lucrarea de faţă se referă la istoria şi cultura popoarelor 
autohtone din America de Sud, ataşate aceluiaşi sistem de 
valori, pe care-l numim civilizaţia amerindiană. includem în 
acest nume generic culturile aztecă, mayaşă şi incaşă, pe 
cele amazoniene şi ale Marilor Câmpii ale Americii, precum 

si culturile popoarelor autohtone care au supraviețuit geno- 
„ cidului, etnocidului şi sclavajului, de-a lungul zbuciumatei 
lor istorii. 

